Întrebarea cu solicitare de răspuns oral O-000232/2011
adresată Consiliului
Articolul 115 din Regulamentul de procedură
Hélène Flautre
,
Judith Sargentini
,
Rui Tavares
,
Franziska Keller
,
Raül Romeva i Rueda
în numele Grupului Verts/ALE Subiect: In SUA victimele predărilor extraordinare și ale închisorilor secrete ale CIA de pe teritoriul Poloniei riscă pedeapsa cu moartea
Abd al-Rahim al-Nashir, care a fost timp de nouă ani în custodia SUA și este în momentul de față deținut la Guantanamo, este în pericol de moarte întrucât poate fi condamnat la moarte de către o comisie militară a SUA.
El a afirmat că în perioada 2002-2003 a fost deținut și torturat într-o închisoare secretă a CIA din Polonia a cărei existență a fost susținută și de raportul Marty și Fava.
La 27 octombrie 2010, procurorul general polonez a recunoscut în mod oficial, după ce făcuse același lucru la 20 ianuarie 2011 în cazul lui Abu Zubaydah, că al-Nashiri se numără printre victimele anchetelor din închisorile secrete ale CIA din Polonia.
La 10 mai 2011, al Nashiri a făcut apel la CEDO, cerând acestei instanțe să oblige guvernul polonez să intervină pe lângă autoritățile SUA pentru a încerca să oprească procurorul militar să ceară pedeapsa cu moartea.
La 24 mai, autoritățile poloneze l-au îndepărtat pe procurorul Jerzy Mierzewski de la cercetarea cazului de presupusă tortură a lui al-Nashiri și Abu Zubaydah, invocând o restructurare administrativă, destituindu-l pe superiorul direct al acestuia, Robert Majewski.
Mass-media a relatat că cei doi au intenționat să aducă acuzații la adresa guvernului aflat la putere în acel moment, inclusiv la adresa primului ministru Leszek Miller și a fostului președinte Aleksander Kwasniewski, pentru încălcarea Constituției Poloniei, aprobarea tacită a încarcerării ilegale a unui număr de persoane și implicarea în crime împotriva umanității.
La 3 iunie, autoritățile poloneze au deschis o anchetă la nivelul mass-mediei în legătură cu divulgarea unor secrete de stat.
La 18 iunie, mass-media au relatat că președintele Kwasniewski se pare că nu știa de închisorile CIA și că atunci când a descoperit existența lor a dispus să fie închise și că procuratura își continuă investigațiile, inclusiv în cazul lui Khalid Sheikh Mohammed.
Este Consiliul informat cu privire la aceste fapte?
Ce a făcut pentru a-și exprima opoziția față de pedeapsa cu moartea în cazul dlui al-Nashiri?
Este de acord cu faptul că UE ar trebui să exercite presiuni asupra autorităților poloneze pentru a interveni împreună pentru a proteja orice persoană de pedeapsa cu moartea, tortură, detenție arbitrară și dispariție forțată, printre altele prin garantarea faptului că investigațiile în legătură cu presupuse încălcări ale drepturilor omului nu sunt blocate și că vinovații sunt aduși în fața justiției?
Ce face Consiliul pentru a garanta că în Europa li se face dreptate victimelor programelor CIA de predare extraordinară și detenție secretă din Polonia și din alte state membre UE, inclusiv România și Lituania?
