Programul de la Stockholm: către o Europă deschisă, mai sigură
Instituţii
2009-10-01 - 14:38
Prin Europol, cooperarea poliţienească între statele UE este o realitate ©European Community Suedia, care deţine în momentul de faţă preşedinţia UE, acordă o atenţie deosebită programului multianual pentru justiţia europeană şi afacerile interne.
Programul de la Stockholm, care va fi adoptat înainte de sfârşitul anului, va oferi Uniunii Europene un cadru nou pentru politica în domeniul azilului, imigraţiei şi al vizelor, dar şi pentru cooperarea în domeniul poliţiei şi justiţiei pentru perioada 2010-2014.
Programul actual expiră în 2009.
Pe 30 septembrie, comisia pentru libertăţi civile de la Parlamentul European a avut un schimb de opinii cu preşedinţia suedeză a UE privind programul de la Stockholm.
Către o Europă deschisă, mai sigură, în serviciul cetăţenilor
Ce drepturi aveţi când sunteţi deţinut într-o ţară străină?
Cum poate cooperarea poliţienească să împiedice atacurile teroriste sau traficul cu droguri?
Cum se poate asigura Uniunea Europeană că persoanele care cer azil au aceleaşi drepturi în toate statele membre?
Acestea sunt doar câteva întrebări la care va încerca să răspundă preşedinţia suedeză a UE în cadrul programului de la Stockholm.
Principalul obiectiv al noului program multianual este „construirea unei Europe a cetăţeanului“, promovând drepturile cetăţenilor, securitatea şi solidaritatea europeană.
Suedezii nu pleacă de la zero.
Au mai existat iniţiative în acest domeniu, însă preşedinţia suedeză face din programul de la Stockholm o prioritate.
Acesta este nu numai ambiţios, dar şi echilibrat, abordând politicile europene pe termen lung.
Ce urmează
Programul de la Stockholm va fi abordat la Parlamentul European în cadrul unei reuniuni comune a comisiilor pentru libertăţi civile, afaceri juridice şi afaceri constituţionale pe 8 octombrie.
La sfârşitul lunii octombrie, preşedinţia UE va publica o propunere preliminară.
Pe 16 noiembrie, programul va fi dezbătut în cadrul unei reuniuni comune a Parlamentului European cu parlamentele naţionale.
Adoptarea rezoluţiei parlamentare este prevăzută pentru şedinţele din noiembrie.
Programul va fi adoptat în cadrul Consiliului European din decembrie.
Libertate, securitate şi justiţie
de la Tampere, prin Haga, la Stockholm: primul program multianual pentru spaţiul de libertate, securitate şi justiţie a fost adoptat la summit-ul de la Tampere în 1999; acesta a fost urmat de programul de la Haga, adoptat în 2004, şi care expiră la sfârşitul anului
în ciuda cooperării în domeniul vizelor, al imigraţiei şi al azilului, există încă diferenţe semnificative între sistemele naţionale.
20090925STO61219 Programul de la Stockholm - site-ul preşedinţiei UE Un spaţiu de libertate, securitate şi justiţie în serviciul cetăţenilor - comunicare a Comisiei Europene Consolidarea spaţiului de libertate, securitate şi justiţie în UE (în engleză) Comisia parlamentară pentru libertăţi civile, justiţie şi afaceri interne Înregistrarea reuniunii din cadrul comisiei pentru libertăţi civile
RO
1
PHOTO
20090515PHT55943.jpg
RO
2
LINK
http://www.se2009.eu/en/the_presidency/about_the_eu/justice_and_home_affairs/1.1965
RO
3
LINK
http://eur-lex.europa.eu/LexUriServ/LexUriServ.do?uri=COM:2009:0262:FIN:ro:PDF
RO
4
LINK
http://ec.europa.eu/justice_home/fsj/intro/fsj_intro_en.htm
RO
5
LINK
/activities/committees/homeCom.do?language=RO&body=LIBE
RO
6
LINK
/wps-europarl-internet/frd/vod/player?eventCode=20090930-1500-COMMITTEE-LIBE&language=en&byLeftMenu=researchcommittee&category=COMMITTEE&format=wmv
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
