Premiul pentru jurnalism: James Clive-Matthews pe blogul „Nosemonkey“
Cultură
2010-10-14 - 19:18
James Clive-Matthews Pe 13 octombrie, Parlamentul European a acordat Premiul pentru jurnalism unor lucrări ce contribuie la înțelegerea Uniunii Europene.
Witold Szabłowski de la Gazeta Wyborcza din Polonia a primit premiul la secțiunea presă scrisă pentru un articol privind imigrația ilegală, Zsolt Németh din Ungaria a primit premiul TV pentru un reportaj ce explică UE tinerilor, iar Kajsa Norell și Nuri Kino din Suedia au primit premiul radio pentru o emisiune ce explică ajutorul financiar către Turcia.
Premiul la secțiunea online a fost obținut de James Clive-Matthews pentru articolul „Ce procent din legi provin din UE“ publicat pe blogul său Nosemonkey's EUtopia.
Juriului i-a plăcut umorul din acest text, apreciind în același timp cantitatea de muncă depusă pentru obținerea de informații pentru articol.
Înaintea ceremoniei de acordare a premiului, James Clive-Matthews ne-a acordat un interviu.
De ce Nosemonkey (maimuță cu nasul lung)?
Fără nici un motiv.
Era o modă pe internet să ai o semnătură stupidă.
De ce ai scris articolul câștigător?
În primul rând mi-a atras atenția o declarație a unui deputat european în „Question Time“ (un program TV din Regatul Unit) care spunea că 84% din legi provin din UE.
În dimineața următoare m-am gândit că este un nonsens, 84% este ridicol, dacă este adevărat că 84% din legi provin din UE atunci care este logica existenței guvernelor naționale?
Ministrul pentru afaceri europene al Regatului Unit din acea perioadă a spus că, de fapt, pentru Regatul Unit, cifra este de 9,1%, dar nimeni nu crede acest lucru și pare un procentaj prea mic.
Așa că mi-am pus întrebarea: dacă nu este 84%, nici 9,1%, atunci cât este?
Mi-a luat o oră și jumătate să găsesc comentarii diferite provenind de la anumiți oameni în perioade diferite.
Nu sunt afiliat unui partid, nici eurofil, nici eurosceptic în sensul britanic al cuvântului, așa că trebuie să întrebăm care este adevărul legat de aceste cifre.
Care este adevărul?
Trebuie să citiți articolul.
De ce scrii despre Europa?
Am început să public pe blog în 2003, o dată semnificativă, deoarece atunci începea războiul din Irak, care domina actualitatea.
Pot părea insensibil… dar mă plictisisem de conceptul invadării unei țări și m-am gândit la celelalte lucruri care se întâmplau în același timp și am căutat un subiect interesant.
Poate că am ales subiectul nepotrivit, dar era ceva complicat și provocator la nivel intelectual.
Uniunea Europeană este atât de complicată încât lucrurile noi de descoperit nu se termină niciodată.
După șapte ani, încă nu o înțeleg - și nu sunt sigur dacă o înțelege cineva - este ceva ce nu a mai fost niciodată încercat.
Dacă înțelegi Uniunea Europeană atunci probabil înțelegi orice, dacă o poți face interesantă, probabil că poți face interesant orice lucru.
Ce ar trebui să facă UE și guvernele naționale pentru a angaja oamenii în afacerile europene?
Guvernele naționale ar trebui să facă mai mult, dar nu vor.
Dacă ești teoretician al conspirației ai putea spune că pierd putere și influență.
Europa a devenit țap ispășitor.
Dacă guvernele încearcă să comunice vor fi acuzate de propagandă.
Guvernelor naționale le convine ca oamenii să nu știe nimic din ce se întâmplă, pentru a pretinde laude când UE face ceva bine și pentru a putea învinovăți Bruxelles-ul când lucrurile merg prost.
Nu se întâmplă numai în Regatul Unit, ci peste tot.
Este patetic, dat foarte de înțeles.
20101008STO86185 Nosemonkey's EUtopia James Clive-Matthews pe Twitter Premiul pentru jurnalism - câștigat de Polonia, Suedia, Ungaria, Marea Britanie Galerie foto
RO
1
PHOTO
20101013PHT86710.jpg
RO
2
LINK
http://www.jcm.org.uk/blog/
RO
3
LINK
http://twitter.com/nosemonkey
RO
4
LINK
/ro/pressroom/content/20101011IPR86428
RO
5
LINK
http://www.flickr.com/photos/european_parliament/sets/72157625154685470/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
