Aderarea Croației la UE: undă verde de la Parlamentul European
Extindere
Şedinţe plenare
2011-12-01 - 13:38
István PERGER BXL (+32) 2 28 40924 STR (+33) 3 881 74845 PORT (+32) 498 98 33 30 EMAIL foreign-press@europarl.europa.eu Madalina MIHALACHE STR (+33) 3 881 64044 PORT (+40) 754777136 EMAIL redactia-ro@europarl.europa.eu Parlamentul European a aprobat joi aderarea Croației la UE (în cadrul unei proceduri cerute de tratate).
Cu toate acestea, deputații europeni au cerut Zagrebului rezolvarea provocărilor încă existente, precum cele din sistemul juridic și continuarea luptei împotriva corupției și crimei organizate.
Croația ar putea deveni al 28-lea membru UE pe 1 iulie 2013.
Propunerea de aprobare de către Parlament a aderării Croației la UE - raportor Hannes Swoboda (Grupul Alianței Progresiste a Socialiștilor și Democraților din Parlamentul European, Austria) - a fost adoptată cu 564 de voturi pentru, 38 împotrivă și 32 de abțineri.
Următorul pas este semnarea tratatului de aderare de către Croația și statele membre UE în cadrul Consiliului European din 8-9 decembrie.
Apoi, tratatul va fi ratificat în toate cele 27 de state UE.
Croația ar putea deveni al 28-lea membru UE pe 1 iulie 2013. decizia a fost primită cu aplauze de către deputații din sala de ședință.
"Astăzi este o zi bună pentru Croația și UE", a subliniat Președintele Buzek după vot, adăugând: "Parlamentul European și-a folosit toată puterea pentru a sprijini aderarea Croației.
Am dat un semnal clar al dorinței noastre de a avea Croația în interiorul UE.
Croații vor avea în curând posibilitatea de a a-și demonstra sprijinul pentru UE printr-un referendum", a adăugat Președintele,
Într-un raport nelegislativ, întocmit de domnul Swoboda și adoptat cu 550 de voturi pentru, 34 împotrivă și 41 de abțineri, deputații europeni au salutat încheierea negocierilor de aderare, cer croaților să participe la referendum și să voteze tratatul de aderare și cer statelor membre să încheie repede procesul de ratificare.
Eurodeputații si-au exprimat speranța că vor primi cât mai curând în Parlamentul European observatori croați.
Deputații europeni au subliniat faptul că vor urmări procesul de monitorizare pre-aderare și cer Comisiei Europene să informeze Parlamentul despre cum onorează autoritățile croate angajamentele făcute în cadrul negocierilor.
Croația este pregătită pentru aderare, au spus deputaţii europeni, dar trebuie să abordeze provocările încă existente, precum cele din sistemul juridic și să continue lupta împotriva corupției și crimei organizate.
Eurodeputații cer Croației să-și intensifice eforturile de condamnare a criminalilor de război, să pună în aplicare recomandările Tribunalului Penal Internațional pentru fosta Iugoslavie și să încurajeze întoarcerea refugiaților de război, în special a celor sârbi.
Parlamentul European cere Croației să continue reformele structurale în economie, să stimuleze ocuparea forței de muncă revitalizând piața muncii și să încurajeze consolidarea fiscală pentru stimularea competitivității.
20111201IPR32926 Textele adoptate vor fi disponibile aici (selectați 1 decembrie 2011) Urmăriți înregistrarea dezbaterii (selectați 30 noiembrie 2011) Profilul raportorului Hannes Swoboda, (S&D, AT) Pagina web a Comisiei Europene dedicată aderării Croației
RO
1
LINK
/plenary/ro/texts-adopted.html
RO
2
LINK
/ep-live/ro/plenary/search-by-date
RO
3
LINK
/meps/ro/2295/Hannes_SWOBODA.html
RO
4
LINK
http://ec.europa.eu/enlargement/candidate-countries/croatia/index_ro.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
