Cetăţenii europeni trebuie încurajaţi să facă mai mult sport
Sport
2010-04-30 - 12:25
Paul Shiels şi Paul Cleary ©BELGA_ICONSPORT Un sondaj recent al Comisiei Europene arată că în UE bărbaţii fac mai mult sport decât femeile, europenii din nord mai mult decât cei din sud şi că principalul motiv pentru practicarea sportului este menţinerea sănătăţii.
Patru eurodeputaţi ne-au vorbit despre felul în care populaţia Europei poate deveni mai sportivă, în contextul creşterii puterilor UE în domeniul sportului în urma adoptării Tratatului de la Lisabona.
Un sondaj recent al Comisiei Europene arată că doar 40% din europeni fac sport cel puţin o dată pe săptămână iar 25% nu fac sport niciodată.
Care sunt consecinţele socio-economice ale unei populaţii puţin sportive?
Sean Kelly (Grupul Partidului Popular European (Creştin Democrat), Irlanda): Cea mai importantă consecinţă socio-economică este creşterea numărului de persoane obeze şi de boli cauzate de aceasta.
Pe de altă parte, sportul, în special în echipă, duce la o mai mare coeziune în societate.
Când te implici în sport, te implici activ în comunitate.
Anul european al voluntariatului - 2011 - va oferi mai multe oportunităţi de promovare a beneficiilor sportului pentru societate.
Mitro Repo (Grupul Alianţei Progresiste a Socialiştilor şi Democraţilor din Parlamentul European, Finlanda): O condiţie fizică bună aduce armonie pe plan intelectual, iar bunăstarea mentală consolidează la rândul ei corpul.
Din păcate, bunăstarea economică favorizează lenea mentală şi fizică.
Chrysoula Paliadeli (Grupul Alianţei Progresiste a Socialiştilor şi Democraţilor din Parlamentul European, Grecia): Fiind în relaţie directă cu sănătatea, sportul trebuie abordat ca prioritate fundamentală.
Criza economică nu poate fi o scuză pentru diminuarea fondurilor dedicate sportului şi infrastructurii relative.
Iva Zanicchi (Grupul Partidului Popular European (Creştin Democrat), Italia): Sportul promovează valori ce servesc la o mai bună educare a societăţii.
Dar familiile afectate de criza economică au fost nevoite să reducă anumite costuri „inutile“ şi în multe cazuri asta a însemnat anularea abonamentului la sala de sport sau piscină.
Sondajul arată că europenii din nord fac mai mult sport decât cei din sud.
De unde această diferenţă?
Sean Kelly : În Irlanda - ţara cu cea mai mare rată de participare la activităţile fizice din Europa - sportul este caracterizat de o etică puternică a voluntariatului.
Comunităţile locale nu au aşteptat servicii din partea statului, ci au organizat şi finanţat propriile facilităţi.
Mitro Repo: Explicaţiile sportivităţii scandinave pot fi regăsite în istorie şi socio-geografie.
Europa de Nord nu este foarte populată, iar distanţele sunt mari.
De-a lungul istoriei, oamenii au fost obligaţi să se deplaseze pentru a supravieţui.
Cu toate acestea, rezultatele sondajului Comisiei trebuie evaluate critic.
Finlandezii, de exemplu, concurează pentru titlul de cei mai graşi cetăţeni ai Europei.
Chrysoula Paliadeli : Fiind considerat un „lux“, sportul este practicat mai mult de oamenii cu venituri mai mari.
Oamenii mai educaţi sunt mai informaţi despre importanţa sportului pentru sănătatea fizică şi mentală.
În astfel de sondaje, trebuie să luăm în considerare şi tipurile de sport practicate în sudul şi nordul Europei şi diferenţele de climat, care pot afecta rezultatele.
Iva Zanicchi : Poate pentru că europenii din sud sunt mai leneşi.
Pe un ton mai serios, este clar că ţările din nordul Europei promovează mai mult sportul; copiii practică activităţile fizice încă din şcoala elementară şi continuă într-un mod mai serios la universitate.
În aceste ţări, cultura sportului este mai înrădăcinată decât în sud.
Ce poate face Parlamentul European (şi Uniunea Europeană) pentru a încuraja europenii să facă mai mult sport?
Sean Kelly : Parlamentul, cu noile puteri conferite de Tratatul de la Lisabona, ar trebui să aducă sportul în centrul atenţiei şi să încurajeze cetăţenii; să colaboreze cu organizaţiile în domeniu la nivel local fără să se concentreze doar pe sporturile de elită.
O propunere concretă: să adăugăm cuvântul „sport“ în denumirea comisiei parlamentare pentru cultură şi educaţie.
Mitro Repo : Sper sincer că la Parlament comisia pentru cultură şi educaţie va veni cu idei noi în domeniu, în special despre cum putem încuraja oamenii să facă mai mult sport în mod regulat.
În acest sens, fiecare deputat european trebuie să fie lider şi exemplu de urmat.
Mai mult sport în locul cuvintelor goale şi declaraţiilor!
Chrysoula Paliadeli : Uniunea Europeană ar trebui să încurajeze, sprijine şi suplimenteze politicile privind sportul din statele membre.
Parlamentul European ar trebui să încurajeze cetăţenii să se implice în activităţi fizice regulate şi să ceară ameliorarea infrastructurilor atletice.
Iva Zanicchi : Cred că Uniunea Europeană şi Parlamentul European trebuie să continue să promoveze sportul.
Acesta are un rol cheie în combaterea problemelor sociale precum rasismul.
Sportul ne învaţă să respectăm regulile, să ne respectăm colegii şi adversarii.
Adesea, sportul este important şi pentru pace.
20100406STO72101 Sondajul Eurobarometru Sean Kelly Mitro Repo Chrysoula Paliadeli Iva Zanicchi
RO
1
PHOTO
20100427PHT73565.jpg
RO
2
LINK
http://ec.europa.eu/public_opinion/archives/ebs/ebs_334_en.pdf
RO
3
LINK
/members/public/yourMep/view.do;jsessionid=6669A6E941764E6E0366B51AF168448C.node1?language=RO&partNumber=1&name=Kelly&id=96668
RO
4
LINK
/members/public/yourMep/view.do?language=RO&partNumber=1&name=Repo&id=96686
RO
5
LINK
/members/public/yourMep/view.do?language=RO&partNumber=1&name=Paliadeli&id=97007
RO
6
LINK
/members/public/yourMep/view.do?language=RO&partNumber=1&name=Zanicchi&id=41007
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
