ÎNTREBARE ORALĂ H-0344/09
pentru timpul afectat întrebărilor din perioada de sesiune octombrie 2009
în conformitate cu articolul 116 din Regulamentul de procedură
de
Rosa Estaràs Ferragut
Comisiei
Subiect: Respectarea prevederilor Tratatului CE în materie de insularitate
Tratatul de la Amsterdam recunoaște, în cadrul articolului 158 și al declarației anexate numărul 30, faptul că regiunile insulare se confruntă cu dezavantaje structurale permanente legate de caracterul lor insular, care afectează dezvoltarea economică și socială a acestora.
De asemenea, stabilește, necesitatea de a se ține seama de aceste dezavantaje în cadrul legislației comunitare și de a se lua măsuri specifice în favoarea insulelor, în vederea unei mai bune integrări a acestora pe piața internă în condiții echitabile.
La rândul său, Tratatul de la Lisabona reia aceste prevederi și le consolidează, incluzând coeziunea teritorială printre principalele sale obiective.
Aplicarea și dezvoltarea articolului 158 menționat anterior au fost practic inexistente.
Este nevoie de o politică specifică integrată la nivel european, care să permită atenuarea dezavantajelor legate de caracterul insular și care să aducă picior de egalitate regiunile insulare și pe cele continentale.
Ce măsuri intenționează să adopte Comisia pentru a respecta prevederile articolului 158 din Tratatul de la Amsterdam și prevederile în materie de insularitate cuprinse în Tratatul de la Lisabona în momentul intrării sale în vigoare?
