Întrebarea cu solicitare de răspuns oral O-000115/2011
adresată Consiliului
Articolul 115 din Regulamentul de procedură
Anneli Jäätteenmäki
,
Jelko Kacin
,
Marietje Schaake
, Baroness
Sarah Ludford
,
Ivo Vajgl
,
Charles Goerens
,
Stanimir Ilchev
în numele Grupului ALDE Subiect: Tratatul privind comerțul cu arme
Statele membre UE sunt exportatori importanți de arme.
Șapte dintre cei zece cei mai mari exportatori de arme din lume provin din UE.
În ultimii ani, numeroase țări din UE au exportat arme și tehnologii de armament către Africa de Nord și Orientul Mijlociu (inclusiv Libia, Egipt, Tunisia, Yemen și Bahrain), iar Italia și Franța au exportat arme către Libia chiar în 2010.
Nu există norme internaționale cu privire la transferul armelor.
ONU elaborează, în prezent, un tratat internațional privind comerțul cu arme și va organiza o conferință pe această temă în 2012.
Vara trecută a fost creat un grup de lucru pentru elaborarea tratatului și a conferinței.
Grupul de lucru s-a întrunit deja de două ori și urmează să se întrunească din nou în luna iulie a anului curent.
Corupția în cadrul sectorului de securitate și de apărare, îndeosebi în domeniul comerțului cu arme, reprezintă o problemă majoră și complexă care necesită mai multă atenție.
Poziția comună a UE cu privire la controlul exporturilor de tehnologie și echipament militar (2008) nu include articole cu privire la corupție.
1.
Care sunt prioritățile UE în ceea ce privește Tratatul internațional privind comerțul cu arme?
2.
Cum va garanta UE criterii suficiente în materie de corupție în Tratatul internațional privind comerțul cu arme?
Care sunt reperele UE?
3.
Intenționează SEAE/Consiliul să elaboreze o Poziție comună a UE privind corupția în domeniul comerțului cu arme sau este aceasta în curs de elaborare ?
