9.2.2011 B7-0107/2011 PROPUNERE DE REZOLUŢIE depusă pe baza declaraţiei Comisiei
în conformitate cu articolul 110 alineatul (2) din Regulamentul de procedură
referitoare la legislaţia privind mass-media din Ungaria
Lothar Bisky
,
Rui Tavares
,
Eva-Britt Svensson
,
Patrick Le Hyaric
,
Willy Meyer
,
Jean-Luc Mélenchon
,
Jürgen Klute
,
Nikolaos Chountis
,
Marie-Christine Vergiat
în numele Grupului GUE/NGL
PE459.639v01-00 B7‑0107/2011 Rezoluţia Parlamentului European referitoare la legislaţia privind mass-media din Ungaria
Parlamentul European,
– având în vedere Tratatul privind Uniunea Europeană În special articolul 2 din TUE şi cele privind respectarea, promovarea şi protecţia drepturilor fundamentale şi articolele 11, 25, 49, 56, 103, 107, 114 şi 167 din Tratatul CE.
, Carta drepturilor fundamentale a Uniunii Europene În special articolul 11.
şi Convenţia europeană a drepturilor omului În special articolul 10.
, în special articolele referitoare la respectarea, promovarea şi protecţia drepturilor fundamentale şi a libertăţii de exprimare şi de informare şi, în special, dreptul la pluralism în mass-media,
– având în vedere Directiva 2010/13/UE a Parlamentului European şi a Consiliului din 10 martie 2010 privind coordonarea anumitor dispoziţii stabilite prin acte cu putere de lege sau acte administrative în cadrul statelor membre cu privire la furnizarea de servicii mass‑media audiovizuale (Directiva serviciilor mass-media audiovizuale - DSMA),
– având în vedere documentul de lucru al Comisiei privind pluralismul mass-mediei în statele membre ale UE ( SEC(2007)0032 ), abordarea în trei etape a pluralismului mass‑mediei, definită de Comisie şi studiul independent realizat în numele Comisiei şi finalizat în 2009,
– având în vedere Rezoluţia sa din 25 septembrie 2008 privind concentrarea și pluralismul mass‑mediei în Uniunea Europeană şi Rezoluţia sa din 22 aprilie 2004 privind riscurile de încălcare în Uniunea Europeană, şi în special în Italia, a libertăţii de exprimare şi informare,
– având în vedere declaraţiile Comisiei şi întrebările parlamentare depuse, precum şi dezbaterile organizate în Parlamentul European la 8 octombrie 2009 şi la 8 septembrie 2010 şi în cadrul Comisiei LIBE la 17 ianuarie 2011,
– având în vedere articolul 110 alineatul (4) din Regulamentul său de procedură,
A. întrucât Uniunea Europeană garantează şi promovează libertatea de exprimare şi de informare, consacrate la articolul 11 din Carta drepturilor fundamentale şi la articolul 10 din Convenţia europeană a drepturilor omului, a căror condiţie esenţială o reprezintă libertatea şi pluralismul mass-mediei şi întrucât aceste drepturi includ libertatea de a exprima opinii şi libertatea de a primi şi comunica informaţii fără imixtiuni sau presiuni din partea autorităţilor publice;
B. întrucât pluralismul şi libertatea mass-mediei constituie în continuare un motiv serios de îngrijorare în UE şi statele sale membre, aşa cum au evidenţiat recentele critici la adresa legilor privind mass-media din Ungaria, adoptate în perioada iunie-decembrie 2010, formulate de organizaţii internaţionale, precum OSCE şi Comisarul pentru drepturile omului al Consiliului Europei, organizaţiile profesionale ale jurnaliştilor, redactorilor şi editorilor, ONG-urile din domeniul drepturilor omului şi al libertăţilor civile, precum şi de către statele membre şi Comisia Europeană;
C. întrucât Comisia a ridicat probleme şi a solicitat informaţii guvernului ungar cu privire la conformitatea legislaţiei ungare din domeniul mass-mediei cu DSMA, în special în ceea ce priveşte obligaţia unei relatări echilibrate pentru toţi furnizorii de servicii mass-media audiovizuale, cu principiul ţării de origine şi cu cerinţele de înregistrare şi întrucât guvernul ungar a răspuns oferind informaţii suplimentare şi declarând că este dispus să revizuiască şi să modifice aceste legi;
D. întrucât OSCE a exprimat îndoieli serioase cu privire la domeniul de aplicare al reglementărilor (domeniul de aplicare material şi teritorial), la reglementarea libertăţii de exprimare şi a conţinutului, la Autoritatea Naţională pentru Mass-media şi Telecomunicaţii, la serviciile publice de radiodifuziune Analiza şi evaluarea unui pachet de legi şi a unor proiecte de legi din Ungaria referitoare la mass-media şi telecomunicaţii, pregătite de dr.
Karol Jakubowicz pentru OSCE.
, precizând că noua legislaţie subminează pluralismul mass-mediei, anulează independenţa politică şi financiară a mass‑mediei publice, cuprinde aspecte negative pentru libertatea mass-mediei pe termen lung, precum şi că Autoritatea pentru Mass-media şi Consiliul sunt omogene din punct de vedere politic Scrisoarea adresată de reprezentantul OSCE pentru libertatea mass-mediei preşedintelui Comisiei LIBE din cadrul PE, 14.1.2010.
şi exercită un control politic şi guvernamental generalizat şi centralizat asupra întregii mass‑medii; alte surse de îngrijorare sunt, printre altele, sancţiunile disproporţionate şi extreme pe motive discutabile şi nedefinite, lipsa unei suspendări automate a sancţiunilor în cazul exercitării unei căi de atac în instanţă împotriva unei sancţiuni impuse de Autoritatea pentru Mass-media, încălcarea principiului confidenţialităţii surselor jurnalistice, protecţia valorilor familiale;
E. întrucât Comisarul pentru drepturile omului al Consiliului Europei a solicitat autorităţilor ungare să includă standardele Consiliului Europei privind libertatea de exprimare şi pluralismul mass-mediei în revizuirea legislaţiei din domeniul mass-media şi să ţină cont de recomandările relevante ale Comitetului de Miniştri şi ale Adunării Parlamentare ale Consiliului Europei şi, în special, de standardele obligatorii din Convenţia europeană a drepturilor omului şi de jurisprudenţa Curţii de la Strasbourg; întrucât acesta a făcut referire la definiţiile neclare care pot da naştere la interpretări eronate, la crearea unui mecanism de reglementare dezechilibrat din punct de vedere politic, cu competenţe disproporţionate şi lipsa unui control judiciar deplin, la ameninţarea independenţei serviciilor publice de radiodifuziune şi la deteriorarea protecţiei de care beneficiază sursele jurnaliştilor; întrucât acesta a subliniat, de asemenea, necesitatea ca toate părţile interesate, inclusiv partidele din opoziţie şi societatea civilă, să poată participa în mod semnificativ la revizuirea acestei legislaţii, care reglementează un aspect atât de important al funcţionării unei societăţi democratice http://www.coe.int/t/commissioner/News/2011/110201Hungary_en.asp
;
F. întrucât legislaţia privind mass-media ar trebui, prin urmare, revizuită de urgenţă, ţinând seama de observaţiile şi propunerile formulate de Comisie, de OSCE şi de Consiliul Europei, pentru a garanta conformitatea deplină a acesteia cu dreptul UE şi valorile şi standardele europene privind libertatea şi pluralismul mass-mediei,
1. consideră că noua legislaţie ungară privind mass-media nu garantează în mod corespunzător libertatea de exprimare şi pluralismul şi că suprareglementarea mass-mediei este contraproductivă pentru existenţa unui pluralism eficient în sfera publică;
2. îndeamnă autorităţile ungare să garanteze în mod eficient libertatea şi pluralismul mass‑mediei;
3. invită autorităţile ungare fie să retragă, fie să modifice în mod substanţial legislaţia, ţinând cont de observaţiile şi propunerile formulate de OSCE, Comisarul pentru drepturile omului al Consiliului Europei, Consiliul de Miniştri şi jurisprudenţa CEDO, printr-o dezbatere deschisă şi transparentă cu toate părţile implicate, ONG-urile şi cetăţenii;
4. invită Comisia să realizeze rapid şi la timp investigaţii aprofundate şi să întocmească un calendar pentru formularea de recomandări cu privire la alinierea legislaţiei ungare în domeniul mass-media la legislaţia europeană;
5. invită Comisia să stabilească un termen strict în care autorităţile ungare să adopte propunerile sale de modificare a legii în punctele evidenţiate de aceasta şi să iniţieze procedura privind încălcarea dreptului comunitar în cazul în care termenul nu este respectat;
6. invită Comisia să iniţieze, până la sfârşitul anului, o dezbatere cu privire la libertatea şi pluralismul mass-mediei în vederea depăşirii deficienţelor cadrului legislativ al UE în domeniul mass-mediei, pentru a defini cel puţin standardele minime pe care toate statele membre trebuie să le respecte pentru a asigura, garanta şi promova libertatea de informare şi un pluralism eficient al mass-mediei;
7. încredinţează Comisiei pentru libertăţi civile, justiţie şi afaceri interne (LIBE) sarcina de a organiza o audiere privind libertatea şi pluralismul mass-mediei în UE, invitând organizaţii ale jurnaliştilor şi cetăţenilor, OSCE, precum şi pe Comisarul pentru drepturile omului al Consiliului Europei;
8. încredinţează Preşedintelui sarcina de a transmite prezenta rezoluţie Consiliului, Comisiei, Consiliului Europei, precum şi guvernelor şi parlamentelor naţionale ale statelor membre, Agenţiei pentru Drepturi Fundamentale şi OSCE.
