P7_TA(2009)0067
Orientări procedurale tranzitorii în domeniul bugetar în perspectiva intrării în vigoare a Tratatului de la Lisabona
A7-0045/2009
Rezoluția Parlamentului European din 12 noiembrie 2009 referitoare la orientările procedurale tranzitorii în domeniul bugetar în perspectiva intrării în vigoare a Tratatului de la Lisabona ( 2009/2168(INI) )
Parlamentul European
, –
având în vedere Tratatul privind Uniunea Europeană și Tratatul de instituire a Comunității Europene,
–
având în vedere Tratatul de la Lisabona (TL),
–
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară JO C 139, 14.6.2006, p.
1
(AII),
–
având în vedere Regulamentul (CE, Euratom) nr.
1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene JO L 248, 16.9.2002, p.
1.
(Regulamentul financiar),
–
având în vedere Rezoluția sa din 7 mai 2009 referitoare la aspectele financiare ale Tratatului de la Lisabona Texte adoptate, P6_TA(2009)0374 .
,
–
având în vedere Rezoluția sa din 25 martie 2009 referitoare la revizuirea la jumătatea perioadei a cadrului financiar 2007-2013 Texte adoptate, P6_TA(2009)0174 .
,
–
având în vedere articolul 48 din Regulamentul său de procedură,
–
având în vedere raportul Comisiei pentru bugete ( A7-0045/2009 ),
A.
întrucât TL introduce modificări importante în domeniul financiar și bugetar, în special consacrând cadrul financiar multianual (CFM) ca act obligatoriu din punct de vedere juridic pe care bugetele anuale trebuie să îl respecte, eliminând distincția dintre cheltuielile obligatorii și cele neobligatorii și simplificând substanțial procedura bugetară;
B.
întrucât în urma acestor modificări unele dintre dispozițiile AII și ale Regulamentului financiar devin caduce;
C.
întrucât intrarea sa în vigoare va impune adoptarea rapidă a mai multor acte legislative necesare pentru punerea în aplicare a noii "constituții financiare" a Uniunii, printre care se numără:
–
adoptarea unui nou regulament care să conțină CFM;
–
adaptarea Regulamentului financiar la noile principii de adoptare și executare a bugetului;
–
aprobarea unui nou AII care să conțină în special regulile pentru colaborarea dintre instituții în cursul procedurii bugetare anuale care nu sunt incluse în cele două instrumente legislative menționate anterior;
D.
întrucât, chiar dacă se desfășoară fără probleme, procedurile pentru adoptarea acestor noi instrumente necesită negocieri îndelungate și pot dura câteva luni după intrarea în vigoare a TL;
E.
întrucât pentru a asigura aplicarea adecvată a principiilor TL, instituțiile ar trebui să se pună de acord asupra unor orientări provizorii care să permită execuția bugetului și adoptarea de bugete rectificative atunci când acest lucru este indispensabil, precum și asupra modalităților practice de realizare a colaborării interinstituționale în cadrul procedurii bugetare pentru 2011;
F.
întrucât aceste orientări tranzitorii ar trebui să fie adoptate la începutul anului 2010, ceea ce face necesar să fie convenite la concilierea bugetară de dinainte de a doua lectură a Consiliului, care este programată pentru 19 noiembrie 2009;
G.
întrucât, pentru ca delegația Parlamentului, care este una dintre componentele autorității bugetare, să dispună de o poziție solidă în cadrul negocierilor viitoare, este necesar ca aceasta să primească orientări clare pe baza unui mandat sprijinit de Parlament,
1.
salută intrarea iminentă în vigoare a TL, care va face pe deplin aplicabil principiul aprobării întregului buget anual de către ambele componente ale autorității bugetare – dacă este cazul prin convocarea comitetului de conciliere; consideră că acest principiu ar trebui să se aplice
sic et simpliciter
, cu adaptările necesare (cum ar fi o formă simplificată de conciliere), tuturor celorlalte proceduri bugetare care nu sunt menționate în mod specific în tratate, ca de exemplu procedurii de adoptare a bugetelor rectificative sau a transferurilor;
2.
consideră necesar ca cele două componente ale autorității bugetare să ajungă la un acord asupra orientărilor tranzitorii pentru execuția bugetului, în special pentru adoptarea transferurilor, asupra aprobării bugetelor rectificative și asupra principiilor care vor reglementa în practică cooperarea interinstituțională din cursul procedurii bugetare anuale, care ar urma să se aplice până la adoptarea tuturor actelor legislative necesare pentru punerea în aplicare a noilor norme introduse de TL;
3.
subliniază că acest acord asupra orientărilor ar trebui să garanteze că orientările respectă întru totul echilibrul instituțional, că reflectă noile prerogative în domeniul bugetar conferite Parlamentului prin TL (în ceea ce privește conținutul, procedura și calendarul) și că se aplică doar până la adoptarea și intrarea în vigoare a actelor legislative relevante;
4.
consideră că măsurile tranzitorii nu trebuie, în niciun caz, să se îndepărteze de la principiile generale instituite prin noul tratat sau să prejudece viitoarele proceduri legislative, ci ar trebui să permită celor două componente ale autorității bugetare să adopte modalitățile practice necesare până la adoptarea legislației relevante;
5.
consideră că sunt necesare astfel de orientări tranzitorii în domeniile care vizează procedura de aprobare a bugetelor rectificative, adoptarea transferurilor și definirea unui calendar practic și a principiilor de colaborare aplicabile procedurii bugetare anuale, pentru a crea un cadru de cooperare între cele două componente ale autorității bugetare și pentru a face astfel posibilă derularea fără probleme și cu succes a procedurilor;
Bugete rectificative
6.
reamintește că bugetele rectificative pot fi adoptate doar prin procedura instituită prin tratate pentru procedura bugetară anuală, inclusiv prin convocarea comitetului de conciliere, dacă este necesar, cu excepția calendarului, și consideră că, la fel ca în cazul bugetului anual, autoritatea bugetară are dreptul de a introduce amendamente care vizează elementele necunoscute în momentul adoptării bugetului;
7.
subliniază faptul că actualul număr de bugete rectificative este excesiv de mare și ar trebui redus pe cât posibil, pentru a respecta condițiile impuse la articolul 37 din Regulamentul financiar în ceea ce privește prezentarea acestora; consideră că este de dorit ca instituțiile să se pună de acord asupra unor perioade din cursul exercițiului financiar când ar trebui prezentate bugetele rectificative, cu excepția cazurilor foarte urgente;
8.
atrage atenția că orientările tranzitorii privind bugetele rectificative ar trebui să urmărească să faciliteze realizarea unui acord între cele două componente ale autorității bugetare fără a exclude recurgerea la comitetul de conciliere; consideră că acest obiectiv ar putea fi atins prin îmbunătățirea schimbului de informații dintre cele două componente ale autorității bugetare, pe de o parte, și dintre acestea și Comisie, pe de altă parte; subliniază, cu toate acestea, că orientările trebuie să respecte integral prerogativele Parlamentului în ceea ce privește procedura bugetară aplicabilă în general bugetelor rectificative, așa cum s-a menționat anterior;
Transferuri
9.
consideră că Parlamentul și Consiliul ar trebui să aibă posibilitatea de a-și exprima, în condiții identice, aprobarea sau opoziția față de toate transferurile care sunt în prezent supuse autorității bugetare spre aprobare, indiferent de natura lor (plăți sau angajamente) și de valoarea lor, în măsura în care astfel de transferuri reprezintă o deviere de la deciziile autorității bugetare; consideră, prin urmare, că o procedură care să respecte echilibrul dintre cele două componente ale autorității bugetare și care să includă, dacă este necesar, o formă simplificată de conciliere este singura opțiune compatibilă cu TL;
10.
consideră că un posibil acord asupra transferurilor ar trebui să aibă ca scop evitarea conflictelor dintre cele două componente ale autorității bugetare, care sunt ambele îndreptățite să se pronunțe, de pe poziții egale, evitarea unor complicații ale gestiunii uzuale de către serviciile relevante și armonizarea calendarului astfel încât să se evite pe cât posibil convocarea structurilor de conciliere, fără a pune sub semnul întrebării actualul nivel de intervenție a Parlamentului în adoptarea transferurilor; consideră că ar fi de dorit ca limita pentru transferuri să rămână constantă;
Douăsprezecimile provizorii
11.
consideră că TL conține norme suficient de clare privind douăsprezecimile provizorii care permit aplicarea acestui sistem în caz de nevoie fără a mai fi necesare orientări tranzitorii în acest domeniu;
Calendarul și principiile de colaborare pentru procedura bugetară anuală
12.
consideră că, în continuare, calendarul procedurii anuale ar trebui să permită o largă consultare a diverselor organe din cadrul Parlamentului și respectarea cerințelor de multilingvism; subliniază că nu este dispus să accepte o reducere a perioadei de timp pe care o are la dispoziție pentru procesul decizional;
13.
consideră că orientările tranzitorii privind principiile de colaborare ar trebui să aibă ca scop îmbunătățirea cooperării dintre instituții în diversele etape ale procedurii bugetare și adaptarea (și, dacă este necesar, anticiparea) diverselor etape ale calendarului pragmatic la noile reguli ale procedurii bugetare, pentru a transforma reuniunile, care s-au transformat în întâlniri pur formale, în schimburi de opinii adevărate și profunde; atrage atenția, cu toate acestea, asupra dorinței sale de a se ajunge la un acord între instituții asupra unui nou AII, de dimensiuni reduse, prin care să se stabilească norme solide de reglementare a acestor aspecte înainte de începerea procedurii bugetare pentru 2011;
14.
invită Comisia să prezinte, cât mai curând posibil, propuneri pentru o înțelegere comună între cele două componente ale autorității bugetare asupra acestor aspecte, în conformitate cu principiile exprimate în prezenta rezoluție;
15.
invită, de asemenea, Comisia să prezinte, cât mai curând posibil, propuneri adecvate pentru adoptarea unui regulament care să conțină cadrul financiar multianual, precum și pentru adaptarea Regulamentului financiar; subliniază faptul că, din punct de vedere politic, propunerile respective constituie un singur pachet și ar trebui prezentate și analizate împreună; îndeamnă Comisia ca în aceste propuneri să țină seama de cerințele exprimate de Parlament în Rezoluția sa referitoare la aspectele financiare ale Tratatului de la Lisabona și în Rezoluția sa referitoare la revizuirea la jumătatea perioadei a cadrului financiar 2007-2013;
16.
reamintește că, în conformitate cu TL, pentru adoptarea noului regulament care va conține CFM este necesară aprobarea Parlamentului, iar modificarea Regulamentului financiar intră sub incidența procedurii legislative ordinare (codecizie);
17.
conferă Comisiei pentru bugete mandatul de a negocia și a conveni, în cursul concilierii bugetare din noiembrie 2009, asupra orientărilor tranzitorii necesare pentru aspectele menționate mai sus, în limitele și în condițiile stipulate în prezenta rezoluție;
0 0
18.
încredințează Președintelui sarcina de a transmite prezenta rezoluție Consiliului și Comisiei.
