Delegaţie PE în Rusia pentru discuţii privind combaterea schimbării climatice
Mediu
2008-11-07 - 11:56
Kyoto - Moscova În timp ce UE pregăteşte legislaţia europeană pentru combaterea schimbării climatice, negocierile le nivel internaţional continuă în vederea ajungerii la un acord global care să urmeze protocolului de la Kyoto, care expiră în 2012.
Acest acord ar trebui să fie gata înainte de conferinţa din Copenhaga din decembrie 2009.
Câţiva deputaţi europeni de la Comisia Schimbările climatice au fost în Rusia săptămâna trecută.
Trei membri ai delegaţiei ne-au vorbit la întoarcerea în Bruxelles.
„Rusia este interesată să continue să furnizeze combustibili fosili.
Pe de altă parte, este interesată şi de combaterea schimbării climatice.
Rusia şi Uniunea Europeană ar putea lucra în comun către o tranziţie graduală de la combustibilii fosili la resursele de energie regenerabile.
Acest lucru poate fi făcut într-un fel benefic pentru Federaţia Rusă în ceea ce priveşte tehnologia şi eficienţa energetică“, ne-a spus şeful delegaţiei parlamentare în Rusia, Vittorio Prodi (Grupul Alianţei Liberalilor şi Democraţilor pentru Europa, Italia).
Doamna Dorette Corbey (Grupul Socialist din Parlamentul European, Olanda), este de părere că „Rusia doreşte să continue să vândă gaz.
Gazul este un produs interesant, pentru că se combină foarte bine cu energie regenerabilă (precum cea eoliană) şi este flexibil.
Deci le-am spus că sunt multe şanse să rămânem un importator stabil de gaz“.
„În Rusia, combaterea schimbării climatice nu este o prioritate; prioritatea Rusiei este creşterea economică“, ne-a declarat deputata europeană Romana Jordan Cizelj (Grupul Partidului Popular European (Creştin-Democrat) şi al Democraţilor Europeni, Slovenia).
Schimbarea climatică se face simţită în Rusia
„Până acum au spus că nu schimbarea climatică este benefică, că în Siberia este atât de frig şi că ar fi bine să fie mai cald cu două grade.
Acum, ruşii recunosc ca schimbarea climatică aduce probleme: solurile îngheţate încep să se topească, iar infrastructurile construite pe acestea sunt ameninţate.
Faptul că Rusia recunoaşte că există o problemă este un câştig imens“, ne-a spus doamna Corbey.
Sectorul energetic din Rusia doreşte ameliorarea eficienţei energetice, ne-a spus doamna Cizelj. „40% pare mult, dar când te uiţi ce comportament au ruşii apropo de energie, îţi dai seama că obiectivul nu este greu de îndeplinit.
Apartamentele sunt încălzite la fel în Rusia, iar oamenii, pentru a face mai răcoare în casă, deschid geamurile.
Ei doresc ca oamenii să instaleze gazometre“.
Rusia: partener pentru negocierile post Kyoto?
„Rusia a fost statul cheie în ratificarea protocolului de la Kyoto.
Am vrea ca Rusia să joace un rol important din nou, să devină lider în negocieri, să îşi asume un rol proactiv“, ne-a spus doamna Cizelj.
Domnul Prodi ne-a spus că Rusia preferă acorduri voluntare pentru fiecare ţară.
„Ne-am dat întâlnire la Poznan (reuniune ONU în decembrie, n.a.) şi o să ne ţinem la curent reciproc.
I-am invitat şi la Parlamentul European, la începutul anului viitor“, a adăugat domnul Prodi.
Doamna Corbey ne-a declarat că vizita în Rusia o îndeamnă să spere că această ţară va deveni un partener strategic al UE.
Washington face promisiuni
„Toţi candidaţii americani au sprijinit lupta împotriva schimbării climatice“, ne-a spus doamna Cizelj.
Domnul Prodi este de părere că „recunoaşterea drepturilor şi responsabilităţilor SUA în domeniul încălzirii globale va facilita acordul internaţional“.
„Obama a pus accentul în campania sa pe faptul că trebuie să existe o politică privind schimbarea climatică şi energia, şi că aceste probleme trebuie abordate.
Mă aştept deci ca SUA să demonstreze că poate fi partener al Uniunii Europene“, a adăugat doamna Corbey.
20081103STO41200 Parlamentul European în lupta împotriva schimbărilor climatice - dosar Comisia Schimbările climatice Convenţia cadru ONU privind schimbările climatice (în engleză)
RO
1
PHOTO
20081030PHT41046.jpg
RO
3
LINK
/activities/committees/homeCom.do?body=CLIM&language=EN
RO
4
LINK
http://unfccc.int/2860.php
-//EP//TEXT IM-PRESS 20080825FCS35404 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
