ADH în alimentele pentru copii: nu există majoritatea necesară pentru respingerea mențiunii de sănătate
Consumatori
Şedinţe plenare
2011-04-06 - 13:17
Rezoluția prin care era respinsă inițiativa de a permite producătorilor să facă mențiuni de sănătate potrivit cărora aportul de acid docosahexaenoic (ADH) "contribuie la dezvoltarea vizuală normală a sugarilor până la vârsta de 12 luni" nu a obținut majoritatea necesară în cadrul votului Parlamentului de miercuri.
Aceasta înseamnă că este acceptată autorizarea mențiunii de sănătate.
În votul de azi, rezoluția prin care Parlamentul se opunea autorizării mențiunii de sănătate nu a obținut majoritatea necesară de voturi (388 voturi).
Rezultatul votului a fost : 328 de voturi pentru, 323 împotrivă, 26 de abțineri, rezoluția nefiind deci adoptată.
ADH (acidul docosahexaenoic) este un acid gras întâlnit de obicei în laptele matern.
Acesta este adăugat ca aditiv sintetic în multe variante de lapte pentru copii.
Producătorii au solicitat permisiunea folosirii mențiuni de sănătate privind adăugarea de ADH în laptele pentru copii, inclusiv în formulele de continuare, pentru copii între 6 și 12 luni.
Autoritatea Europeană pentru Siguranță Alimentară (AESA) a dat un răspuns favorabil acestei cereri, iar Comisia Europeană a propus includerea mențiunii de sănătate " aportul de acid docosahexaenoic (ADH) contribuie la dezvoltarea vizuală normală a sugarilor până la vârsta de 12 luni" pe lista comunitară a mențiunilor permise.
Parlamentul poate bloca această inițiativă până la 21 aprilie 2011.
Rezoluția, care nu a obținut majoritatea necesară, fusese elaborată de deputații: Glenis Willmott (S&D, UK), Daciana Sârbu (S&D, RO), Nessa Childers (S&D, IE) și Karin Kadenbach (S&D, AT) și prezentată pentru votul în plen de Comisia pentru mediu, sănătate publică și siguranță alimentară, considerându-se că nu există un consens în cadrul comunității științifice cu privire la privind efectele pe care preparatele îmbogățite cu ADH le au asupra sugarilor, că este nevoie de mai multe cercetări privind posibilele efecte, pozitive sau negative, iar o astfel de mențiune de sănătate ar putea duce în eroare.
"Procedura de reglementare cu control" și intrarea în vigoare
Pentru autorizarea unor mențiuni de sănătate, includerea sa în anexa Regulamentului privind mențiunile nutriționale și de sănătate, este nevoie ca o procedură specială să fie urmată.
Parlamentul și Consiliul pot bloca implementarea unor astfel de măsuri conform "procedurii de reglementare cu control".
AESA este responsabilă pentru evaluarea cererilor prezentate de operatorii din sectorul alimentar, evaluarea făcându-se pe baza unor "dovezi științifice general acceptate".
Regulamentul privind autorizarea unor mențiuni de sănătate ar intra în vigoare la 20 de zile după publicarea sa în Jurnalul Oficial al Comunităților Europene.
Statele membre ar trebui să consolideze dispozițiile relevante pentru a evita o utilizare abuzivă a acestor măsuri.
Procedură: Procedură de reglementare cu control
20110406IPR17110 Textele adoptate vor fi disponibile aici (selectați 6 aprilie 2011) Urmăriți dezbaterea în direct (selectați 6 aprilie 2011) Comunicat de presă după votul în comisie (16.03.2011) (EN)
RO
1
LINK
/activities/plenary/ta/calendar.do?language=RO
RO
2
LINK
/wps-europarl-internet/frd/vod/research-by-date?language=ro
-//EP//TEXT IM-PRESS 20110314IPR15477 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
