A6-0430/2008
7.11.2008
RAPORT
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
(COM(2008)0609 – C6-0345/2008 – 2008/2286(ACI))
Comisia pentru bugete
Raportor:
Reimer Böge
PR_ACI_Funds
PE 414.967v02-00
CUPRINS
PROPUNERE DE DECIZIE A PARLAMENTULUI EUROPEAN.............................................3
ANEXĂ: DECIZIE A PARLAMENTULUI EUROPEAN ȘI A CONSILIULUI........................5
EXPUNERE DE MOTIVE..........................................................................................................7
AVIZUL COMISIEI PENTRU OCUPAREA FORȚEI DE MUNCĂ ȘI AFACERI SOCIALE 10
REZULTATUL VOTULUI FINAL ÎN COMISIE.....................................................................17
PROPUNERE DE DECIZIE A PARLAMENTULUI EUROPEAN
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
( COM(2008)0609 – C6-0345/2008 – 2008/2286(ACI) )
Parlamentul European,
– având în vedere propunerea Comisiei înaintată Parlamentului European și Consiliului ( COM(2008)0609 - C6-0345/2008 ),
– având în vedere Acordul interinstituțional (AII) din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 28,
– având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1. ,
– având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale ( A6-0430/2008 ),
A. întrucât Uniunea Europeană a elaborat instrumentele legislative și bugetare necesare pentru a oferi un sprijin suplimentar lucrătorilor care suferă de pe urma consecințelor schimbărilor structurale majore intervenite în practicile comerciale mondiale și pentru a le oferi asistență în procesul de reintegrare pe piața muncii;
B. întrucât asistența financiară oferită de Uniunea Europeană lucrătorilor concediați ar trebui să fie dinamică și pusă la dispoziție în modul cel mai rapid și mai eficient posibil în conformitate cu Declarația comună a Parlamentului European, Consiliului și Comisiei adoptată cu ocazia reuniunii de conciliere din 17 iulie 2008;
C. întrucât Italia a solicitat asistență în legătură cu patru cazuri de concedieri în sectorul textil în Sardinia, Piemont, Lombardia și Toscana
EGF/2007/005 IT/Sardinia, EGF/2007/006 IT/Piemont, EGF/2007/007 IT/ Lombardia și EGF/2008/001 IT/Toscana. ,
1. solicită instituțiilor implicate să depună eforturile necesare pentru accelerarea mobilizării fondului în conformitate cu declarația comună menționată anterior prin care Parlamentul European, Consiliul și Comisia confirmă importanța asigurării unei proceduri rapide pentru adoptarea deciziilor de mobilizare a Fondului european de ajustare la globalizare, cu respectarea AII din 17 mai 2006;
2. aprobă decizia anexată la prezenta rezoluție;
3. încredințează Președintelui sarcina de a semna decizia împreună cu Președintele Consiliului și a asigura publicarea acesteia în Jurnalul Oficial al Uniunii Europene;
4. încredințează Președintelui sarcina de a transmite prezenta rezoluție, inclusiv anexa, Consiliului și Comisiei.
ANEXĂ: DECIZIE A PARLAMENTULUI EUROPEAN ȘI A CONSILIULUI
din… noiembrie 2008
privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1. , în special articolul 12 alineatul (3),
având în vedere propunerea Comisiei,
întrucât:
(1) Fondul european de ajustare la globalizare („fondul”) a fost creat pentru a furniza un sprijin suplimentar pentru lucrătorii concediați care suportă consecințele schimbărilor majore în structura comerțului mondial și a le acorda asistență pentru reintegrarea pe piața muncii.
(2) Acordul interinstituțional din 17 mai 2006 permite mobilizarea fondului în limita unui plafon anual de 500 milioane EUR.
(3) Italia a prezentat patru cereri de mobilizare a fondului în ceea ce privește concedierile din sectorul textil: la 9 august 2007 pentru Sardinia, la 10 august 2007 pentru Piemont, la 17 august 2007 pentru Lombardia și la 12 februarie 2008 pentru Toscana.
Aceste cereri îndeplinesc condițiile pentru fixarea contribuțiilor financiare prevăzute la articolul 10 din Regulamentul (CE) nr.
1927/2006.
(4) În consecință, fondul ar trebui să fie mobilizat pentru a oferi o contribuție financiară în baza cererilor,
DECID:
Articolul 1
În cadrul bugetului general al Uniunii Europene pentru exercițiul financiar 2008, Fondul european de ajustare la globalizare este mobilizat pentru a acorda suma de 35 158 075 EUR în credite de angajament și de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la Bruxelles, ... noiembrie 2008.
Pentru Parlamentul European Pentru Consiliu
Președintele Președintele
EXPUNERE DE MOTIVE
I. Context
Fondul european de ajustare la globalizare („fondul”) a fost creat pentru a furniza un sprijin suplimentar pentru lucrătorii care suportă consecințele schimbărilor majore în structura comerțului mondial.
Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară
JO C 139, 14.6.2006, p.
1. și dispozițiilor articolului 12 din Regulamentul (CE) nr.
1927/2006
JO L 406, 30.12.2006, p.
1. , fondul nu poate depăși o sumă maximă de 500 milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate din cele două exerciții financiare precedente, cu excepția celor aferente rubricii 1b.
Sumele necesare se înscriu în buget ca provizion de îndată ce vor fi identificate marje suficiente și/sau angajamentele anulate.
În ceea ce privește procedura, pentru a activa fondul, în cazul în care o solicitare are o evaluare pozitivă, Comisia prezintă autorității bugetare o propunere de mobilizare a fondului și, concomitent, o cerere corespondentă de transfer.
În paralel, se organizează un trialog pentru a se ajunge la un acord privind utilizarea fondului și sumele solicitate.
Trialogul poate îmbrăca o formă simplificată.
II.
Situația actuală: Propunerea Comisiei
În 2008, al doilea an de funcționare a fondului, din acesta a fost mobilizată suma totală de 13,9 milioane EUR, după evaluarea pozitivă a patru cereri primite din partea Maltei (VF Ltd. și Bortex Clothing Ind Ltd), a Portugaliei (Opel și Johnson Controls), a Spaniei (Delphi) și a Lituaniei (Alytaus Tekstile).
Prezenta propunere este cea de-a treia în cadrul bugetului 2008 și se referă la cereri din partea a patru regiuni din Italia: Sardinia, Piemont, Lombardia și toscana și privește concedieri în sectorul textil.
Autoritățile italiene au prezentat Comisiei cererile
EGF/2007/005 IT/Sardinia, EGF/2007/006 IT/Piemont, EGF/2007/007 IT/ Lombardia și EGF/2008/001 IT/Toscana. la următoarele date: Sardinia la 9 august 2007, completată de informații suplimentare la 12 septembrie 2007, 10 octombrie 2007 și 9 iunie 2008; Piemont la 10 august 2007, completată de informații suplimentare la 19 noiembrie 2007 și 9 iunie 2008; Lombardia la 17 august 2007, completată de informații suplimentare la 19 noiembrie 2007, 1 februarie 2008 și 9 iunie 2008; și Toscana la 12 februarie 2008, completată de informații suplimentare la 9 iunie 2008.
Toate cele patru cereri, bazate pe criteriile specifice de intervenție prevăzute la articolul 2 litera (b) din temeiul juridic
Regulamentul (CE) nr.
1927/2006, JO L 406, 30.12.2006, p.
1, regulament corectat în JO L 48, 22.2.2008, p.82. , au fost prezentate în termenul de 10 săptămâni prevăzut la articolul 5 din regulamentul respectiv.
Autoritățile italiene au solicitat o contribuție de 35 158 075 EUR pentru a acoperi o parte din costul total al măsurilor de asistență, și anume: 10,97 milioane EUR pentru lucrătorii concediați în regiunea Sardinia, 7,8 milioane EUR în regiunea Piemont, 12,5 milioane EUR în regiunea Lombardia și 3,8 milioane EUR în regiunea Toscana.
În urma examinării întreprinse, Comisia consideră că aceste cereri îndeplinesc criteriile de intervenție și alte cerințe prevăzute în Regulamentul (CE) nr.
1927/2006.
Propunerea de decizie a Parlamentului și a Consiliului privind mobilizarea fondului și cererea corespondentă de transfer al unei sume totale de 35 158 075 EUR a fost înaintată Parlamentului la 3 octombrie 2008.
În urma examinării celor patru cereri, Comisia pentru ocuparea forței de muncă și afaceri sociale din cadrul Parlamentului European și-a exprimat poziția privind mobilizarea fondului în avizul anexat la prezentul raport.
Bugetul anula total disponibil pentru Fondul european de ajustare la globalizare este de 500 milioane EUR.
Această sumă poate fi mobilizată și transferată la linia bugetară 04 05 01 doar după ce sunt adoptate instrumentele juridice și bugetare adecvate.
Din cele 500 milioane EUR alocate anual acestui instrument în conformitate cu Acordul interinstituțional din 17 mai 2006, un cuantum de 3 106 882 EUR a fost deja mobilizat pentru două cereri, iar alte două cazuri, totalizând 10 770 772 EUR, au fost propuse de Comisie și votate de Parlamentul European la 13 octombrie 2008.
Fondul european de ajustare la globalizare (FEG):
Prezentare generală a cererilor - 2008
1.
Solicitări aprobate:
Referință
Stat membru
Cazul
Contribuția FEG (€)
Concedieri
EGF/2007/008
Malta
Malta
681 207
675
EGF/2007/010
Portugalia
Lisabona-Alentejo
2 425 675
1 549
Total (1)
3 106 882
2.
Solicitări în curs:
EGF/2008/002
Spania
Delphi
10 471 778
1 589
EGF/2008/003
Lituania
Alytaus Tekstile
298 994
1 089
EGF/2007/005
Italia/Sardinia
Sectorul textil: 5 întreprinderi
10 971 000
1 044
EGF/2007/006
Italia/Piemont
Sectorul textil: 202 întreprinderi
7 798 750
1 537
EGF/2007/007
Italia/Lombardia
Sectorul textil: 190 întreprinderi
12 534 125
1 816
EGF/2008/001
Italia/Toscana
Sectorul textil: 461 întreprinderi
3 854 200
1 558
Total (2)
45 928 847
TOTAL (1+2)
49 035 729
N.B. Fondul nu poate depăși o sumă maximă de 500 milioane EUR anual.
III.
Procedură
Comisia a prezentat o cerere de transfer
DEC 29/2008, BUDG/A7/2008/D/57259. în vederea înscrierii în bugetul 2008 a unor credite de angajament și de plată specifice, conform cerințelor de la punctul 28 din Acordul interinstituțional din 17 mai 2006.
Trialogul privind propunerea de decizie prezentată de Comisie privind mobilizarea Fondului european de ajustare la globalizare ar putea eventual lua o formă simplificată (un schimb de scrisori), conform dispozițiilor de la articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
Potrivit unui acord intern cu Comisia pentru ocuparea forței de muncă și afaceri sociale, aceasta ar trebui să ia parte la acest proces pentru a oferi un sprijin și o contribuție constructive la aplicarea Fondului european de ajustare la globalizare.
Declarația comună a Paramentului European, Consiliului și Comisiei adoptată cu ocazia reuniunii de conciliere din 17 iulie 2008 a confirmat importanța asigurării unei proceduri rapide pentru adoptarea deciziilor de mobilizare a fondului, cu respectarea Acordului interinstituțional.
AVIZUL COMISIEI PENTRU OCUPAREA FORȚEI DE MUNCĂ ȘI AFACERI SOCIALE
ES/sg
Dlui Reimer Böge
Președintele Comisiei pentru bugete
ASP 05F365
D(2008)62900
Ref.: Aviz referitor la mobilizarea Fondului european de ajustare la globalizare (FEG) pentru cazurile EGF/2007/005 IT/Sardinia, EGF/2007/006 IT/Piemont, EGF/2007/007 IT/ Lombardia și EGF/2008/001 IT/Toscana
Stimate domnule Böge,
La reuniunea din 20 octombrie 2008, Comisia pentru ocuparea forței de muncă și afaceri sociale (EMPL) a examinat mobilizarea FEG pentru cazurile EGF/2007/005 IT/Sardinia, EGF/2007/006 IT/Piemont, EGF/2007/007 IT/ Lombardia și EGF/2008/001 IT/Toscana.
La propunerea raportoarei noastre pentru aviz, dna Stauner, Comisia EMPL a decis eliberarea următorului aviz sub forma prezentei scrisori pentru a permite Comisiei BUDG să își adopte la timp raportul.
În urma unei examinări minuțioase a celor patru cereri, Comisia EMPL confirmă faptul că ele îndeplinesc criteriile prevăzute în Regulamentul (CE) nr.
1927/2006 și, prin urmare, se declară în favoarea mobilizării FEG pentru cazurile înaintate de Italia: EGF/2007/005 IT/Sardinia, EGF/2007/006 IT/Piemont, EGF/2007/007 IT/ Lombardia și EGF/2008/001 IT/Toscana.
Cele mai importante elemente ale acestei evaluări pot fi rezumate după cum urmează:
a) Observații generale
Criterii privind cererile [articolul 5 din Regulamentul (CE) nr.
1927/2006]
Cele patru cereri au fost înaintate în termenul de 10 săptămâni menționat la articolul 5 din Regulamentul (CE) nr.
1927/2006.
Criterii de intervenție [articolul 2 litera (b) din Regulamentul (CE) nr.
1927/2006]
Numărul locurilor de muncă pierdute în fiecare din cele patru cereri este suficient pentru a întruni cerința prevăzută la articolul 2 litera (b) din Regulamentul (CE) nr.
1927/2006.
Dat fiind faptul că concedierile s-au produs în patru regiuni specifice NUTS II și într-un sector din cadrul NACE 2 (sectorul 13: „Industria textilă”), sunt îndeplinite condițiile pentru prezentarea unei cereri în conformitate cu articolul 2 litera (b) din Regulamentul privind FEG.
În plus, analiza cererilor arată că aceste concedieri pot fi asociate unor schimbări structurale majore în structura comerțului mondial, conducând în cazul de față la o schimbare radicală a distribuției producției textile.
Țările terțe (în special China și India) domină din ce în ce mai mult comerțul mondial cu produse textile și de confecții, iar cota din producția mondială a unor țări precum Turcia și Bangladesh continuă să crească.
Restructurările masive din industria confecțiilor și cea textilă din Europa, începând cu anii 1990, au condus deja la o creștere a productivității și la o reorientare a producției către produse de înaltă calitate, combinate cu o reducere a forței de muncă cu aproximativ o treime între 1990 și 2004
Centrul European de Monitorizare a Schimbărilor (EMCC).
Sectors Futures – Textile and Leather in Europe: the end of an era or a new beginning? (2004)
http://www.eurofound.europa.eu/emcc/content/source/tn04004a.htm .
Pe lângă schimbările la nivel mondial de pe piață, producătorii de textile din UE s-au confruntat cu o concurență specifică și sporită cauzată de expirarea Acordului multifibre (AMF) și a Acordului privind produsele textile și confecțiile (ATC).
În perioada 2004 - 2006, volumul articolelor de îmbrăcăminte importate în UE a înregistrat o creștere anuală de aproximativ 10%.
În ceea ce privește categoriile de lucrători vizați, concedierile afectează toate categoriile implicate în gestionarea unui număr atât de mare de întreprinderi din sectorul textil (peste 850).
În Piemont (68%) și Lombardia (67%), majoritatea concedierilor s-au făcut în rândul femeilor.
În Sardinia, majoritatea lucrătorilor concediați sunt bărbați (59%).
În Toscana, concedierile sunt împărțite mai echitabil, deși procentajul bărbaților este ușor mai ridicat (52%).
Caracterul neprevăzut al concedierilor [articolul 5 alineatul (2) litera (a) din Regulamentul (CE) nr.
1927/2006].
Deși expirarea acordurilor AMF și ATC nu era neprevăzută, autoritățile italiene au prevăzut că aceasta va avea la modul general un impact redus asupra producției și ocupării forței de muncă.
Dar mai ales în cele patru regiuni, consecințele au fost mult mai dure decât se preconizase.
În pofida reducerii costurilor, a diversificării gamei de produse și a investițiilor într-o serie de tehnologii de modernizare a procesului de producție, multe dintre întreprinderile unde au avut loc concedieri au suferit de pe urma reducerii drastice a comenzilor și a unei concurențe sporite din partea producătorilor de textile din țări terțe.
Criterii de complementaritate, conformitate și coordonare [articolul 6 din Regulamentul (CE) nr.
1927/2006]
Potrivit autorităților italiene, măsurile propuse respectă alte măsuri elaborate și puse în aplicare cu finanțare din FSE și FEDR.
Pe lângă acestea, se vor introduce măsuri pentru ca acțiunile eligibile să nu beneficieze de asistență și din partea altor instrumente financiare comunitare.
În plus, autoritățile italiene furnizează dovezi că finanțarea nu va fi utilizată pentru restructurarea întreprinderilor, ci pentru măsuri în beneficiul lucrătorilor afectați.
În final, autoritățile italiene au confirmat că această contribuție financiară din FEG nu înlocuiește măsurile privind responsabilitatea care le revin întreprinderilor în temeiul legislației naționale sau a contractului colectiv.
Cheltuieli administrative/Asistență tehnică pentru aplicarea FEG [articolul 3 alineatul (3) din Regulamentul (CE) nr.
1927/2006]
Cheltuielile administrative, descrise în toate cele patru cereri din Italia, acoperă activitățile pregătitoare (inclusiv planificare regională și provincială și participarea partenerilor sociali și a altor părți interesate), selecția și analiza obiectivelor, definirea unui plan de intervenție detaliat și crearea unei rețele de prestatori de servicii publici și privați.
Activitățile specifice de gestionare includ coordonarea, monitorizarea și promovarea, precum și crearea unui plan de informare și comunicare, ca parte dintr-o strategie de comunicare mai amplă care urmărește să facă cunoscute prin intermediul internetului, al presei scrise și al unor evenimente acțiunile finanțate.
Activitățile de monitorizare și evaluare vor evalua atât eficiența continuă a acțiunilor, cât și rezultatele finale ale acestora.
Sistemul italian de acordare a ajutorului de șomaj pentru șomerii pe termen scurt sau lung
Sistemul prevede o perioadă limitată de acordare a ajutorului de șomaj, Fondul ordinar de garantare a salariilor (CIGO), Fondul special de garantare a salariilor (CIGS), indemnizațiile pentru mobilitate, precum și Fondul special de garantare a salariilor pentru cazuri excepționale ( CIGS in deroga ) .
b) Diversele cazuri
EGF/2007/005 IT/Sardinia
Impactul preconizat al concedierilor
Provincia Nuoro, unde au avut loc concedierile, reprezintă centrul principal al industriei textile din Sardinia.
Aceasta are o rată a șomajului ridicată (10,8 % în 2006, față de media națională a aceluiași an de 6,8 %), categoriile de populație cele mai afectate fiind tinerii și persoanele vârstnice.
În 2005, rata șomajului în Nuoro a fost de 51,6 %, față de media națională de 57,5 %.
Autoritățile italiene au declarat că impactul acestor concedieri este resimțit puternic de către o forță de muncă deja fragilă și izolată.
Criterii de intervenție [articolul 2 litera (b) din Regulamentul (CE) nr.
1927/2006]
Cererea Sardiniei vizează concedierea definitivă a 1 044 de salariați din 5 întreprinderi.
Aceste cifre întrunesc criteriile prevăzute la articolul 2 litera (b) (concedierea într-o perioadă de 9 luni a cel puțin 1 000 de salariați, în cazul de față între 27 octombrie 2006 și 26 iulie 2007, în special în întreprinderi mici și mijlocii într-un sector NACE 2 dintr-o regiune sau două regiuni învecinate cu nivelul NUTS II).
Acțiuni eligibile [articolul 3 din Regulamentul (CE) nr.
1927/2006]
Solicitantul propune o combinație de servicii personalizate care includ un ajutor pentru întreprinderile angajatoare care constă în rambursarea costurilor de reconversie profesională și de pregătire pentru noile sarcini a celor mai slab pregătiți și a celor mai dezavantajați din punct de vedere economic 200 de lucrători.
În plus, se oferă asistență pentru căutarea unui loc de muncă tuturor lucrătorilor concediați, precum și o alocație pentru căutarea unui loc de muncă acordată în perioadele în care lucrătorii urmează cursuri de formare sau orientare.
Se distribuie câte un bon valoric de formare care urmează să fie utilizat în decursul perioadei de formare.
EGF/2007/006 IT/Piemont
Impactul preconizat al concedierilor
Competitivitatea economică a regiunii Piemont se bazează pe industria construcțiilor și pe cea a serviciilor și mai puțin pe industria textilă.
Jumătate din forța de muncă din provincia Biellese („bazinul” tradițional al industriei textile piemonteze și zona geografică în care au avut loc aproximativ 35% dintre concedieri) este angajată în sectorul manufacturier, iar o treime din aceasta lucrează în industria textilă.
Consecințele concedierilor din Piemont se reflectă și în creșterea numărului de cereri de asistență către CIGS (a se vedea mai sus).
Criterii de intervenție [articolul 2 litera (b) din Regulamentul (CE) nr.
1927/2006]
Cererea Piemontului vizează concedierea definitivă a 1 537 de salariați din 202 de întreprinderi.
Aceste cifre întrunesc criteriile prevăzute la articolul 2 litera (b) (concedierea într-o perioadă de 9 luni a cel puțin 1 000 de salariați, în cazul de față între 27 octombrie 2006 și 26 iulie 2007, în special în întreprinderi mici și mijlocii într-un sector NACE 2 dintr-o regiune sau două regiuni învecinate cu nivelul NUTS II).
Acțiuni eligibile [articolul 3 din Regulamentul (CE) nr.
1927/2006]
Solicitantul propune o combinație de servicii personalizate care includ asistență pentru căutarea unui loc de muncă oferită lucrătorilor care au cel mai mult nevoie de îndrumare și de ajutor în perioada de căutare a unui loc de muncă (cca.
50% dintre lucrătorii concediați).
În plus, orientarea profesională va avea ca rezultat un plan de acțiune individual pentru fiecare lucrător concediat, care va cuprinde o analiză structurată a necesităților profesionale și de formare ale acestuia.
Se vor oferi de asemenea consiliere și promovarea spiritului antreprenorial.
Alocația pentru căutarea unui loc de muncă este destinată facilitării reangajării într-o altă întreprindere.
Aceasta se ridică la 6 000 € per lucrător pentru un contract permanent sau la 1 500 € per lucrător pentru un contract temporar de cel puțin 12 luni și este acordată întreprinderii angajatoare, reflectând investiția de care are nevoie întreprinderea care recrutează pentru reconversia lucrătorilor și pentru pregătirea acestora pentru noile lor sarcini.
Alocația pentru căutarea unui loc de muncă vine în sprijinul lucrătorilor care caută activ un nou loc de muncă și se acordă în perioadele în care lucrătorii urmează cursuri de formare sau orientare.
Se distribuie câte un bon valoric de formare tuturor lucrătorilor concediați.
Acesta este destinat a fi utilizat în decursul perioadei de formare.
EGF/2007/007 IT/Lombardia
Impactul preconizat al concedierilor
Autoritățile italiene au prezentat o imagine comparativă a situației, punând în contrast competitivitatea generală a sectoarelor netextile din regiune cu competitivitatea scăzută a producătorilor de textile.
Cea mai mare concentrare de întreprinderi din acest sector este în Milano, Brescia, Varese, Bergamo și Como, acestea fiind în declin de mai mulți ani.
Autoritățile italiene folosesc datele furnizate de INAIL
INAIL: „Istituto nazionale per l'assicurazione contro gli infortuni sul lavoro” ( Institutul național de asigurare împotriva accidentelor de muncă ). pentru a ilustra înrăutățirea situației în sectorul textil din aceste zone: numărul de persoane angajate în acest sector în Lombardia a scăzut de la 22 426 în 2000 la 17 267 în 2004, ceea ce reprezintă o scădere de aproximativ 23% în patru ani.
Criterii de intervenție [articolul 2 litera (b) din Regulamentul (CE) nr.
1927/2006]
Cererea Lombardiei vizează concedierea definitivă a 1 816 de salariați din 190 de întreprinderi.
Aceste cifre întrunesc criteriile prevăzute la articolul 2 litera (b) (concedierea într-o perioadă de 9 luni a cel puțin 1 000 de salariați, în cazul de față între 27 octombrie 2006 și 26 iulie 2007, în special în întreprinderi mici și mijlocii într-un sector NACE 2 dintr-o regiune sau două regiuni învecinate cu nivelul NUTS II).
Acțiuni eligibile [articolul 3 din Regulamentul (CE) nr.
1927/2006]
Solicitantul propune o combinație de servicii personalizate care includ un plan de intervenție personalizat pentru toți lucrătorii concediați, care va defini condițiile planului de reangajare și va arăta modul în care va fi monitorizat și evaluat.
Se vor introduce servicii de formare și de reinserție profesională pentru a ajuta toți lucrătorii să dobândească noi aptitudini sau să și le consolideze pe cele existente.
Majoritatea lucrătorilor vizați vor primi câte un bon valoric de servicii pentru rambursarea cheltuielilor suportate în perioada de căutare a unui loc de muncă.
Cei 256 de lucrători concediați definitiv care nu sunt eligibili pentru niciun ajutor de șomaj pot primi un ajutor pentru căutarea unui loc de muncă cu condiția să facă parte dintr-un plan de reangajare personalizat.
Alocația pentru căutarea unui loc de muncă vine în sprijinul lucrătorilor care caută activ un nou loc de muncă și se acordă în perioadele în care lucrătorii urmează cursuri de formare sau orientare.
EGF/2008/001 IT/Toscana
Impactul preconizat al concedierilor
Numărul de întreprinderi textile din provincia Prato a scăzut cu aproximativ 20% între 2002 (5 508) și 2006 (4 429).
Numărul de persoane angajate de întreprinderile textile din provincia Prato a scăzut de asemenea pe parcursul aceleiași perioade cu 25% (28 600 în 2002, comparativ cu 21 436 în 2006).
Statisticile regionale cele mai recente arată că, în timp ce, în ansamblu, numărul de locuri de muncă rămâne stabil în regiune, scade numărul de angajați în industria textilă (-5,7 % în al treilea trimestru din 2007, comparativ cu anul anterior).
Criterii de intervenție [articolul 2 litera (b) din Regulamentul (CE) nr.
1927/2006]
Cererea Toscanei vizează concedierea definitivă a 1 558 de salariați din 461 de întreprinderi.
Aceste cifre întrunesc criteriile prevăzute la articolul 2 litera (b) (concedierea într-o perioadă de 9 luni a cel puțin 1 000 de salariați, în cazul de față între 27 octombrie 2006 și 26 iulie 2007, în special în întreprinderi mici și mijlocii într-un sector NACE 2 dintr-o regiune sau două regiuni învecinate cu nivelul NUTS II).
Acțiuni eligibile [articolul 3 din Regulamentul (CE) nr.
1927/2006]
Solicitantul propune o combinație de servicii personalizate care includ asistență pentru căutarea unui loc de muncă oferită lucrătorilor care au cel mai mult nevoie de îndrumare și de ajutor în perioada de căutare a unui loc de muncă (cca 50% dintre lucrătorii concediați), precum și orientare profesională aplicabilă tuturor lucrătorilor vizați.
Pentru consolidarea acestor măsuri, cei 300 de lucrători cu un nivel de angajabilitate mediu spre scăzut vor beneficia de consiliere mai aprofundată.
Promovarea spiritului antreprenorial este destinată celor cu potențial antreprenorial.
Alocația pentru căutarea unui loc de muncă vine în sprijinul lucrătorilor care caută activ un nou loc de muncă și se acordă în perioadele în care lucrătorii urmează cursuri de formare sau orientare.
Se distribuie câte un bon valoric de formare tuturor lucrătorilor concediați.
Acesta este destinat a fi utilizat în decursul perioadei de formare.
c) Observațiile raportoarei pentru aviz
Raportoarea pentru aviz, dna Stauner, este de acord că cele patru regiuni din Italia îndeplinesc criteriile prevăzute în Regulamentul (CE) nr.
1927/2006.
Cu toate acestea, este nemulțumită din cauza complexității măsurilor propuse care fac dificilă estimarea utilității lor și asigurarea complementarității lor, excluzând totodată dublarea plăților provenite din alte resurse.
În plus, regretă că, deși măsurile de formare par a fi fost deja luate, nu există rapoarte cu privire la conținutul sau rezultatele acestora.
În final, pentru examinarea cererii, ar fi fost de dorit prezentarea unor detalii cu privire la asistența tehnică.
d) Evaluarea procedurii
Comisia EMPL își exprimă îngrijorarea pentru faptul că a primit informațiile referitoare la mobilizarea FEG în aceste cazuri doar cu două zile înainte de anunțarea în plen și de debutul perioadei de șase săptămâni necesare pentru un acord cu Consiliul.
De fapt, a trebuit ca decizia să fie luată la o reuniune extraordinară a comisiei pentru a termina la timp examinarea cazurilor.
Comisia EMPL reafirmă, așadar, faptul că o comunicare din timp și completă a cererilor primite de Comisie este indispensabilă pentru o mobilizare eficientă și rapidă a FEG.
Sistemul de alertă rapidă dintre Parlamentul European și Comisie, introdus cu ocazia cazurilor DELPHI și Alytaus Tekstile, a fost foarte util și ar trebui utilizat și în viitor.
În plus, membrii grupului de lucru ar dori să primească cât mai curând cu putință rapoartele referitoare la primele cazuri finanțate din FEG.
Aceste rapoarte vor fi foarte utile pentru cererile viitoare, deoarece vor furniza date pentru o eventuală revizuire a Regulamentului privind FEG.
Comisia EMPL invită Comisia pentru bugete, competentă în fond, să garanteze includerea acestor considerente în decizia sa.
Cu stimă,
Jan Andersson
Cc: Dna Gabriele Stauner, deputată în Parlamentul European
REZULTATUL VOTULUI FINAL ÎN COMISIE
Data adoptării
5.11.2008
Rezultatul votului final
+:
–:
0:
18
Membri titulari prezenți la votul final
Reimer Böge, Paulo Casaca, Valdis Dombrovskis, Hynek Fajmon, Vicente Miguel Garcés Ramón, Salvador Garriga Polledo, Ingeborg Gräßle, Catherine Guy-Quint, Wiesław Stefan Kuc, Eleonora Lo Curto, Vladimír Maňka, Jan Mulder, Gianni Pittella, Esko Seppänen, Nina Škottová, Gary Titley, Kyösti Virrankoski, Ralf Walter
