ÎNTREBARE ORALĂ URMATĂ DE O DEZBATERE O-0119/09
în conformitate cu articolul 115 din Regulamentul de procedură
de
Edite Estrela
, în numele Comisia pentru mediu, sănătate publică şi siguranţă alimentară
Consiliul
Subiect: Mediile fără fum de tutun
La 30 iunie 2009, Comisia Europeană a adoptat o propunere de recomandare a Consiliului cu privire la mediile fără fum de tutun cu scopul de a susține și încuraja eforturile naționale de a oferi cetățenilor o protecție mai bună împotriva fumului de tutun, în conformitate cu angajamentele internaționale asumate prin Convenția-cadru a OMS pentru controlul tutunului (CCCT).
De asemenea, recomandarea ar pune în aplicare mecanisme de monitorizare a progresului spre crearea de medii fără fum de tutun pe întreg teritoriul UE și de facilitare a schimbului de bune practici și a coordonării politicilor între statele membre.
Comisia ENVI susține obiectivele recomandării; tutunul rămâne cea mai răspândită cauză unică de deces prematur și de îmbolnăvire din Uniunea Europeană.
Comisia evidențiază totuși nevoia de dezbateri cuprinzătoare pe această temă și necesitatea ca Parlamentul să-și exprime punctul de vedere.
Poate Consiliul să își confirme intenția de a adopta concluziile Consiliului cu privire la această chestiune în cadrul Consiliului pentru ocuparea forței de muncă, politici sociale, sănătate și aspecte privind protecția consumatorilor din 1 decembrie 2009, în ciuda calendarului Parlamentului?
Ce motive are Consiliul să grăbească adoptarea recomandării, fără a avea avizul Parlamentului European?
Întrucât Parlamentul a fost consultat cu privire la propunerea Comisiei, este Consiliul dispus să ia în considerare poziția Parlamentului la elaborarea concluziilor Consiliului?
