A7-0253/2011
28.6.2011
***
RECOMANDARE
referitoare la proiectul de regulament al Consiliului de stabilire a cadrului financiar multianual pentru perioada 2007-2013
(16973/3/2010 – C7‑0024/2011 – 2010/0048(APP))
Comisia pentru bugete
Raportor:
Reimer Böge
PE 467.047v03-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................7
REZULTATUL VOTULUI FINAL ÎN COMISIE.....................................................................10
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la proiectul de regulament al Consiliului de stabilire a cadrului financiar multianual pentru perioada 2007-2013
(16973/3/2010 – C7‑0024/2011 – 2010/0048(APP) )
(Procedura legislativă specială – aprobare)
Parlamentul European ,
- având în vedere proiectul de regulament al Consiliului (16973/3/2010),
- având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 17.6.2006, p.
1. ,
- având în vedere cererea de aprobare prezentată de Consiliu în conformitate cu articolul 312 din Tratatul privind funcționarea Uniunii Europene ( C7-0024/2011 ),
- având în vedere întrebările cu solicitare de răspuns oral din 20 mai 2010 adresate în numele Comisiei pentru bugete Consiliului ( O-0074/2010 - B7-0310/2010 ) și Comisiei ( O-0075/2010 - B7-0311/2010 ) și dezbătute în ședință plenară la 15 iunie 2010,
- având în vedere Rezoluția sa din 22 septembrie 2010 referitoare la propunerea de regulament al Consiliului de stabilire a cadrului financiar multianual pentru perioada 2007-2013
Texte adoptate, P7_TA(2010)0328 . ,
- având în vedere articolul 75 și articolul 81 alineatul (1) din Regulamentul său de procedură,
- având în vedere recomandarea Comisiei pentru bugete ( A7-0253/2011 ),
A. întrucât instrumentul juridic existent de stabilire a cadrului financiar multianual trebuie modificat în urma intrării în vigoare a Tratatului de la Lisabona;
B. întrucât toate cele trei instituții au abordat cerința respectivă:
§ Comisia a prezentat așa-numitul „Pachet Lisabona”, care cuprinde o propunere de regulament al Consiliului de stabilire a cadrului financiar multianual pentru perioada 2007-2013, un proiect de acord interinstituțional privind cooperarea în domeniul bugetar și o propunere de modificare a Regulamentului financiar,
§ Consiliul a adoptat proiectul de regulament al Consiliului de stabilire a cadrului financiar multianual pentru perioada 2007-2013,
§ Parlamentul European a adresat întrebări cu solicitare de răspuns oral, a adoptat o rezoluție și a încercat să discute „Pachetul Lisabona” cu celelalte instituții în cadrul unor triloguri pe parcursul procedurii bugetare 2011;
C. întrucât Parlamentul European consideră că actualul Acord interinstituțional privind disciplina bugetară și buna gestiune financiară continuă să rămână în vigoare până când noul regulament de stabilire a cadrului financiar multianual intră în vigoare, cu excepția articolelor devenite caduce în urma intrării în vigoare a Tratatului de la Lisabona;
D. întrucât, în ciuda eforturilor Președinției belgiene și ale celei ungare în exercițiu, Consiliul nu și-a demonstrat disponibilitatea de a purta negocieri cu privire la Pachetul Lisabona, așa cum se prevede la articolul 312 alineatul (5) din Tratatul privind funcționarea Uniunii Europene;
E. întrucât reducerea gradului de flexibilitate a cadrului financiar multianual propusă de Consiliu ar limita competențele și prerogativele Parlamentului European față de cele actuale;
F. întrucât Tratatul de la Lisabona nu a avut ca obiectiv reducerea prerogativelor Parlamentului European, iar Parlamentul European nu este dispus să accepte o astfel de reducere,
1. nu aprobă proiectul de regulament al Consiliului de stabilire a cadrului financiar multianual pentru perioada 2007-2013;
2. încredințează Președintelui sarcina de a declara închisă procedura legislativă și de a transmite poziția Parlamentului Consiliului și Comisiei, precum și parlamentelor naționale.
EXPUNERE DE MOTIVE
Articolul 312 din TFUE menționează că Regulamentul privind CFM este adoptat de Consiliu, după aprobarea Parlamentului European.
Articolul 312 alineatul (5) prevede ca cele trei instituții să colaboreze în vederea găsirii unei soluții „pe tot parcursul procedurii care conduce la adoptarea cadrului financiar”, adică procedura de aprobare privind Regulamentul CFM presupune o negociere prealabilă.
Parlamentul European și-a expus clar punctul de vedere cu privire la propunerea Comisiei în întrebările cu solicitare de răspuns oral din 20 mai 2010 și în Rezoluția sa din 22 septembrie 2010.
Consiliul și-a adoptat propunerea la 21 decembrie 2010, iar la 18 ianuarie 2011 i-a solicitat Parlamentului European să aprobe propunerea în cauză, fără a purta negocieri cu Parlamentul European în vederea ajungerii la o poziție comună.
În scrisoarea sa din 18 ianuarie 2011, Consiliul indică faptul că propunerea sa include introducerea unui anumit grad de flexibilitate, în acord cu dorințele Parlamentului European.
Oferta respectivă nu este suficientă.
În timp ce Parlamentul European a insistat asupra unei flexibilități sporite, având în vedere nevoile crescute și marjele reduse, precum și recurgerea din ce în ce mai frecventă la instrumentele de flexibilitate prevăzute în AII (ajustarea și revizuirea plafoanelor, precum și mobilizarea Instrumentului de flexibilitate, a Fondului european de ajustare la globalizare, a Fondului de solidaritate al Uniunii Europene și a rezervei pentru ajutoare de urgență), propunerea Consiliului rămâne cu mult mai puțin flexibilă decât AII actual.
În plus, nu s-a dat curs niciuneia dintre celelalte solicitări ale Parlamentului European, exprimate în întrebările cu solicitare de răspuns oral și în rezoluția sa, precum și pe parcursul trilogurilor privind bugetul 2011.
Parlamentul European nu poate aproba prezentul proiect de regulament al Consiliului privind cadrul financiar multianual 2007-2013.
După ce a primit consultanță juridică, Parlamentul European consideră că actualul Acord interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. continuă să rămână în vigoare între timp, cu excepția articolelor menționate în anexă, care au devenit caduce în urma intrării în vigoare a Tratatului de la Lisabona, până când noul regulament de stabilire a cadrului financiar multianual intră în vigoare.
De asemenea, Parlamentul European insistă asupra unor negocieri reale, în conformitate cu articolul 312 alineatul (5) din TFUE, cu privire la orice propunere viitoare.
În ceea ce privește cadrul financiar multianual de după 2013, Parlamentul European așteaptă ca propunerea Comisiei, care urmează să fie publicată la 29 iunie 2011, să aibă un grad sporit de flexibilitate.
ANEXĂ
LISTA DISPOZI Ț IILOR AII DIN 2006 CARE AU DEVENIT CADUCE ÎN URMA INTRĂRII ÎN VIGOARE A TRATATULUI DE LA LISABONA
Punctul 3
Trimiterea la Tratatul CE nu mai este relevantă.
Punctul 13
Nu se mai aplică în urma abolirii distincției dintre cheltuielile obligatorii și cele neobligatorii.
Punctul 14
Referința la procedura de codecizie se înlocuiește cu referința la procedura legislativă ordinară.
Punctul 23 al treilea paragraf
Nu se mai aplică în urma abolirii distincției dintre cheltuielile obligatorii și cele neobligatorii.
Punctele 34, 35 ș i 36
Toate cele trei puncte se referă la distincția dintre cheltuielile obligatorii și cele neobligatorii și, prin urmare, nu se mai aplică.
Punctele 37 ș i 38
Referința la procedura de codecizie se interpretează acum ca referință la procedura legislativă ordinară.
Punctul 40
Nu se mai aplică în urma abolirii distincției dintre cheltuielile obligatorii și neobligatorii.
Punctul 42
Trimiterea la articolul 28 din TUE se interpretează acum ca trimitere la articolul 41 din TUE.
Punctul 43 primul paragraf
Rolul Președinției Consiliului în cadrul PESC este preluat în prezent de SEAE, acest paragraf fiind, prin urmare, caduc.
REZULTATUL VOTULUI FINAL ÎN COMISIE
Data adoptării
27.6.2011
Rezultatul votului final
+:
–:
0:
25
1
Membri titulari prezen ț i la votul final
Alexander Alvaro, Daniel Cohn-Bendit, Andrea Cozzolino, José Manuel Fernandes, Eider Gardiazábal Rubial, Salvador Garriga Polledo, Ivars Godmanis, Ingeborg Gräßle, Carl Haglund, Lucas Hartong, Jutta Haug, Monika Hohlmeier, Sidonia Elżbieta Jędrzejewska, Anne E. Jensen, Jan Kozłowski, Alain Lamassoure, Giovanni La Via, Vladimír Maňka, Barbara Matera, Claudio Morganti, Miguel Portas, Dominique Riquet, László Surján, Helga Trüpel, Angelika Werthmann
Membri suplean ț i prezen ț i la votul final
Georgios Stavrakakis
