ÎNTREBARE ORALĂ H-0444/09
pentru timpul afectat întrebărilor din perioada de sesiune decembrie 2009
în conformitate cu articolul 116 din Regulamentul de procedură
de
Jim Higgins
Comisiei
Subiect: Exploatarea turbei și producția de energie din combustibili fosili
Având în vedere articolul 6 alineatele (3) și (4) din Directiva privind habitatele („Evaluarea planurilor și proiectelor care afectează în mod semnificativ siturile Natura 2000”), ar fi Comisia pregătită să ia în considerare prelungirea autorizației de extragere a turbei din turbăriile înalte din Irlanda, autorizație care expiră la 31 decembrie 2009?
Având în vedere prețul prohibitiv al combustibililor fosili care generează emisii de dioxid de carbon, combustibili de care economia irlandeză este dependentă aproape în întregime, ar fi Comisia dispusă să ia în considerare o nouă derogare, pe o perioadă determinată, în special în lumina faptului că nu au fost interzise nici exploatarea turbei de către întreprinderea de stat Bord Na Mona și nici utilizarea turbei pentru producerea de energie electrică în două centrale pe turbă de mari dimensiuni – autorizate de UE – din regiunea irlandeză Midlands?
