Întrebarea cu solicitare de răspuns scris E-012467/2011
adresată Comisiei
Articolul 117 din Regulamentul de procedură
Daciana Octavia Sârbu (S&D)
(9 ianuarie 2012)
Subiect: Sprijinirea luptei împotriva bolilor neurodegenerative
Aproximativ 7,3 milioane de cetăţeni europeni suferă de o formă de demenţă, cea mai cunoscută fiind Alzheimerul.
Raportat la populaţia Uniunii, numărul persoanelor afectate de demenţă este în creştere şi se estimează că în viitor numărul celor care suferă de Alzheimer va evolua de la 85 de milioane în 2008 la 151 de milioane în 2060.
Comisia Europeană oferă finanţare pentru cercetare în domeniul bolilor neurodegenerative prin Programul pentru Cercetare şi Dezvoltare Tehnologică (2007 – 2013).
1.
Ce buget va aloca Comisia cercetării în domeniul bolilor neurologice şi în special Alzheimerului după 2013?
2.
Ce campanii de prevenire a bolilor neurodegenerative poate sprijini Comisia în viitor?
