8.6.2010 B7-0242/2010 PROPUNERE DE REZOLUȚIE prezentată în conformitate cu articolul 120 din Regulamentul de procedură
privind drepturile catolicilor ciprioţi
Oreste Rossi
PE441.919v01-00 B7‑0242/2010 Propunere de rezoluţie a Parlamentului European privind drepturile catolicilor ciprioţi
Parlamentul European,
– având în vedere rezoluţia sa din 10 februarie 2010 referitoare la raportul privind progresele realizate de Turcia în 2009 Texte adoptate, P7_TA-PROV(2010)0025 .
,
– având în vedere raportul Comisiei privind progresele înregistrate de Turcia în 2009 ( SEC(2009)1334 ),
– având în vedere articolul 120 din Regulamentul său de procedură,
A. întrucât, începând din 1974, au fost confiscate obiecte de artă de la peste o cincime din bisericile din nord, care au fost apoi abandonate sau transformate în grajduri;
B. întrucât, până în prezent, bisericile au fost transformate în garaje, hoteluri de lux, depozite şi laboratoare;
C. întrucât doar trei edificii creştine mai au încă rolul de biserică, însă restricţiile impuse în privinţa funcţionării acestora împiedică creştinii să-şi celebreze riturile sacre în condiţii normale, fără a fi întrerupţi de funcţionarii turci;
D. întrucât nici o putere terestră nu poate repara această injustiţie,
1. solicită Consiliului şi Comisiei să intervină pentru a restitui bisericile confesiunilor cărora le aparţin;
2. consideră că este extrem de important ca, în această mică regiune unde istoria catolicilor, ortodocşilor şi musulmanilor se intersectează, uneori violent, să se intervină pentru a destructura ideologiile politice şi a promova adevărul moral;
3. încredinţează Președintelui sarcina de a transmite prezenta rezoluție Consiliului, Comisiei și guvernelor ţărilor implicate.
