De Veyrac despre siguranţa aeriană: „cetăţenii europeni nu sunt abandonaţi"
Transport
2010-04-27 - 18:06
Miercuri 28 aprilie, Christine De Veyrac (Grupul Partidului Popular European (Creştin Democrat), Franţa) va prezenta proiectul de raport privind investigarea şi prevenirea accidentelor din aviaţia civilă.
Raportul său doreşte să îmbunătăţească drepturile victimelor şi a familiilor acestora în cazul accidentelor aeriene. „Aceste prevederi vizează reducerea anxietăţii şi aşteptărilor familiilor aflate în incertitudine", a subliniat doamna De Veyrac.
Raportul dumneavoastră are ca scop îmbunătăţirea investigaţiilor în cazul accidentelor aeriene.
Ce putem face însă pentru a preveni accidentele şi pentru a evita tragediile şi suferinţele umane precum cea de la Smolensk?
În primul rând, vreau să-mi exprim solidaritatea cu poporul polonez care a avut de suferit enorm în urma acestui tragic accident.
Legat de prevenirea accidentelor, raportul meu propune doi paşi importanţi în acest sens.
Primul este consolidarea mecanismelor şi eficienţa investigaţiilor efectuate în urma accidentului.
Într-adevăr, o investigaţie efectuată în mod rapid şi eficient ar putea contribui la determinarea cauzei accidentului şi astfel, la evitarea repetării acestuia.
Al doilea este analiza în amonte a diverselor incidente care pot surveni.
Ştim că un accident este foarte rar cauzat de o singură problemă şi că acesta este de obicei rezultatul mai multor incidente care au loc în acelaşi timp.
Dacă vom reuşi să identificăm incidentele care se produc în mod repetat şi să le corectăm deficienţele, vom putem evita multe accidente.
Cum putem îmbunătăţi asistenţa acordată familiilor victimelor în cazul unui accident aerian?
Asistenţa acordată familiilor victimelor este încă insuficientă în Europa şi a rămas în urmă în comparaţie cu Statele Unite, unde o serie întreagă de măsuri au fost deja puse în aplicare.
În proiectul meu de raport, am propus introducerea unei scurte întârzieri în transmiterea listei pasagerilor aflaţi la bordul avionului prăbuşit, precum şi măsuri mai rapide pentru identificarea persoanelor de contact în caz de accident.
Aceste dispoziţii vizează reducerea anxietăţii şi aşteptărilor familiilor aflate în incertitudine.
În plus, am întocmit mai multe propuneri legate de desemnarea unei persoane de contact cu familiile, informaţiile care urmează să fie transmise familiilor, obligaţia statelor şi a companiilor de a elabora un plan de urgenţă şi de a aplica dispoziţiile Convenţiei de la Montreal privind despăgubirea familiilor.
Parlamentul reprezentă cetăţenii; este normal aşadar că în raport am insistat pe „acordarea de asistenţă familiilor victimelor".
Cum poate Europa contribui la îmbunătăţirea siguranţei aviaţiei civile în lume şi la garantarea cetăţenilor că nu vor fi complet abandonaţi în cazul unui accident produs într-o ţară terţă?
Transportul aerian nu este în esenţă naţional şi nu se opreşte la graniţele unei ţări sau la graniţele Uniunii Europene.
Principala acţiune a UE pentru a contribui la siguranţa aviaţiei în Europa şi în lume este crearea unei „liste negre" a aeronavelor interzise.
În ceea ce priveşte accidentele survenite în afara UE, trebuie să ştim că, deşi studiul este realizat de către o ţară terţă, statele din care provin companiile şi cele a căror cetăţeni se află la bordul avionului sunt implicate îndeaproape în anchetă.
Ele sunt informate cu privire la progresul anchetei şi sunt în contact permanent cu familiile victimelor.
În plus, în cadrul raportului meu, măsurile privind asistenţa victimelor se aplică indiferent de locul unde se produce accidentul.
Cetăţenii europeni nu sunt abandonaţi, ci sprijiniţi şi informaţi de către statul din care provin.
Votul în cadrul Comisiei PE pentru transport va avea loc la întâi iunie, iar în cadrul sesiunii plenare în iulie.
20100426STO73420 Zboruri mai sigure în UE Către un Cer Unic European Comisia pentru Transport şi turism Fia de profil: Christine De Veyrac
RO
3
LINK
/activities/committees/homeCom.do?language=RO&body=TRAN
RO
4
LINK
/members/public/yourMep/view.do?language=RO&partNumber=1&name=de+veyrac&id=4347
-//EP//TEXT IM-PRESS 20060727STO09976 0 NOT XML V0//RO
-//EP//TEXT IM-PRESS 20090324IPR52483 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
