Răspuns dat de dl Dalli în numele Comisiei
(22 martie 2011)
Strategia Europa 2020 arată faptul că este nevoie de un efort considerabil pentru a reduce inegalităţile în domeniul sănătăţii, astfel încât toată lumea să poată beneficia de creşterea economică.
În comunicarea sa privind solidaritatea în domeniul sănătăţii COM(2009)567 final. , Comisia a definit un cadru de acţiune care este pus în aplicare împreună cu statele membre şi părţile interesate.
Consiliul a adoptat concluzii cu privire la acest aspect Concluziile Consiliului privind echitatea și sănătatea în toate politicile: solidaritate în domeniul sănătății.
Cea de-a 3019-a reuniune a Consiliului privind ocuparea forței de muncă, politica socială, sănătatea și protecția consumatorului, Bruxelles, 8 iunie 2010.
9947/10. .
Reducerea inegalităţilor în domeniul îngrijirilor medicale şi al rezultatelor privind sănătatea reprezintă, de asemenea, un obiectiv al Metodei deschise de coordonare privind protecţia socială şi incluziunea socială şi face parte din Platforma europeană de combatere a sărăciei și a excluziunii sociale COM(2010)758 final. .
În 2010, un program comun de acţiune trienal, sprijinit prin intermediul programului de sănătate JO L 301, 20.11.2007 . şi reunind 15 state membre, inclusiv Grecia, a fost stabilit de comun acord pentru a sprijini schimbul de informaţii şi bune practici în acest domeniu.
De asemenea, el este sprijinit şi prin intermediul programului PROGRESS şi al Programului-cadru de cercetare.
Comisia ia măsuri pentru a sensibiliza statele membre cu privire la posibilităţile de reducere a inegalităţilor în domeniul sănătăţii prin intermediul fondurilor structurale şi al fondurilor pentru agricultură, inclusiv prin implementarea Programului de încurajare a consumului de fructe în școli al UE şi a Programului european de distribuire a laptelui în școli, dat fiind că deciziile privind folosirea acestora sunt luate în principal de statele membre.
Statele membre au alocat în total 5,2 miliarde EUR, din fonduri structurale, pentru activităţi în domeniul sănătăţii, din care Grecia a alocat 413 milioane.
Comisia îşi continuă activitatea privind stabilirea unor indicatori referitori la inegalităţile în domeniul sănătăţii, însă în acest moment nu este în măsură să evalueze sau să comenteze poziția Greciei în raport cu alte state.
