A6-0106/2009
25.2.2009
RAPORT
referitor la propunerea de decizie a Parlamentului European şi a Consiliului privind mobilizarea Fondului de solidaritate al Uniunii Europene, în conformitate cu punctul 26 din Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară
(COM(2009)0023 – C6‑0040/2009 – 2009/2007(ACI))
Comisia pentru bugete
Raportor:
Reimer Böge
PE 420.058v03-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
ANEXĂ: DECIZIE A PARLAMENTULUI EUROPEAN ŞI A CONSILIULUI.........................4
EXPUNERE DE MOTIVE..........................................................................................................6
AVIZ AL COMISIEI PENTRU DEZVOLTARE REGIONALĂ.................................................8
REZULTATUL VOTULUI FINAL ÎN COMISIE.......................................................................9
PROPUNERE DE REZOLUŢIE A PARLAMENTULUI EUROPEAN
referitoare la propunerea de decizie a Parlamentului European şi a Consiliului privind mobilizarea Fondului de solidaritate al Uniunii Europene, în conformitate cu punctul 26 din Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară
( COM(2009)0023 – C6‑0040/2009 – 2009/2007(ACI) )
Parlamentul European,
– având în vedere propunerea Comisiei prezentată Parlamentului European şi Consiliului ( COM(2009)0023 – C6–0040/2009 ),
– având în vedere Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară
JO C 139, 14.6.2006, p.
1. , în special punctul 26,
– având în vedere Regulamentul (CE) nr.
2012/2002 al Consiliului din 11 noiembrie 2002 de instituire a Fondului de solidaritate al Uniunii Europene
JO L 311, 14.11.2002, p.
3. ,
– având în vedere Declaraţia comună a Parlamentului European, a Consiliului şi a Comisiei, adoptată în cursul reuniunii de conciliere din 17 iulie 2008 privind Fondul de solidaritate,
– având în vedere raportul Comisiei pentru bugete şi avizul Comisiei pentru dezvoltare regională ( A6-0106/2009 ),
1. aprobă decizia anexată la prezenta rezoluţie;
2. încredinţează Preşedintelui sarcina de a semna această decizie împreună cu Preşedintele Consiliului şi de a asigura publicarea sa în Jurnalul Oficial al Uniunii Europene ;
3. încredinţează Preşedintelui sarcina de a transmite prezenta rezoluţie, împreună cu anexa, Consiliului şi Comisiei.
ANEXĂ: DECIZIE A PARLAMENTULUI EUROPEAN ŞI A CONSILIULUI
din xxx februarie 2009
privind mobilizarea Fondului de solidaritate al Uniunii Europene, în conformitate cu punctul 26 din Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară
PARLAMENTUL EUROPEAN ŞI CONSILIUL UNIUNII EUROPENE,
având în vedere Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară
JO C 139, 14.6.2006, p.
1. , în special punctul 26,
având în vedere Regulamentul (CE) nr.
2012/2002 al Consiliului din 11 noiembrie 2002 de instituire a Fondului de solidaritate al Uniunii Europene, în special articolul 4 alineatul (3)
JO L 311, 14.11.2002, p.
3. ,
având în vedere propunerea Comisiei,
întrucât:
(1) Uniunea Europeană a creat un Fond de solidaritate al Uniunii Europene („Fondul”) pentru a-şi exprima solidaritatea faţă de populaţia din regiunile afectate de dezastre naturale.
(2) Acordul interinstituţional din 17 mai 2006 permite mobilizarea Fondului în limita unui plafon anual de 1 miliard de EUR.
(3) Regulamentul (CE) nr.
2012/2002 cuprinde dispoziţiile care permit mobilizarea Fondului.
(4) România a depus o cerere pentru mobilizarea fondului, referitoare la o catastrofă naturală cauzată de inundaţii.
Comisia consideră că cererea îndeplineşte condiţiile stabilite la articolul 2 din Regulamentul (CE) nr.
2012/2002 şi, prin urmare, propune autorizarea creditelor corespunzătoare,
DECID:
Articolul 1
În cadrul bugetului general al Uniunii Europene pentru exerciţiul financiar 2009, se mobilizează Fondul de solidaritate al Uniunii Europene pentru suma de 11 785 377 EUR în credite de angajament şi de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la Bruxelles,
Pentru Parlamentul European Pentru Consiliu
Preşedintele Preşedintele
EXPUNERE DE MOTIVE
Comisia propune mobilizarea Fondului de solidaritate al UE în favoarea României, în temeiul punctului 26 din Acordul Interinstituţional din 17 mai 2006.
AII permite mobilizarea fondului în limita plafonului anual de 1 miliard EUR.
Aceasta este prima propunere de mobilizare a Fondului din 2009.
În 2008, o sumă totală de 280 796 642 EUR a fost mobilizată în favoarea Regatului Unit (162 387 985 EUR), a Greciei (89 769 009 EUR), a Sloveniei (8 254 203 EUR), a Franţei (Guadalupe şi Martinica - 12 780 000 EUR) şi a Ciprului (7 605 445 EUR).
În paralel cu această propunere, Comisia a înaintat un buget rectificativ (BR nr.
1/2009) pentru a înscrie în bugetul 2009 creditele de angajament şi de plată specifice, în conformitate cu punctul 26 din AII.
În urma verificării conformităţii acestei solicitări cu criteriile de eligibilitate din Regulamentul (CE) nr.
2012/2002 al Consiliului, Comisia propune mobilizarea Fondului de solidaritate al Uniunii Europene pentru suma totală de 11 785 377 EUR, în credite de angajament şi de plată.
Suma este alocată liniei bugetare 13 06 01 de la rubrica 3b din cadrul financiar multianual de la linia bugetară 13 03 16 [Fondul european de dezvoltare regională (FEDR) – Convergenţă], capitolul 1b.
Valoarea daunelor şi a ajutorului propus de Comisie poate fi rezumată după cum urmează:
Titlul
Rubrica
CF
Buget 2009
Buget rectificativ nr.
1
Sumă nouă
Angaj.
Plata
Angaj.
Plata
Angaj.
Plata
13 03 16
Fondul european de dezvoltare regională (FEDR) - Convergenţă
1.2
22 417 259 853
9 588 000 000
-11 785 377
22 417 259 853
9 576 214 623
13 06 01
Fondul de solidaritate al Uniunii Europene — State membre
3.2
p.m.
p.m.
11 785 377
11 785 377
11 785 377
11 785 377
Total sec ţ iunea III - Comisia
22 417 259 853
9 588 000 000
11 785 377
22 429 045 230
9 588 000 000
România a solicitat asistenţă din partea Fondului ca urmare a inundaţiilor care au afectat ţara în iulie 2008.
Solicitarea se referă la cinci judeţe (Maramureş, Suceava, Botoşani, Iaşi şi Neamţ) din nord-estul României, afectate de ploi abundente, care au condus la inundaţii şi alunecări de teren grave care au afectat majoritatea populaţiei din aceste zone.
Autorităţile române au arătat că 214 localităţi şi o populaţie totală de 1,6 din 3 milioane de locuitori au fost atinse în mod direct de dezastru.
Autorităţile române au estimat daunele directe totale la 471,4 milioane EUR, ceea ce reprezintă 83% din limita normală pentru mobilizarea Fondului în favoarea României (566,8 milioane EUR, echivalentul a 0,6% din VNB României).
Deoarece nu sunt îndeplinite criteriile cantitative pentru o „catastrofă naturală majoră” prevăzute la articolul 2 alineatul (1) din Regulamentul (CE) nr.
2012/2002 de instituire a Fondului de solidaritate al Uniunii Europene, propunerea se bazează pe aşa-numitul criteriu al „ catastrofei ieşite din comun (la nivel regional)” [articolul 2 alineatul (2) ultimul paragraf din temeiul juridic].
În conformitate cu respectivul criteriu, o regiune care a fost atinsă de o catastrofă ieşită din comun, în principal naturală, care a afectat majoritatea populaţiei şi a avut repercusiuni grave şi durabile asupra condiţiilor de viaţă şi a stabilităţii economice, ar putea de asemenea beneficia de o intervenţie a Fondului.
Raportorul salută faptul că mobilizarea Fondului a fost propusă de Comisie ca punct separat în PBR nr.
1/2009, în conformitate cu Declaraţia comună a Parlamentului European şi a Consiliului din 17 iulie 2008 în care autoritatea bugetară „(…) salută angajamentul Comisiei , potrivit căruia, de acum înainte, fiecare proiect preliminar de buget rectificativ necesar în vederea mobilizării Fondului de solidaritate va fi dedicat exclusiv acestui obiectiv”.
În conformitate cu punctul 26 din AII, ar trebui să aibă loc o reuniune tripartită înainte ca cele două componente ale autorităţii bugetare să îşi dea acordul privind mobilizarea.
Având în vedere caracterul urgent al bugetului rectificativ 1/2009, cele două componente ale autorităţii bugetare au fost de acord cu aplicarea unei proceduri simplificate.
La 24 februarie, Comisia pentru bugete a organizat o audiere cu autorităţile locale şi regionale implicate din România, pentru a evalua consecinţele inundaţiilor şi efectele mobilizării Fondului de solidaritate al UE.
Comisia pentru dezvoltare regională a emis un aviz pozitiv în scrisoarea anexată la prezentul raport.
Raportorul recomandă aprobarea propunerii de decizie prezentată de Comisie şi anexată la prezentul raport.
AVIZ AL COMISIEI PENTRU DEZVOLTARE REGIONALĂ
Dlui Reimer Böge
Preşedinte
Comisia pentru bugete
Obiect : Propunerea Comisiei de decizie a Parlamentului European şi a Consiliului de mobilizare a Fondului de solidaritate al UE în favoarea României (COM(2009) 23 final)
Stimate domnule Böge,
Pentru a evita eventualele întârzieri la aprobarea acestei măsuri pe care Comisia pentru bugete intenţionează să o adopte cât mai curând posibil, am plăcerea de a vă informa că Comisia pentru dezvoltare regională nu are nici o obiecţie împotriva mobilizării Fondului de solidaritate al UE pentru a oferi României suma de 11 785 377 EUR, conform propunerii Comisiei şi în conformitate cu normele prevăzute în Acordul interinstituţional din 17 mai 2006 şi Regulamentul (CE) nr.
2012/2002.
Cu deosebită consideraţie,
REZULTATUL VOTULUI FINAL ÎN COMISIE
Data adoptării
24.2.2009
Rezultatul votului final
+:
–:
0:
16
1
Membri titulari prezenţi la votul final
Reimer Böge, Daniel Dăianu, Vasilica Viorica Dăncilă, Vicente Miguel Garcés Ramón, Salvador Garriga Polledo, Jutta Haug, Anne E. Jensen, Wiesław Stefan Kuc, Janusz Lewandowski, Alexandru Nazare, Theodor Dumitru Stolojan, László Surján, Ralf Walter
Membri supleanţi prezenţi la votul final
Hans-Peter Martin, Paul Rübig, Peter Šťastný
Membri supleanţi [articolul 178 alineatul (2)] prezenţi la votul final
Juan Fraile Cantón
