O rezoluție prin care toată lumea câștigă în războiul comercial privind carnea de vită tratată cu hormoni
Comerţ exterior/internaţional
Şedinţe plenare
2012-03-14 - 13:29
Ján JAKUBOV BXL (+32) 2 28 32119 STR (+33) 3 881 73840 PORT (+32) 498 98 35 90 EMAIL agri-press@europarl.europa.eu Madalina MIHALACHE (+40) 21 405 08 80 STR (+33) 3 881 64044 PORT (+40) 754777136 EMAIL redactia-ro@europarl.europa.eu Concesiile făcute de UE vor ajuta la încheierea unui război comercial cu SUA și Canada, care durează de 20 de ani și privește comerțul cu carne de vită cu hormoni.
Acestea au fost aprobate miercuri de către deputații europeni.
Acordul permite Uniunii Europene să mențină interdicția privind importurile de carne de vită tratată cu hormoni în schimbul creșterii cotei sale de importuri de carne de calitate superioară din SUA și Canada.
Acordul va crește cota de import a UE cu carne de vită de calitate la 48 200 de tone.
În schimb, SUA şi Canada au suspendat taxele (impuse ca reacție la interdicția în UE a cărnii de vita tratată cu hormoni) pentru produsele originare din 26 de state membre UE (exceptând Marea Britanie) aflate pe "lista neagră", în valoare de peste 250 de milioane dolari americani, la prețurile actuale.
„Această îndelungată dispută comercială se sfârșește astăzi.
Aceasta este o rezoluţie prin care toată lumea are de câștigat” Parlamentul a făcut un pas care va permite industriei agroalimentare europene să își poată planifica viitorul și va întări legăturile comerciale transatlantice”, a declarat raportoarea Godelieve Quisthoudt-Rowohl (PPE, DE).
Parlamentul nu a făcut modificări de fond la textul propus de Comisia Europeană.
Acordul, adoptat azi cu 650 de voturi pentru, 11 împotrivă și 11 abțineri, a fost deja susținut informal de către Consiliu.
Creșterea cotei de import în UE va intra în vigoare începând cu august 2012.
Istoria unui război comercial
Litigiul comercial privind carnea de vită tratată cu hormoni a afectat relațiile comerciale transatlantice încă din 1988, când UE, îngrijorată pentru sănătatea cetățenilor europeni, a interzis importul de carne de vită tratată cu anumiți hormoni de creștere.
În 1966, SUA și Canada, care erau cele mai afectate de această interdicție, au contestat-o în sistemul de soluționare a litigiilor în cadrul Organizației Mondiale a Comerțului (OMC) și au fost ulterior autorizate să impună sancțiuni comerciale producției UE în valoare de 116,8 milioane dolari americani, respectiv 11,3 milioane de dolari canadieni anual.
Aceste taxe au îngreunat exporturile Uniunii Europene și au dus la pierderea cotei de piață pentru producătorii din Uniunea Europeană.
Produsele din UE afectate de aceste sancțiuni au inclus produsele din carne de bovine și porcine, brânza Roquefort, ciocolată, sucuri, gemuri şi trufele proaspete.
O soluție prin care toată lumea are de câștigat
În mai 2009, un acord negociat de Comisia Europeană și Guvernul SUA a prevăzut o reducere treptată a sancțiunilor americane aplicate produselor UE și o creștere treptată a contingentului tarifar UE pentru carnea de vita de înaltă calitate, fără hormoni.
SUA a fost deja de acord să elimine propriile sancțiuni împotriva produselor din UE din mai 2011.
Principalii beneficiari ai acestei ridicări a sancțiunilor SUA şi Canada sunt Italia, cu o producție în valoare de peste 99 de milioane de dolari americani, Polonia (25 milioane de. dolari americani), Grecia și Irlanda (24 milioane de dolari americani fiecare), Germania şi Danemarca (19 milioane dolari americani fiecare), Franța (13 milioane de dolari americani) și Spania (9 milioane de dolari americani).
20120314IPR40752 Textele adoptate vor fi disponibile aici (selectați 14 martie 2012) Înregistrarea dezbaterii (selectați 13 martie 2012) Profilul raportoarei Godelieve Quisthoudt-Rowohl (EPP, DE) Fișa de procedură legislativă
RO
1
LINK
/activities/plenary/ta/calendar.do?language=RO
RO
2
LINK
/ep-live/ro/plenary/search-by-date
RO
3
LINK
/meps/ro/1055/Godelieve_QUISTHOUDT-ROWOHL.html
RO
4
LINK
/oeil/popups/ficheprocedure.do?reference=2011/0169(COD)&l=en
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
