Răspuns dat de dl Dalli în numele Comisiei
(4 martie 2010)
În trecut, Comisia a solicitat pe baza unei cereri Comitetului științific pentru alimentație (SCF) să examineze siguranţa utilizării steviosid ca îndulcitor.
Avizele cele mai recente ale Comitetului ştiinţific datează din iunie 1999.
Comitetul ştiinţific pentru alimentaţie şi-a exprimat îngrijorarea în legătură cu siguranţa datelor privind potenţialul genotoxic al unui metabolit de steviosid, privind impurităţile în compus şi posibilele efecte asupra fertilităţii umane.
Comitetul a concluzionat că „pe baza datelor disponibile la momentul actual, substanţa nu poate fi acceptată ca îndulcitor”.
Prin urmare, Comisia nu a propus autorizarea acestei substanţe în temeiul Directivei 94/35/CE Directiva 94/35/CEE a Parlamentului European și a Consiliului din 30 iunie 1994 privind îndulcitorii care trebuie utilizați în produsele alimentare, JO L 237, 10.9.1994 privind îndulcitorii care trebuie utilizați în produsele alimentare.
Începând cu iulie 2007, Direcția Generală Sănătate și Consumatori a primit trei noi cereri de autorizare a glicozidelor compuse din steviol din Stevia rebaudiana ca îndulcitor.
Pe baza celor trei cereri, Autoritatea Europeană pentru Siguranța Alimentară (EFSA) efectuează la momentul actual o evaluare mixtă a siguranţei utilizării glicozidelor compuse din steviol care va fi încheiată până în martie 2010.
În cazul unui aviz favorabil al EFSA, Comisia va propune o măsură privind includerea glicozidelor compuse din steviol pe lista comunitară a îndulcitorilor.
Produsele alimentare din Stevia rebaudiana care nu sunt reglementate de legislaţia privind aditivii alimentari necesită o autorizaţie în temeiul Regulamentului privind alimentele noi (Regulamentul (CE) nr.
258/97 al Parlamentului şi al Consiliului JO L 43, 14.2.1997 . privind alimentele și ingredientele alimentare noi).
La momentul actual, în Germania, se află în curs o cerere de utilizare a frunzelor uscate de Stevia rebaudiana ca nou ingredient alimentar.
Cu toate acestea, această cerere este suspendată deoarece solicitantul nu răspunde întrebărilor.
