Guvernanța economică în UE nu trebuie să se concentreze doar pe deficit
Afaceri economice şi monetare
2010-10-25 - 18:27
©BELGA_Photononstop_Jacques LOIC Deputaţii europeni aprobă noi reguli privind finanțele publice.
Parlamentul susține evaluarea bugetului și supravegherea financiară.
În timp ce reducerea bugetelor este la modă în toată Uniunea Europeană, este ușor de trecut cu vederea faptul că deficiturile mari și creșterea datoriei publice nu sunt neapărat datorate exceselor guvernelor ci reflectă de multe ori costurile ieșirii din criză în urma riscurilor excesive asumate de sectorul financiar.
De aceea, Parlamentul European dorește că completeze controlul mai strict al finanțelor guvernelor cu abordarea dezechilibrului economic ce ar putea amenința economia europeană.
Deputaţii europeni au adoptat miercuri, 20 octombrie, o serie de măsuri de impun controale mai stricte finanțelor guvernamentale și abordează dezechilibrul economic din ce în ce mai mare.
Acestea includ o atenție mai mare acordată datoriei, și nu numai deficitului în Pactul de stabilitate și creștere, evaluarea bugetelor naționale și ameliorarea supravegherii macro-economice pentru identificarea domeniilor cu probleme.
Eurodeputații mai doresc și un mecanism de rezolvare a crizelor.
Măsurile au fost subliniate într-un raport al eurodeputatului portughez Diogo Feio, de la Grupul Partidului Popular European (Creştin Democrat).
Acesta cere și ca UE și zona euro să fie reprezentate la organizații internaționale precum Fondul Monetar Internațional și subliniază necesitatea corectitudinii statisticilor financiare.
Sancțiuni pentru încălcarea pactului
În ceea ce privește Pactul de stabilitate și creștere, raportul eurodeputatului Feio, ca și propunerea Comisiei Europene, cer o regulă a majorității inversată pentru impunerea sancțiunilor asupra țărilor ce încalcă termenii pactului: majoritatea calificată ar trebui folosită pentru respingerea, și nu pentru adoptarea sancțiunilor în cadrul Consiliului de Miniștri.
Pe 18 octombrie, cancelarul german Angela Merkel și președintele francez Nicolas Sarkozy au respins această propunere.
Reacția celor doi a fost atacată de liderii grupurilor socialist și liberal de la Parlament - Martin Schulz, respectiv Guy Verhofstadt - într-o dezbatere, pe 20 octombrie.
Domnul Feio a spus că poziția Parlamentului susține spiritul comunității și transparența în luarea de decizii.
Dezechilibrul export-import amenința economia
Mai multe state UE au probleme serioase legate de nivelul datoriei.
În plus, zona euro este afectată de disparitățile între economii.
De exemplu, Germania și Olanda sunt mari exportatoare, pe când Spania și Portugalia sunt mari importatoare.
Acest dezechilibru crește incertitudinea ce domină economia europeană.
În dezbaterea de miercuri de la Parlamentul European, comisarul european pentru afaceri economice și monetare, Olli Rehn, a arătat acest risc spunând că „dezechilibrele pre-criză apar din nou, toate țările trebuie să își îndeplinească rolul, țările cu surplus să sprijine cererea și cele cu deficit să sprijine exporturile“.
20101015STO87348 Raport conținând recomandări către Comisie privind îmbunătățirea guvernanței economice Ieșirea din criză și progresele spre guvernanța economică europeană ABC-ul crizei financiare Eurodeputaţii conferă mai multă putere supraveghetorilor europeni Site-ul Comisiei Europene Grupul de lucru al Consiliului European
RO
1
PHOTO
20101020PHT88690.jpg
RO
6
LINK
http://ec.europa.eu/economy_finance/articles/eu_economic_situation/2010-09-eu_economic_governance_proposals_en.htm#
RO
7
LINK
http://www.consilium.europa.eu/uedocs/cms_data/docs/pressdata/en/ec/117236.pdf
-//EP//TEXT REPORT A7-2010-0282 0 NOT XML V0//RO
-//EP//TEXT IM-PRESS 20101008FCS86210 0 NOT XML V0//RO
-//EP//TEXT IM-PRESS 20100414FCS72750 0 NOT XML V0//RO
-//EP//TEXT IM-PRESS 20100910FCS81938 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
