ÎNTREBARE CU SOLICITARE DE RĂSPUNS SCRIS P-4155/08
adresată de Marian Zlotea (PPE-DE)
Comisiei
(16 iulie 2008)
Subiect: Legalitatea acțiunilor Guvernului italian
Guvernul italian a adoptat măsuri executive ce implică prelevarea amprentelor digitale ale copiilor rromi și crearea unui registru cu familiile rrome.
Nu consideră Comisia că acestea încalcă drepturile și libertățile fundamentale, principiile egalității și nediscriminării, tratatele Uniunii Europene?
Dacă da, ce măsuri va lua Comisia în acest sens?
Autoritățile române au elaborat o strategie de integrare a minorităților aprobată și urmărită de Comisia Europeană înainte de aderare.
Această strategie cuprinde o serie de acțiuni în special în domeniul educației și al accesului pe piața muncii, respectând în totalitate legislația europeană.
Nu consideră Comisia că și celelalte state membre ar trebui să elaboreze o astfel de strategie?
