Mojca Drčar Murko: condimentele naturale sunt protejate de noile regulamente alimentare
Consumatori
2008-07-07 - 19:46
Mojca Drčar Murko ne vorbeşte despre aromele alimentare Luni, deputaţii europeni dezbat în plen noile reguli privind aditivii, enzimele şi aromele alimentare.
Înaintea dezbaterii, am vorbit cu deputata europeană slovenă Mojca Drčar Murko (Grupul Alianţei Liberalilor şi Democraţilor pentru Europa) despre raportul pe care l-a redactat despre arome.
Până în momentul de faţă, au fost înregistrate aproximativ 2.600 de arome naturale şi artificiale.
Noua legislaţie introduce condiţii mai stricte pentru folosirea termenului „natural“ în descrierea aromelor: acestea sunt considerate „naturale“ numai dacă 95% din compoziţie este de origine naturală.
Noua lege impune un nivel maxim de utilizare a „substanţelor nedorite“ (condimente ce s-au demonstrat a fi periculoase pentru sănătate) în industria alimentară.
De ce sunteţi împotriva propunerii Comisiei Europene de a include ierburile şi condimentele în noua lege privind aromele?
Excluderea ierburilor şi condimentelor a fost propusă de grupul verzilor şi în prima lectură a fost sprijinită de aproape jumătate din deputaţii europeni.
Eu nu am sprijinit-o.
Am propus o soluţie de compromis al cărei scop era să arate faptul că anumite ierburi şi condimente sunt periculoase pentru sănătate atunci când sunt consumate în cantităţi mari.
Testele pe animale au arătat că ierburile şi condimentele pot fi cancerigene.
Sunt acestea periculoase pentru oameni?
Testele pe şoareci - pe care s-a bazat Comisia când a făcut propunerea de lege - au utilizat doar acele „părţi active biologice“ - substanţe ce apar în natură.
Nu au utilizat ierburi şi condimente.
Acestea - de exemplu busuiocul, anasonul etc. - au fost consumate de oameni de-a lungul secolelor fără efecte negative vizibile.
Natura a re-stabilit mecanisme de apărare: ultimele teste au arătat că substanţele din condimentele naturale pot fi anti-cancerigene.
Este posibil ca sosul pesto şi chiflele cu scorţişoară să dispară din supermarket?
Pesto nu, deoarece Comisia a făcut o excepţie pentru Italia în cadrul „produselor tradiţionale“, în care nu trebuie limitată cantitatea de condimente.
În legătură cu scorţişoara, producătorii vor trebui probabil să folosească o aromă de scorţişoară, pentru a nu avea probleme cu valorile maxime permise.
Conform unor statistici, consumul de scorţişoară a scăzut în Germania cu 30% anul trecut; în Marea Britanie scorţişoara nu mai este utilizată în musli, de exemplu.
Alte rapoarte în plen
Tot luni, deputaţii europeni vor dezbate alte două rapoarte, redactate de deputata europeană Åsa Westlund (Grupul Socialist din Parlamentul European), unul despre libera circulaţie a alimentelor în cadrul Comunităţii şi protejarea sănătăţii umane, iar celălalt despre procedurile comune de autorizare pentru aditivii alimentari, enzimele alimentare şi aromele alimentare.
În plus, deputaţii europeni vor dezbate un raport privind enzimele alimentare, redactat de Avril Doyle (Grupul Partidului Popular European (Creştin-Democrat) şi al Democraţilor Europeni, Irlanda).
20080704STO33444 Urmăriţi dezbaterea în plen!
Actualizarea regulilor pentru aditivi alimentari şi etichetarea coloranţilor azoici - comunicat de presă Mojca Drčar Murko - fişă personală Raportul privind aromele alimentare Raport privind procedura comună de autorizare pentru aditivii alimentari, enzimele alimentare şi aromele alimentare Raport privind aditivii alimentari Raport privind enzimele alimentare
RO
1
PHOTO
20080704PHT33457.jpg
RO
2
LINK
/eplive/public/livebroadcast_ro.htm
RO
4
LINK
/members/public/yourMep/view.do?name=dr%C4%8Dar+murko&partNumber=1&id=28305&language=RO
-//EP//TEXT IM-PRESS 20080624BRI32584 ITEM-008-RO NOT XML V0//RO
-//EP//TEXT REPORT A6-2008-0177 0 NOT XML V0//RO
-//EP//TEXT REPORT A6-2008-0179 0 NOT XML V0//RO
-//EP//TEXT REPORT A6-2008-0180 0 NOT XML V0//RO
-//EP//TEXT REPORT A6-2008-0176 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
