Întrebarea cu solicitare de răspuns scris E-000148/2012
adresată Comisiei
Articolul 117 din Regulamentul de procedură
Daciana Octavia Sârbu (S&D) şi Vasilica Viorica Dăncilă (S&D)
(18 ianuarie 2012)
Subiect: Prelungirea sprijinului cuplat pentru roşiile destinate procesării
România a putut beneficia de plăţi cuplate tranzitorii pentru roşiile destinate procesării până la 31 decembrie 2011.
În ţara noastră schema a utilizat 869 000 de euro din plafonul corespunzător tomatelor, conform Regulamentului (CE) nr.
73/2009, ceea ce a făcut ca suprafaţa cultivată cu roşii pentru procesare să ajungă la aproximativ 1 000 ha.
Din păcate, conform Regulamentului (CE) nr.
73/2009, pentru România posibilitatea acordării de ajutoare cuplate pentru roşii va expira la sfârşitul acestui an.
În acest context,
1.
Poate spune Comisia dacă există posibilitatea continuării ajutoarelor cuplate pentru roşiile destinate procesării şi după decembrie 2011?
2.
Ce posibilităţi există ca fermierii care cultivă roşii destinate procesării să beneficieze cel puţin de prevederile din regulamentul susmenţionat referitoare la citrice, pere, piersici şi prune d'Ente şi anume să primească un ajutor suplimentar?
