Întrebarea cu solicitare de răspuns scris E-9172/2010
adresată Comisiei
Articolul 117 din Regulamentul de procedură
Petru Constantin Luhan (PPE)
(4 noiembrie 2010)
Subiect: Implicarea statelor membre în susţinerea activităţilor dedicate Anului european pentru combaterea sărăciei şi a excluziunii sociale
Anul european pentru combaterea sărăciei a reprezentat un cadru potrivit şi favorabil dezbaterii acestei teme.
Anului european pentru combaterea sărăciei şi a excluziunii sociale 2010 i-a fost alocată suma de 17 milioane de euro de la bugetul UE, din care cel mult nouă milioane de euro sunt folosiţi pentru activităţi în statele membre.
Finanţarea UE acoperă cel mult 50% din totalul costurilor admisibile, iar cofinanţarea la nivel naţional ar trebui să reprezinte cel puţin 50% din finanţarea comunitară.
Există posibilitatea ca actualul context să fi afectat bugetul alocat activităţilor dedicate acestui an.
Există studii şi evaluări realizate, referitoare la bugetul alocat de fiecare stat membru pentru astfel de acţiuni?
Sunt statele încurajate, de către Comisia Europeană, să promoveze astfel de acţiuni şi pe viitor?
