Pál Schmitt: Președinția UE trebuie să fie un bun coechipier și să ia inițiative
Instituţii
2011-03-10 - 12:20
Pál Schmitt: „Tot ce am făcut în cariera mea anterioară mă ajută în activitatea prezidențială.”
Fost eurodeputat și campion olimpic, președintele ungar Pál Schmitt ne-a spus într-un interviu că președinția ungară a Consiliului UE trebuie să „pună accentul pe munca în echipă“, pentru a îndeplini o „sarcină dublă“.
Dumnealui ne-a explicat planurile sale pentru regiunea Dunării și a aruncat o privire retrospectivă asupra polemicii legate de reformarea legii ungare privind presa.
Cum vă ajută experiența de deputat european în rolul dumneavoastră de președinte al Ungariei, în special când Ungaria deține președinția Consiliului UE?
Lucrurile în viață se construiesc unele peste altele.
Tot ce am făcut în cariera mea anterioară mă ajută în activitatea prezidențială.
Ca sportiv, m-am antrenat intens, serviciul diplomatic m-a învățat cum să-mi reprezint țara în străinătate și ca eurodeputat și vicepreședinte al Parlamentului European am învățat să reprezint interesele naționale respectând interesele comunității.
Pot spune că am profitat din plin de rolul meu de eurodeputat.
Dacă vorbim în termeni sportivi am putea spune că președinția ungară a Consiliului încheie prima repriză.
Cum evaluați meciul?
Toate președințiile trebuie să îndeplinească o sarcină dublă, să fie un bun coechipier și să-și asume rolul de inițiator.
Noi lucrăm în echipă cu Spania și Belgia.
Trebuie să lucrăm în continuare asupra unor obiective europene mari, generale, în cadrul cărora nu putem aduce propriile noastre inițiative.
Pe perioada celor șase luni abordăm principalele priorități comunitare, printre care diversificarea economică și energetică, modificarea politicii agricole comune și extinderea, dar avem și propriile noastre priorități, precum strategia pentru regiunea Dunării, strategia UE pentru romi, parteneriatele est-europene și aderarea la UE a statelor din Balcani.
Facem tot ce putem pentru a realiza aceste obiective, dar, uneori, istoria rescrie intențiile noastre.
Acum, situația neașteptată din Orientul Mijlociu ne distrage atenția de la obiectivele europene.
Ca președinție, sarcina noastră este de a negocia o poziție europeană comună.
În discursul pe care l-ați ținut în plenul Parlamentului European ați insistat asupra importanței Strategiei pentru Regiunea Dunării.
Unde vedeți cel mai mare potențial în acest proiect?
Există deja cooperare între regiuni, precum Strategia de la Marea Baltică sau Procesul de la Barcelona.
În momentul de față este în curs de formare o cooperare în Europa Centrală, între regiuni pe care le unește Dunărea, ca forță și simbol.
Cele 14 state își reunesc obiectivele și gestionează în comun transportul, cultura, mediul și resurse precum apa și energia.
UE ar trebui să își asume în această cooperare rolul de lider, așa cum a făcut în cazul Strategiei pentru Romi, pentru a promova interesele comunitare.
La începutul președinției, o mare parte din atenția Parlamentului European s-a concentrat asupra controversatei legi a presei.
Vă așteptați la acest lucru?
Când noul guvern ungar și-a început activitatea, a făcut multe restructurări pentru abordarea problemelor din economie, sistemul de sănătate, sistemul pensiilor, economie și siguranță.
Legea presei a făcut parte din acest proces.
Am considerat necesar să revedem o parte din regulile mass-media pentru protejarea tinerilor și a demnității umane în general.
Sunt conștient de faptul că acest subiect este unul sensibil.
Ca reacție, am întâmpinat rezistență puternică din partea presei, în special din partea presei pe internet care are mai multă libertate și nu a fost niciodată reglementată.
Guvernul a fost deschis către regândirea anumitor elemente care ar încălca politica europeană pentru mass-media sau constituția.
Astfel, legea a fost rescrisă și trimisă Comisiei pentru opinie.
Guvernul a luat în considerare obiecțiile acesteia și a făcut modificările.
În momentul acesta nu mai există nicio controversă.
Ați avut o carieră diversă: campion olimpic, politician de succes, eurodeputat timp de aproape șapte ani și acum președinte.
Care sunt următoarele obiective personale?
Aș vrea să vă împărtășesc o lecție de viață sperând că va ajunge la cititorii tineri.
În loc să ne fixăm obiective pe termen lung, ar trebui să ne concentrăm pe sarcinile curente.
Dacă viața ne dă o responsabilitate, să facem tot posibilul pentru a o duce la capăt cu succes.
Și eu învăț lucruri noi în fiecare zi.
20110307STO14966 Înregistrarea video a discursului din plen Președinția ungară a Consiliului UE Strategia UE pentru Regiunea Dunării (în engleză) Pál Schmitt - fost eurodeputat Arhivă: Puncte de vedere: Pál Schmitt, campion olimpic la scrimă și deputat european
RO
1
PHOTO
20110304PHT14839.jpg
RO
2
LINK
/wps-europarl-internet/frd/vod/player;jsessionid=8FC5778E845B282F9B8FB7B79DA79C1F?askedInterventionNumber=1&askedDiscussionNumber=7&date=20110309&language=ro
RO
3
LINK
http://www.eu2011.hu/
RO
4
LINK
http://ec.europa.eu/regional_policy/cooperation/danube/index_en.htm
RO
5
LINK
/members/archive/alphaOrder/view.do;jsessionid=8FC5778E845B282F9B8FB7B79DA79C1F?language=RO&id=28133
-//EP//TEXT IM-PRESS 20070531STO07250 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
