P6_TA(2008)0464
Protocolul la Acordul CE/Elveția privind libera circulație a persoanelor (participarea Republicii Bulgaria și a României) ***
A6-0343/2008
Rezoluţia legislativă a Parlamentului European din 9 octombrie 2008 referitoare la proiectul de decizie a Consiliului privind încheierea, în numele Comunității Europene și a statelor membre ale acesteia, a unui Protocol la Acordul între Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor în ceea ce privește participarea, în calitate de părți contractante, a Republicii Bulgaria și a României ca urmare a aderării acestora la Uniunea Europeană (9116/2008 – C6-0209/2008 – 2008/0080(AVC) )
(Procedura de aviz conform)
Parlamentul European
, –
având în vedere proiectul de decizie a Consiliului (9116/2008),
–
având în vedere Protocolul la Acordul între Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, în ceea ce privește participarea, în calitate de părți contractante, a Republicii Bulgaria și a României ca urmare a aderării acestora la Uniunea Europeană (8689/2008),
–
având în vedere Protocolul la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, în ceea ce privește participarea, în calitate de părți contractante, a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace, ca urmare a aderării acestora la Uniunea Europeană JO L 89 28.3.2006, p.
30.
,
–
având în vedere Acordul între Comunitatea Europeană și statele membre ale acesteia, pe de-o parte, și Confederația Elvețiană, pe de altă parte, privind libera circulație a persoanelor JO L 114, 30.4.2002, p.
6.
,
–
având în vedere cererea de aviz conform prezentată de Consiliu în temeiul articolului 300 alineatul (3) al doilea paragraf coroborat cu articolul 300 alineatul (2) primul paragraf a doua teză și cu articolul 310 din Tratatul de instituire a Comunităților Europene ( C6-0209/2008 ),
–
având în vedere articolul 6 alineatul (2) din Actul de aderare din 2005,
–
având în vedere articolul 75 și articolul 83 alineatul (7) din Regulamentul său de procedură,
–
având în vedere recomandarea Comisiei pentru libertăți civile, justiție și afaceri interne ( A6-0343/2008 ),
1.
își dă avizul conform cu privire la încheierea Protocolului;
2.
încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și ale Confederației Elvețiene.
