Raportul final asupra activităţilor CIA: reacţiile deputaţilor europeni
Drepturile fundamentale
2007-02-20 - 14:34
Deputaţii europeni reacţionează în urma votului asupra raportului CIA
După o investigaţie parlamentară de un an, raportul final asupra presupuselor activităţi ilegale ale CIA în Europa a fost adoptat în plen săptămâna trecută.
Textul, controversat, arată că peste 1245 de zboruri CIA au folosit teritoriul european şi prezintă 21 de cazuri de predare extraordinară a unor persoane suspectate de terorism.
Parlamentul European pretinde că statele membre „s-au făcut că nu văd“ aceste activităţi şi că acestea nu vor să coopereze la investigări.
Chiar înainte de votarea raportului, lucrările Comisiei parlamentare pentru presupusa folosire a unor ţări europene de către CIA pentru transportarea şi deţinerea ilegală de prizonieri (TDIP) şi cele ale Consiliului Europei au avut rezultate practice: au fost eliberate două cereri de arest ale unor agenţi CIA implicaţi în predarea extraordinară a două victime (în Italia şi Germania) şi numeroase măsuri, printre care crearea unor comisii de anchetă, au fost luate de către parlamentele naţionale.
În momentul de faţă, Parlamentul European cere Consiliului să pună presiune asupra guvernelor implicate, astfel încât acestea să dea informaţii complete Consiliului şi Comisiei şi, unde este cazul, să organizeze audieri şi investigări.
Conform raportului PE, competenţele şi puterile coordonatorului UE pentru lupta împotriva terorismului ar trebui consolidate şi monitorizate de către Parlament.
În plus, deputaţii europeni doresc ca legi naţionale specifice să reglementeze şi să monitorizeze activităţile ţărilor terţe iar o declaraţie a statelor membre şi a Consiliului să ceară administraţiei SUA să pună capăt arestărilor şi predărilor extraordinare.
Dar sunt rezultatele mulţumitoare pentru toţi membrii comisiei TDIP?
Care sunt lecţiile învăţate din această experienţă?
Mai jos sunt reacţiile câtorva membri ai comisiei TDIP aparţinând unor grupuri politice diferite.
Reacţiile membrilor comisiei TDIP
Carlos Coelho (PPE-DE, Portugalia), preşedintele comisiei TDIP: „Nu putem lupta împotriva terorismului fără să respectăm drepturile omului; ar trebui să avem o cooperare loială între instituţii; şi ar trebui să avem mai multă cooperare între statele membre şi instituţiile europene.
Am făcut multe recomandări în acest sens.“
Jas Gawronski (PPE-DE, Italia), purtătorul de cuvânt al Grupului Partidului Popular European (Creştin-Democrat) şi al Democraţilor Europeni: „Comisia temporară are puţine probe pentru a sprijini lunga listă de greşeli presupuse ale statelor membre - listă aprobată drept fapt în raportul de astăzi.
Cu toate acestea, formularea raportului sugerează că ţări din Europa au fost implicate masiv în activităţi de predare extraordinară şi detenţie ilegală.
Din păcate, aceasta este o interpretare greşită a faptelor.
Amendamentele aduse de grupul PPE-DE pentru echilibrarea formulării au fost respinse.
De aceea nu am avut altă alternativă decât cea a respingerii raportului.“
Giovanni Claudio Fava (PSE, Italia), raportor: „Sunt mulţumit de vot.
Raportul a fost aprobat cu majoritate de voturi, doar o treime din deputaţi l-au respins.
Raportul recompensează un an de muncă şi reflectă importanţa Parlamentului European şi autonomia instituţiei noastre faţă de guvernele naţionale.“
Sarah Ludford (ALDE, Marea Britanie): „Nu este potrivit pentru Parlamentul European să fie naţionalist în această problemă.
Nimănui nu-i convine ca ţara sa să fie criticată, dar noi cerem Europei ca întreg să se uite înapoi la ultimii cinci ani şi să vadă dacă a respectat obligaţiile în domeniul drepturilor omului.
Raportul spune că au fost înţelegeri secrete şi s-au ignorat anumite lucruri.
Deputaţii europeni responsabili nu pot trece peste asta.
Le-o datorăm cetăţenilor.“
Konrad Szymański (UEN, Polonia): „Este prea puţin pentru a învinovăţi jumătate din statele membre şi pentru a face o afirmaţie despre lipsa generală de control a serviciilor secrete sau lipsa controlului spaţiului aerian.
Pentru aceste motive nu sprijinim raportul.“
Cem Özdemir (Verzi/ALE, Germania): „Raportul a arătat că presupunerile au fost adevărate, sunt serioase, atrag atenţia asupra SUA şi nedreptăţii de la Guantanamo, dar mai arată şi că noi, europenii, nu am fost doar spectatori, ci ne-am implicat şi, în câteva cazuri, am sprijinit nedreptatea.“
Giusto Catania (GUE/NGL, Italia): „Nu putem nega faptul că această strategie a SUA a putut avea loc datorită colaborării cu guvernele UE, cu serviciile secrete UE şi cu instituţiile europene, printre acestea Consiliul reprezentat de domnii Solana şi De Vries“
Gerard Batten (IND/DEM, Marea Britanie): raportul reprezintă un „anti-americanism“ tipic şi „o înşfăcare de mai multă putere pentru UE“.
O mare parte din raport este „speculaţie“.
Comunitatea internaţională este acum angajată, după părerea domnului Batten, într-un război ideologic împotriva „Islamului fundamentalist“ şi dumnealui mulţumeşte SUA pentru ducerea acestei lupte.
Luca Romagnoli (ITS, Italia) ne-a spus: comisia temporară a încercat să investigheze presupunerile, dar nu pot fi de acord cu concluziile raportului, care ar trebui „aruncate la gunoi“.
Raportul este slab şi bazat în mare parte pe ştirile din mass-media.
20070216STO03274 Raportul final privind activităţile CIA în Europa: Parlamentul deplânge pasivitatea unor State Membre - comunicat de presă Presupusele activităţi ilegale CIA în Europa: raportul final PE - articol Deputaţii europeni cer clarificări în legătură cu centrele de detenţie secrete ale CIA (în engleză) Comisia pentru presupusa folosire a unor ţări europene de către CIA pentru transportarea şi deţinerea ilegală de prizonieri limba originală - (14MB)
RO
1
PHOTO
20070220PHT03389.jpg
RO
5
LINK
/activities/expert/committees/presentation.do?committee=2073&rewritten&language=RO
RO
6
MULTIMEDIA
20070116MLT02042.asf
-//EP//TEXT IM-PRESS 20070209IPR02947 0 NOT XML V0//RO
-//EP//TEXT IM-PRESS 20070209STO02964 0 NOT XML V0//RO
-//EP//TEXT IM-PRESS 20060913STO10607 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
