ÎNTREBARE ORALĂ URMATĂ DE O DEZBATERE O-0025/07
în conformitate cu articolul 108 din Regulamentul de procedură
de
Bernard Lehideux
, în numele Grupului ALDE
Comisiei
Subiect: Aplicarea directivei privind comitetul european de întreprindere 94/45/CE
După adoptarea în 1994 a directivei 94/45/CE privind instituirea unui comitet european de întreprindere, Comisia a redactat, în 2000, un raport de examinare a modalităţilor de aplicare a directivei, astfel cum este prevăzut la articolul 15 din aceasta.
În cadrul acestui examen, Comisia s-a mulţumit să examineze modalităţile de aplicare a directivei, fără ca totuşi să ajungă la nişte concluzii sau să recomande vreo modificare.
După acest raport al Comisiei, în septembrie 2001 Parlamentul a adoptat o rezoluţie ( A5-0282/2001 ), în care solicită o modificare a directivei, precum şi atenţionarea fiecărui stat membru care nu o respectă.
Comisia nu a reacţionat.
Care este motivul pentru care Comisia nu a luat nici o măsură cu privire la aplicarea directivei, în ciuda susmenţionatei rezoluţii a Parlamentului?
Înmulţirea în cursul ultimilor ani a cazurilor în care directiva nu este aplicată trebuie neapărat analizată.
Care este evaluarea Comisiei privind punerea în aplicare a comitetului european de întreprindere?
Există state membre care nu au pus încă directiva în aplicare?
Comisia are intenţia de a face atenţionările necesare?
Ce va face Comisia pentru a asigura aplicarea corectă a directivei?
Comisia estimează că directiva ar trebui modificată?
JO L 254, 30.9.1994, p.
64.
JO C 72 E, 21.3.2002, p.
68.
