Raportorii pentru schimbarea climatică şi evenimentele de săptămâna aceasta Raportorii pentru schimbarea climatică şi evenimentele de săptămâna aceasta
Miercuri, 20, februarie, Comisia parlamentară pentru mediu a hotărât ce grupuri politice vor desemna raportori pentru cele patru rapoarte legislative propuse de Comisie în ianuarie.
Măsurile vor fi adoptate de Parlamentul European şi Consiliul Uniunii Europene.
Revizuirea sistemului european de cote de emisii va fi subiectul unui raport redactat de un deputat de la Grupul Partidului Popular European (Creştin-Democrat) şi al Democraţilor Europeni.
Grupul Verzilor/Alianţa Liberă Europeană va desemna un raportor pentru „redistribuirea sarcinilor” (burden sharing) între statele membre în ceea ce priveşte emisiile de gaze cu efect de seră.
Captarea şi stocarea de CO2 va fi abordată de un raportor de la Grupul Alianţei Liberalilor şi Democraţilor pentru Europa, iar Grupul Socialist din Parlamentul European va propune un raportor pentru emisiile de gaze provenite din traficul rutier.
Separat de pachetul propus de Comisia Europeană, Comisia parlamentară pentru Industrie, cercetare şi energie l-a desemnat pe deputatul european Claude Turmes (Grupul Verzilor/Alianţa Liberă Europeană, Luxembourg) ca raportor pentru directiva privind energia regenerabilă.
Evenimentele de săptămâna aceasta
Preşedintele Parlamentului European, Hans-Gert Pöttering, va vizita Marea Britanie marţi şi miercuri, unde se va întâlni cu Regina Marii Britanii şi premierul Gordon Brown.
Joi şi vineri, domnul Pöttering va fi în Grecia, unde îl va întâlni pe primul ministru Kostas Karamanlis.
Deputaţii europeni se vor reuni săptămâna aceasta în cadrul comisiilor parlamentare.
Printre subiectele de pe ordinea de zi se numără: politica agricolă comună, influenţa Chinei în Africa şi situaţia drepturilor omului în Darfur, fondurile structurale şi gestiunea financiară la Parlamentul European, drepturile omului (înregistrarea nou-născuţilor, drepturile copiilor, palestinienii din închisorile israelite şi Guantánamo Bay) şi situaţia din Orientul Mijlociu.
20080225INS22115 Ce este un raportor (în engleză) Comisia prezintă Parlamentului un pachet legislativ privind energia şi schimbările climatice Evenimentele de săptămâna aceasta în detaliu (în engleză)
