Întrebarea pentru timpul afectat întrebărilor H-000263/2011
adresată Consiliului
Perioada de sesiune: septembrie I 2011
Articolul 116 din Regulamentul de procedură
Jürgen Klute
(GUE/NGL) Subiect: Drepturile omului în Columbia și acordul de liber schimb
Activiștii din Columbia continuă să fie amenințați și asasinați până și în zilele noastre.
Pe durata mandatului actualului guvern au avut loc 206 atacuri împotriva apărătorilor drepturilor omului (dintre care 34 au fost asasinați) și 233 atacuri împotriva activiștilor sindicali (dintre care 24 au fost asasinați).
Consiliul susține că acordă cea mai mare importanță punerii în aplicare efective a clauzei referitoare la drepturile omului care a fost inclusă în tratatul semnat cu Columbia.
În aceste condiții, cum este posibil că Consiliul plănuiește să îl ratifice dacă nu sunt respectate nici măcar principiile care stau la baza statului de drept?
Consideră Consiliul că o țară care deține cumplitul record mondial pentru cei mai mulți activiști sindicali asasinați (54% din totalul la nivel mondial) respectă drepturile omului?
