Răspuns dat de Înaltul Reprezentant/Vicepreședintele Ashton în numele Comisiei
(4 mai 2010)
Comisia reamintește faptul că înființarea Serviciului european pentru acțiune externă (SEAE) depinde de adoptarea a patru instrumente pentru care Parlamentului i se va solicita adoptarea sau emiterea unui aviz.
Înaltul Reprezentant a prezentat propunerea de decizie privind organizarea și funcționarea SEAE; Comisia a prezentat o propunere de modificare a Regulamentului Financiar și va înainta propuneri de modificare a Statutului personalului și de buget rectificativ.
Comisia va colabora îndeaproape cu Parlamentul pe parcursul procesului decizional pentru aceste patru propuneri.
Conform Statutului funcționarilor și Regimului aplicabil celorlalți agenți care se va aplica în cazul SEAE, recrutarea vizează să asigurare angajarea persoanelor cu cel mai înalt nivel, de competență, de eficiență și de integritate, recrutate pe o bază geografică cât mai largă posibil, dintre resortisanții statelor membre ale Uniunii.
Comisia are în vedere propunerea ca personalul din serviciile diplomatice naționale ale statelor membre să poată candida pentru posturi vacante din cadrul SEAE în condiții de egalitate cu candidați de la Consiliu sau de la Comisie.
