Deputaţii europeni în Afganistan: mai multe eforturi pentru securitate şi infrastructură
Delegaţii
2008-05-06 - 14:27
Deputaţii europeni cer ameliorarea securităţii şi infrastructurii în Afganistan
Săptămâna trecută, o delegaţie de deputaţi de la Parlamentul European a vizitat Afganistanul pentru a vedea pe teren situaţia din această ţară.
Concluzia lor a fost că este necesar efort mai mare în vederea îmbunătăţirii securităţii.
În acelaşi timp, deputaţii europeni au subliniat nevoia unui sprijin consolidat pentru proiecte de infrastructură care să simplifice viaţa de zi cu zi a cetăţenilor afgani.
Nouă deputaţi europeni de la Delegaţia Parlamentului European pentru relaţiile cu Afganistan, Subcomisia securitate şi apărare şi Comisia pentru Control bugetar au vizitat Afganistanul între 26 aprilie şi 1 mai.
Aceştia s-au întâlnit cu preşedintele Hamid Karzai, miniştri, deputaţi, reprezentanţi ai unor organizaţii neguvernamentale şi autorităţi locale şi au văzut câteva proiecte realizate cu fonduri UE.
Subiectele principale ale discuţiilor au fost: securitatea, reconstrucţia, traficul de droguri, sistemul judiciar şi drepturile omului. „Prezenţa noastră în Afganistan a avut ca obiectiv reafirmarea profundei solidarităţi a Uniunii Europene cu poporul afgan“, a spus şeful delegaţiei, deputatul european francez Philippe Morillon (Grupul Alianţei Liberalilor şi Democraţilor pentru Europa, Franţa).
Lipsa securităţii şi a unei conduceri politice
„Kabul s-a schimbat mult de când am fost ultima dată acolo, în 2006“, a spus deputatul european bulgar Nickolay Mladenov (Grupul Partidului Popular European (Creştin-Democrat) şi al Democraţilor Europeni), „există mai multe magazine, străzile sunt mai curate, dar sentimentul de optimism nu mai este atât de mare ca acum doi ani.
Este necesară o conducere politică puternică pentru a reaprinde procesul de reconciliere şi reconstrucţie - ambele reprezentând cheia securităţii“.
Problemele de securitate încă persistă în Afganistan. „Împuşcăturile sunt aproape cotidiene la Kabul“, ne-a spus deputata europeană Véronique Mathieu (Grupul Partidului Popular European (Creştin-Democrat) şi al Democraţilor Europeni, Franţa).
Sunt necesare proiecte cu rezultate concrete
„Insuficienţa marilor proiecte de infrastructură şi a unei reţele rutiere care să permită schimburi economice între provincii şi Kabul blochează orice progres economic care ar putea apărea în zonele în care s-a restabilit pacea“, a spus domnul Morillon, subliniind necesitatea unui efort consolidat în vederea dezvoltării infrastructurii în Afganistan.
„Situaţia instabilă nu poate fi rezolvată numai prin mijloace militare.
Trebuie acordată mai multă atenţie ajutorării civililor şi proiectelor care să acopere nevoile de bază ale cetăţenilor“, a spus doamna Katrin Saks (Grupul Socialist din Parlamentul European, Estonia).
Domnul Morillon a adăugat: „Putem ameliora asistenţa internaţională […] dar nu putem acţiona în locul guvernului afgan“.
Pe 12 iunie va avea loc la Paris conferinţa donatorilor despre viitorul Afganistanului.
Participanţii vor vorbi despre modalităţi de ajutorare a Afganistanului.
Parlamentul European va vota un raport despre stabilizarea în Afganistan înainte de vară.
20080505STO28108 Deputaţii europeni în Afganistan - pagina de presă (în engleză) Delegaţia Parlamentului European pentru relaţiile cu Afganistan Misiunea UE în Afganistan (în engleză) Recomandarea Parlamentului European din 25 octombrie 2007 privind producerea de opium în scopuri medicale în Afganistan Proiect de raport privind stabilizarea situaţiei din Afganistan: provocări pentru UE şi pentru comunitatea internaţională
RO
1
PHOTO
20080506PHT28253.jpg
RO
3
LINK
/activities/delegations/homeDel.do;jsessionid=1A1D14E2AE284AD6905B75BBBE078A70.node1?body=D-AF&language=RO
RO
4
LINK
http://www.consilium.europa.eu/cms3_fo/showPage.asp?lang=ro&id=1268&mode=g&name=
-//EP//TEXT IM-PRESS 20080429IPR27904 0 NOT XML V0//RO
-//EP//TEXT TA P6-TA-2007-0485 0 NOT XML V0//RO
-//EP//TEXT COMPARL PE-400.634 01 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
