Deschiderea sesiunii plenare: votul de învestitură a Comisiei - prioritatea săptămânii
Instituţii
2010-02-08 - 19:01
În cadrul deschiderii sesiunii plenare de la Strasbourg, preşedintele Parlamentului, Jerzy Buzek, a subliniat importanţa votului de marţi cu privire la învestitura noii Comisii Europene.
În discursul de deschidere, el s-a mai referit la alegerile prezidenţiale din Ucraina şi la decesul unei foste colege din Parlament, în Haiti.
Preşedintele şi-a exprimat tristeţea faţă de decesul doamnei Pilar Juarez Boal, şeful delegaţiei UE din Haiti şi fost funcţionar PE, deces survenit în urma recentului cutremur.
Referindu-se la alegerile prezidenţiale din Ucraina, preşedintele a fost informat de către deputaţii europeni care au participat la misiunea de observare a alegerilor că, în ciuda unor contestaţii, acestea au respectat standardele internaţionale în materie.
El şi-a exprimat speranţa într-o bună cooperare între Uniunea Europeană şi Ucraina.
În final, preşedintele Parlamentului a atras atenţia asupra importanţei votului de învestitură a noii Comisii şi a adoptării rezoluţiei cu privire la acordul cadru de cooperare între Parlament şi Comisia Europeană.
Modificări ale ordinii de zi
Marţi, 9 februarie 2010
La solicitarea grupului politic PPE a fost introdus un nou punct pe ordinea de zi, la orele 15.00, prin care se solicită declaraţii ale Consiliului şi ale Comisiei cu privire la dificultăţile financiare în zona euro.
La solicitarea grupului S&D, noul punct va include şi discutarea consecinţelor sociale.
Miercuri, 10 februarie 2010
Cele trei dezbateri referitoare la rapoartele privind progresele înregistrate de Croaţia, Fosta Republică Iugoslavă a Macedoniei şi Turcia în procesul de aderare la UE au fost comasate într-o singură dezbatere.
20100208IPR68603 Proiect de ordine de zi Europarl TV EP Live
RO
1
LINK
/sides/indexPartSession.do?reference=2010-02&language=RO
RO
2
LINK
http://www.europarltv.europa.eu/
RO
3
LINK
/wps-europarl-internet/frd/vod/research-by-date?language=ro
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
