6.9.2010 B7-0517/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la măsuri de sprijinire a industriei cărbunelui
Pilar Ayuso
,
Luis de Grandes Pascual
,
Agustín Díaz de Mera García Consuegra
,
Salvador Garriga Polledo
,
Veronica Lope Fontagné
PE446.600v01-00 B7‑0517/2010 Propunere de rezoluţie a Parlamentului European referitoare la măsuri de sprijinire a industriei cărbunelui
Parlamentul European,
– având în vedere articolul 120 din Regulamentul său de procedură,
A. întrucât cărbunele are o importanţă simbolică pentru originea Uniunii Europene;
B. întrucât s-au înregistrat progrese în domeniul mediului şi al securităţii în bazinele miniere europene şi au fost depuse eforturi pentru a încuraja iniţiativa privată şi diversificarea economică, ceea ce reprezintă o realizare importantă din punct de vedere social,
1. îşi exprimă regretul cu privire la prezentarea întârziată de către Comisie a noii sale propuneri, mai exact cu numai cinci luni înainte de expirarea regulamentului în vigoare;
2. consideră că propunerea Comisiei este inadecvată în ceea ce priveşte atât tipurile de ajutoare, cât şi termenele, ceea ce ar însemna sistarea imediată şi cu numeroase consecinţe a activităţii din acest sector;
3. consideră că sectorul cărbunelui trebuie să îndeplinească în viitor următoarele condiţii:
- siguranţa tuturor activităţilor,
- rentabilitate,
- reabilitarea zăcămintelor şi
- aplicarea de noi tehnologii în materie de mediu;
4. solicită Consiliului să modifice regulamentul astfel încât să se poată acorda ajutoare până cel puţin în 2020, care să nu fie acordate exclusiv în cadrul planurilor de sistare a activităţii, ci să permită şi accesul la o rezervă strategică de cărbune;
5. solicită Comisiei şi Consiliului să prevadă, în cadrul următoarei perspective financiare pentru perioada 2014-2020, un tratament preferenţial al regiunilor în cauză.
