ÎNTREBARE CU SOLICITARE DE RĂSPUNS SCRIS E-6964/08
adresată de Petru Filip (PPE-DE)
Comisiei
(6 ianuarie 2009)
Subiect: Triplarea taxei de primă înmatriculare pentru autoturismele importate din UE în România
Începând cu 15 decembrie 2008, pentru autoturismele second hand importate din UE și înmatriculate pentru prima dată în România se va tripla taxa de mediu conform unei ordonanțe de urgență a guvernului Tăriceanu.
Această modificare legislativă a provocat o puternică reacție negativă la nivelul opiniei publice din România și a creat inegalități nejustificate pe piața de profil.
Care sunt principalele măsuri propuse de Comisie pentru reintrarea în normalitate și eliminarea acestei taxe neconforme cu normele comunitare în domeniu ?
