3.9.2010 B7-0490/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la necesitatea unei schimbări de orientare în cadrul politicii UE în domeniul climei
Lucas Hartong
PE446.573v01-00 B7‑0490/2010 Propunere de rezoluţie a Parlamentului European referitoare la necesitatea unei schimbări de orientare în cadrul politicii UE în domeniul climei
Parlamentul European,
– având în vedere Convenția-cadru a Organizației Națiunilor Unite referitoare la schimbările climatice (CCONUSC) și Protocolul de la Kyoto la CCONUSC,
– având în vedere Conferinţa părţilor la CCONUSC care urmează să aibă loc la Cancún,
– având în vedere pachetul UE privind clima şi energia,
– având în vedere raportul intitulat „Evaluarea schimbărilor climatice, revizuirea proceselor şi procedurilor IPPC” realizat de Consiliul interacademic,
– având în vedere articolul 120 din Regulamentul său de procedură,
A. întrucât, în urma demonstrării unor grave erori şi deficienţe în rapoartele IPCC din 2007, este necesar să se procedeze la o dezbatere pe deplin onestă cu privire la climă,
1. consideră că este momentul ca UE să îşi schimbe radical orientarea în ceea ce priveşte politica în domeniul climei şi să ţină seama de toate avizele şi opiniile ştiinţifice relevante şi să nu dea ascultare în mod unilateral IPCC şi CCONUSC, începând cu Conferinţa de la Cancún.
