Răspuns dat de dna Hedegaard, în numele Comisiei
(17 iunie 2010)
Comisia elaborează criteriile de alocare cu titlu gratuit a cotelor de emisii pentru instalații industriale în temeiul articolului 10a din Directiva revizuită 2009/29 JO L 140, 5.6.2009, p.
63 -87. privind schema de comercializare a certificatelor de emisii (ETS), în strânsă colaborare cu sectoarele şi subsectoarele implicate.
Pentru a asigura transparenţa şi, în acelaşi timp, implicarea părţilor interesate, Comisia organizează întâlniri frecvente cu reprezentanţi ai sectoarelor implicate şi cu organizaţii nonguvernamentale (ONG).
Pe lângă aceste reuniuni comune, Comisia organizează întâlniri bilaterale regulate cu diverse sectoare industriale, pentru a discuta eventualele chestiuni specifice care pot apărea.
Totodată, Comisia își actualizează permanent pagina web destinată criteriilor de referință/regulilor de alocare de pe site-ul Direcției Generale pentru Politici Climatice, unde publică, de asemenea, prezentările și rapoartele întâlnirilor cu statele membre:
http://ec.europa.eu/environment/climat/emission/benchmarking_en.htm
Conform Directivei ETS revizuite, Comisia trebuie să adopte normele armonizate privind alocarea cu titlu gratuit a cotelor de emisii până la sfârşitul lui 2010, după avizul pozitiv al statelor membre şi după procedura de control în Parlamentul European (comitologie).
După planul actual, votul statelor membre pentru normele privind alocarea emisiilor în cadrul Comitetului pentru schimbări climatice va avea loc în toamna lui 2010.
Normele armonizate privind definirea instalaţiilor nou intrate şi normele privind închiderea instalaţiilor vor fi cuprinse în aceeași decizie.
