Premiul pentru Jurnalism al Parlamentului European se acordă pe 19 octombrie
Instituţii
2011-10-14 - 09:58
Preşedintele Parlamentului European, Jerzy Buzek, în cadrul ceremoniei din 2010 Premiul Parlamentului European pentru Jurnalism va fi înmânat anul acesta de către președintele Parlamentului European, Jerzy Buzek, pe 19 octombrie 2011.
A patra ediție a acestui eveniment va premia jurnaliștii care s-au referit la teme europene majore sau care au promovat o mai bună înțelegere a instituțiilor și politicilor UE.
Premiul va fi acordat pentru patru secțiuni: presă scrisă, radio, TV și internet.
Premiul a atras anul acesta un număr record de candidați - 355: 159 pentru secțiunea presă scrisă, 73 pentru secțiunea internet, 64 pentru secțiunea televiziune și 60 pentru secțiunea radio.
19 octombrie: ceremonia de înmânare a Premiului
Juriile naționale, formate din jurnaliști din statele membre, au selectat 64 de câștigători la nivel național: 21 pentru secțiunea presă scrisă, 16 pentru radio, 15 pentru televiziune și 12 pentru internet.
Patru dintre aceștia (câte unul pentru fiecare secțiune) vor primi Premiul pentru Jurnalism al Parlamentului European.
Câștigătorul fiecărei secțiuni va primi un premiu în valoare de 5.000 euro.
Juriul din Romania i-a nominalizat la nivel național pe jurnaliștii Agyagási Levente (TVR Târgu Mureş), la categoria televiziune și Lucian Bălănuţă, la categoria presă online.
Preşedintele Parlamentului European, Jerzy Buzek, va înmâna premiile în cadrul unei ceremonii ce se va derula în aula Parlamentului European din Bruxelles, pe 19 octombrie la ora 10.00 CET.
Ceremonia va fi urmată de o dezbatere privind activitatea ziaristică în domeniile drepturilor omului și conflictelor internaționale.
Dezbatere despre ziariști și drepturile omului
Dezbaterea va fi moderată de vicepreședinta Parlamentului European Rodi Kratsa-Tsagaropoulou (Grecia), de la Grupul Partidului Popular European (Creştin Democrat), care este și președintă a juriului Premiul Parlamentului European pentru Jurnalism din 2011.
La discuții vor participa și ceilalți membri ai juriului: Morten Løkkegaard, (Grupul Alianţei Liberalilor şi Democraţilor pentru Europa, Danemarca), vicepreședintele comisiei pentru cultură de la Parlamentul European, Silvia Costa (Grupul Alianţei Progresiste a Socialiştilor și Democraţilor din Parlamentul European, Italia), Ann Cahill, președinta Asociației Presei Internaționale (API), Thomas Friedrich, ziarist și membru API și Carmen Paun, membră a Presei Tineretului European.
Cei 64 de câștigători la nivel național și 60 de ziariști europeni vor participa, de asemenea, le dezbatere.
Între 18 și 20 octombrie, tinerii ziariști vor participa și la un seminar organizat de Parlamentul European la Bruxelles, pe aceeași temă.
20111007STO28700 Premiul pentru Jurnalism al Parlamentului European Nominalizările la nivel național Urmăriți ceremonia în direct, 19 octombrie, 9.00-11.30
RO
1
PHOTO
20111012PHT29022.jpg
RO
2
LINK
http://www.eppj.eu/view/ro/introduction.html
RO
4
LINK
/wps-europarl-internet/frd/live/live-video;jsessionid=3DD1E247DD33FDAFEBD5E416373F36AD?eventId=20111019-0900-SPECIAL&language=ro
-//EP//TEXT IM-PRESS 20110518IPR19522 RO NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
