A7-0297/2011
31.8.2011
***
RECOMANDARE
referitoare la proiectul de decizie a Consiliului privind încheierea Acordului sub forma unui schimb de scrisori între Uniunea Europeană și Republica Argentina în temeiul articolului XXIV alineatul (6) și a articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului de aderare a acestora la Uniunea Europeană
(06609/2011 – C7‑0104/2011 – 2011/0027(NLE))
Comisia pentru comerț internațional
Raportor: Vital Moreira
PE 465.057v01-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
REZULTATUL VOTULUI FINAL ÎN COMISIE.......................................................................9
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la proiectul de decizie a Consiliului privind încheierea Acordului sub forma unui schimb de scrisori între Uniunea Europeană și Republica Argentina în temeiul articolului XXIV alineatul (6) și a articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului de aderare a acestora la Uniunea Europeană
(06609/2011 – C7‑0104/2011 – 2011/0027(NLE) )
(Procedura de aprobare)
Parlamentul European,
– având în vedere proiectul de decizie a Consiliului (06609/2011),
– având în vedere Acordul sub forma unui schimb de scrisori dintre Uniunea Europeană și Republica Argentina în temeiul articolului XXIV alineatul (6) și a articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului de aderare a acestora la Uniunea Europeană (06610/2011),
– având în vedere cererea de aprobare prezentată de Consiliu în conformitate cu articolul 207 alineatul (4) primul paragraf și cu articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene ( C7‑0104/2011 ),
– având în vedere articolul 81 și articolul 90 alineatul (8) din Regulamentul său de procedură,
– având în vedere recomandarea Comisiei pentru comerț internațional ( A7-0297/2011 ),
1. aprobă încheierea acordului;
2. încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și ale Republicii Argentina.
EXPUNERE DE MOTIVE
Odată cu aderarea Bulgariei și a României, UE și-a extins uniunea vamală.
Prin urmare, Uniunea Europeană a fost obligată în temeiul normelor OMC [articolul XXIV alineatul (6) din GATT] să deschidă negocieri cu membrii OMC care au drepturi de negociere în listele de angajamente ale oricăruia dintre statele membre aderente pentru a ajunge la un acord privind compensațiile.
Aceste compensații sunt necesare în cazul în care adoptarea regimului tarifar extern al UE duce la o creștere a taxelor vamale peste nivelul pe care statul aderent l-a stabilit în cadrul OMC, ținându-se totodată seama în mod corespunzător de reducerile de taxe vamale pe aceeași linie tarifară făcute de alte entități constitutive ale uniunii vamale cu ocazia constituirii acesteia.
Trebuie urmată procedura stabilită la articolul XXVIII din GATT
INDEXUL ANALITIC AL OMC: GATT 1994, Acordul General pentru Tarife și Comerț 1994, XV.
Articolul XIV (
http://www.wto.org/english/res_e/booksp_e/analytic_index_e/gatt1994_06_e.htm#article14 ). , așa cum a fost elaborată în orientările adoptate la 10 noiembrie 1980 (BISD 27S/26-28)
Acordul General pentru Tarife și Comerț C/113, 5 noiembrie 1980, Consiliul din 10 noiembrie 1980, Proceduri de negociere în temeiul articolului XXVIII. și în Înțelegerea privind interpretarea articolului XVII din GATT 1994
OMC, Acordul din Runda Uruguay: Memorandum de Acord privind interpretarea articolului XXIV al Acordului General pentru Tarife Vamale și Comerț din 1994 (http://www.wto.org/english/docs_e/legal_e/10-24_e.htm). .
Scopul este să se ajungă la un acord privind compensări satisfăcătoare pentru ambele părți pentru a se contrabalansa mărirea taxelor vamale consolidate.
Ajungerea la un acord este benefică pentru ambele părți.
În cazul în care nu se ajunge la un acord, autoritățile vamale pot totuși modifica sau retrage concesiile, dar în acest caz statele membre afectate sunt libere să retragă concesii semnificativ echivalente în conformitate cu articolul XXVIII din GATT (nu neapărat la aceeași linie tarifară).
Procedura este lansată în momentul în care partea contractantă care intenționează să negocieze o modificare sau o retragere transmite o notificare secretariatului OMC.
De asemenea, partea contractantă ar trebui să furnizeze toate documente relevante pentru a informa secretariatul OMC cu privire la liniile tarifare vizate, la cei mai importanți parteneri comerciali și la volumul și valoarea schimburilor comerciale vizate.
În termen de 90 de zile de la data notificării, orice parte care consideră că are un interes principal sau substanțial în calitate de furnizor față de o concesiune care va face obiectul negocierilor în temeiul articolului XXVIII din GATT ar trebui să își facă cunoscute pretențiile față de țara care dorește să modifice concesiunea.
În cazul Bulgariei și al României, UE a transmis notificarea la 27 septembrie 2006.
Procedura a inclus compararea taxelor care trebuiau plătite de importatori către România și Bulgaria înainte și după aderarea la UE.
Media înregistrată pentru cei trei ani pentru care erau disponibile cifrele cele mai recente a reprezentat punctul de plecare.
Pentru extinderea din 2007 au fost utilizați ca perioadă de referință anii 2002-2004.
Taxele vamale calculate sunt taxele consolidate, nu cele aplicate.
Importurile luate în considerare sunt importurile care intră sub incidența statutului națiunii cele mai favorizate (tratament nepreferențial).
Compensările au loc la aceeași linie tarifară la care țara terță dorește o ajustare tarifară.
La 29 ianuarie 2007, Consiliul a autorizat Comisia să deschidă negocierile în temeiul articolului XXIV alineatul (6) din GATT 1994 cu țările care au dreptul la compensare.
Negocierile cu Argentina au dus la un proiect de acord sub forma unui schimb de scrisori care a fost parafat la 22 septembrie 2010 la Bruxelles.
Consiliul a autorizat semnarea acordului la 11 aprilie 2011.
Acordul cu Argentina a fost semnat la 20 aprilie 2011
JO L 110, volumul 54, 29.4 2011. .
Anterior, au fost semnate acorduri cu Cuba și Brazilia, pentru care nu a fost nevoie de aprobarea Parlamentului European, întrucât acestea au fost încheiate în 2008 și, respectiv, în 2009.
În afară de aceste două țări (Cuba și Brazilia) și de Argentina împreună cu Noua Zeelandă și Australia, UE negociază și cu Statele Unite și cu China, dar negocierile nu s-au încheiat încă.
Două chestiuni trebuie abordate în aceste acorduri pentru a se asigura respectarea cerințelor OMC.
În primul rând, compensarea taxelor vamale mai mari care trebuie compensate.
Procedura cel mai des utilizată este deschiderea contingentului tarifar stabilit pentru țara respectivă sau mărirea cantităților aferente contingentelor existente.
În al doilea rând, contingentul tarifar erga omnes de dinainte de aderare pentru Bulgaria și România (care nu este specific acestor țări, ci deschis tuturor țărilor) trebuie să fie, de asemenea, adăugat la contingentul tarifar erga omnes existent al UE.
Produsele vizate de acest acord sunt carnea dezosată de animale din specia bovine (Argentina), carnea dezosată de bivol (Argentina), precum și măriri erga omnes ale contingentelor tarifare pentru grâu comun, orz, orz pentru malț și porumb.
Regulamentul de punere în aplicare va fi adoptat în consecință de către Comisie, în conformitate cu articolul 144 din Regulamentul unic privind organizarea comună a piețelor (OCP) [Regulamentul (CE) nr.
1234/2007 din 22 octombrie 2007].
Acest regulament este în curs de revizuire.
În concordanță cu alinierea în curs la procedura actelor delegate și a actelor de punere în aplicare prevăzută la articolele 290 și 291 din TFUE, Comisia precizează în propunerea sa pentru un nou regulament OCP (COM (2010)0799): „Contingentele tarifare (...) sunt deschise și administrate de Comisie prin intermediul actelor delegate și al actelor de punere în aplicare.”
Observațiile raportorului
Raportorul salută acordul încheiat cu Argentina și consideră că Parlamentul European ar trebui să îl aprobe.
Argentina are dreptul la restaurarea drepturilor sale comerciale, care au fost ușor erodate în urma extinderii uniunii vamale a UE la România și Bulgaria.
Articolul XXIV alineatul (4) din GATT subliniază pe bună dreptate că „[s]copul constituirii uniunilor vamale sau a zonelor de comerț liber trebuie să faciliteze comerțul dintre părțile contractante și nicidecum să ridice bariere în calea comerțului altor părți contractante cu aceste teritorii”.
Acest acord este un nou semnal al faptului că UE dorește să respecte normele sistemului comercial multilateral, sperând să contribuie la voința colectivă de a se ajunge la un acord cuprinzător în cursul Rundei de la Doha pentru dezvoltare.
În general, extinderea UE este un factor pozitiv pentru membrii OMC.
În cazul în care țările care au aderat practicau taxe vamale mai mari decât cele aplicate de UE, țările membre ale OMC sunt cele care au de câștigat.
În cazul în care țările care au aderat practică taxe vamale mai mici decât cele aplicate de UE și sunt obligate să își mărească taxele vamale, UE compensează diferența.
Așadar, în general, membrii OMC au de câștigat.
Comisia a optat pe bună dreptate pentru extinderea contingentului tarifar pentru Argentina pentru produsele în cauză ca modalitate de compensare, aceasta fiind cea mai directă metodă de a compensa țările respective.
Deși Comisia nu a realizat o evaluare oficială a impactului, cercetările și dialogul cu părțile interesate au confirmat faptul că acest acord nu dăunează intereselor agricole ale UE, deoarece se limitează la a reinstitui drepturile anterioare ale Argentinei.
Uniunea Europeană și Argentina își vor notifica reciproc încheierea procedurilor interne în vederea intrării în vigoare a acordului.
Acordul va intra în vigoare la 14 zile de la data ultimei notificări.
Raportorul speră că și partenerii noștri își vor finaliza fără întârziere procedurile interne, astfel încât producătorii să poată beneficia cât mai curând de accesul pe piață.
REZULTATUL VOTULUI FINAL ÎN COMISIE
Data adoptării
31.8.2011
Rezultatul votului final
+:
–:
0:
26
1
Membri titulari prezenți la votul final
William (The Earl of) Dartmouth, Kader Arif, David Campbell Bannerman, Daniel Caspary, Yannick Jadot, Metin Kazak, Bernd Lange, David Martin, Vital Moreira, Paul Murphy, Franck Proust, Godelieve Quisthoudt-Rowohl, Niccolò Rinaldi, Helmut Scholz, Peter Šťastný, Robert Sturdy, Gianluca Susta, Keith Taylor, Paweł Zalewski
Membri supleanți prezenți la votul final
Catherine Bearder, George Sabin Cutaș, Mário David, Albert Deß, Salvatore Iacolino, Maria Eleni Koppa, Elisabeth Köstinger, Marietje Schaake
Membri supleanți [articolul 187 alineatul (2)] prezenți la votul final
Patrice Tirolien
