ÎNTREBARE CU SOLICITARE DE RĂSPUNS SCRIS E-2866/10
adresată de Marian-Jean Marinescu (PPE)
Comisiei
(29 aprilie 2010)
Subiect: Controlul sistematic al pașapoartelor pasagerilor care călătoresc cu compania aeriană TAROM
În ultima perioadă, pașapoartele pasagerilor care călătoresc cu compania aeriană TAROM sunt controlate sistematic la ieșirea din avion.
Aceste controale reprezintă un motiv de îngrijorare, întrucât pasagerii ar dori să li se ofere explicații, aceștia având impresia că fac obiectul unei anchete metodice.
Autoritățile române au încercat deja să obțină răspunsuri, inclusiv din partea autorităților aeroportuare și a Agenției europene pentru Gestionarea Cooperării Operative la Frontierele Externe ale Statelor Membre ale Uniunii Europene (FRONTEX), însă până în prezent nu a fost oferită nicio explicație.
Care este poziția Comisiei în ceea ce privește legalitatea acestor controale?
Ce va face Comisia pentru a se asigura că aceste controale sistematice sunt justificate?
Ce acțiuni pot fi avute în vedere de către Uniunea Europeană pentru a evita orice abuz la adresa cetățenilor săi?
