Întrebarea pentru timpul afectat întrebărilor H-000146/2011
adresată Comisiei
Perioada de sesiune: aprilie 2011
Articolul 116 din Regulamentul de procedură
János Áder
(PPE) Subiect: Rezoluția Parlamentului European din 5 mai 2010 referitoare la interzicerea utilizării cianurii în industria minieră din Uniunea Europeană
Inițiativa privind eficiența utilizării resurselor este una de primă importanță, în măsura în care Europa are nevoie de o mare cantitate de materii prime prețioase.
În acest sens, reciclarea deșeurilor electronice este deosebit de importantă, deoarece, pentru producerea a două grame de aur, de exemplu, este necesară îmbibarea cu o soluție pe bază de cianură a unei tone de minereu cu conținut scăzut, în vreme ce dintr-o tonă de telefoane mobile se pot recupera 300 de grame de aur!
De aceea, propun ca Uniunea să interzică această tehnologie extrem de periculoasă și, în același timp, depășită și să se concentreze asupra reciclării deșeurilor electronice, care pot constitui surse noi și mai eficiente de materii prime.
Ținând seama de Rezoluția Parlamentului European din 5 mai 2010 referitoare la interzicerea utilizării cianurii în industria minieră din Uniunea Europeană, preconizează Comisia susținerea cu mai multă eficiență și discernământ a reciclării deșeurilor electronice?
Când intenționează Comisia să prezinte o propunere legislativă privind tehnologiile pe bază de cianură utilizate în industria minieră?
