Întrebarea cu solicitare de răspuns scris E-002994/2011
adresată Comisiei
Articolul 117 din Regulamentul de procedură
Marietje Schaake (ALDE) , Johannes Cornelis van Baalen (ALDE) , Baroness Sarah Ludford (ALDE) , Bill Newton Dunn (ALDE) , Vilja Savisaar-Toomast (ALDE) , Ivo Vajgl (ALDE) , Renate Weber (ALDE) , Edward McMillan-Scott (ALDE) , Sophia in 't Veld (ALDE) şi Jens Rohde (ALDE)
(28 martie 2011)
Subiect: Crearea unui cont escrow pentru depozitarea plăților curente către industria petrolului din Libia
La 28 februarie 2011, în urma rezoluției CSONU din 26 februarie 2011, UE a adoptat sancțiuni împotriva Libiei, inclusiv un embargo asupra armelor, interzicerea exporturilor de echipamente utilizate în scopuri de represiune internă, interzicerea vizelor, restricții de intrare și înghețarea fondurilor și a resurselor economice, ca răspuns la gravele încălcări ale drepturilor omului de către regimul Gaddafi față de poporul libian.
Aceste măsuri au fost extinse la 10 martie 2011.
Până în momentul de față, aceste sancțiuni nu au reușit să oprească brutalul măcel al regimului Gaddafi asupra poporului libian.
Sancțiunile nu au împiedicat nici efectuarea de plăți către Compania Națională de Petrol din Libia (CNP).
În consecință, fondurile însemnate încă disponibile permit regimului Gaddafi să exercite violențe și să cumpere aliați, în special recrutând soldați africani din regiunea subsahariană http://www.nytimes.com/2011/03/16/world/africa/16mali.html?_r=1&smid=tw-nytimes&seid=auto .
Apelurile ulterioare lansate de Consiliul Național de Tranziție al Republicii Libia (CNT), Organizația Conferinței Islamice, Liga Arabă, unele state membre ale Uniunii Europene și Grupul ALDE cu privire la impunerea unei zone de interdicție aeriană deasupra Libiei nu au dus la acțiuni concrete nici din partea UE, nici din partea Consiliului de Securitate al ONU.
Dat fiind faptul că UE și comunitatea internațională nu pot soluționa și stopa gravele violențe din Libia, fiind capabile până acum să sprijine forțele democratice din Libia doar cu vorba, nu și cu fapta, solicităm Comisiei să ia în considerare următoarele măsuri și să îndemne Uniunea Europeană și comunitatea internațională la acțiune imediată.
1.
Este Vicepreședintele/Înaltul Reprezentant dispus să preia inițiativa în stabilirea unui cont escrow internațional unificat, controlat de ONU După cum solicită și Genocide Intervention Network/Save Darfur Coalition. – conform capitolelor VII și VIII din Carta Organizației Națiunilor Unite – în care să poată fi redirecționate toate plățile efectuate de comunitatea internațională către CNP, Banca Centrală a Libiei și alte astfel de entități?
Dacă nu, din ce motive?
2.
Dacă Vicepreședintele/Înaltul Reprezentant este dispus să preia inițiativa în stabilirea unui astfel de cont, este acesta de asemenea dispus să numească Liga Arabă, Uniunea Africană și Organizația Conferinței Islamice ca părți responsabile principale în guvernarea contului escrow internațional?
Dacă nu, din ce motive?
3.
Este Vicepreședintele⁄Înaltul Reprezentant dispus să solicite statelor membre ale UE să elibereze activele înghețate ale regimului Gaddafi din UE și să le pună la dispoziția rebelilor reprezentați de CNT, urmând exemplul unei inițiative similare a SUA? http://www.reuters.com/article/2011/03/15/us-libya-usa-assets-idUSTRE72E79X20110315 Dacă nu, din ce motive?
