Întrebarea cu solicitare de răspuns scris E-003723/2011
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(14 aprilie 2011)
Subiect: Monitorizarea periodică a contaminării produselor alimentare în Ucraina
Guvernul ucrainean a suspendat în anul 2009 monitorizarea periodică a contaminării produselor alimentare, efectuată în urma accidentului petrecut în 1986 la reactorul centralei de la Cernobîl.
O anchetă realizată în luna martie de Greenpeace demonstrează că, în cazul unor produse alimentare, nivelul de contaminare pe plan local cu cesiu-137 depășește nivelul acceptabil pentru copii și adulți și reprezintă o amenințare pe termen lung.
Comisia este rugată să precizeze dacă în dialogurile cu Guvernul ucrainean ar putea să propună reluarea acestor monitorizări.
