P7_TA-PROV(2011)0422
Supravegherea bugetară în zona euro ***I
A7-0180/2011
Rezoluția legislativă a Parlamentului European din 28 septembrie 2011 referitoare la propunerea de regulament al Parlamentului European și al Consiliului privind aplicarea eficientă a supravegherii bugetare în zona euro ( COM(2010)0524 – C7-0298/2010 – 2010/0278(COD) )
(Procedura legislativă ordinară: prima lectură)
Parlamentul European,
–
având în vedere propunerea Comisiei prezentată Parlamentului European și Consiliului ( COM(2010)0524 )
–
având în vedere articolul 294 alineatul (2) și articolele 121 și 126 din Tratatul privind funcționarea Uniunii Europene, în temeiul cărora propunerea a fost prezentată de către Comisie ( C7–0298/2010 ),
–
având în vedere avizul Comisiei pentru afaceri juridice privind temeiul juridic propus,
–
având în vedere articolul 294 alineatul (3) din Tratatul privind funcționarea Uniunii Europene,
–
având în vedere avizul Băncii Centrale Europene Nepublicat încă în Jurnalul Oficial.
,
–
având în vedere avizul Comitetului Economic și Social European JO C 218, 23.7.2011, p.
46.
,
–
având în vedere articolele 55 și 37 din Regulamentul său de procedură,
–
având în vedere raportul Comisiei pentru afaceri economice și monetare și avizul Comisiei pentru ocuparea forței de muncă și afaceri sociale ( A7-0180/2011 ),
1.
adoptă poziția în primă lectură prezentată în continuare Această poziție înlocuiește amendamentele adoptate în data de 23 iunie 2011 (Texte adoptate P7_TA(2011)0290 ).
;
2.
ia act de declarația Comisiei anexată la prezenta rezoluție;
3.
solicită Comisiei să îl sesizeze din nou în cazul în care intenționează să modifice în mod substanțial această propunere sau să o înlocuiască cu un alt text;
4.
încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.
P7_TC1-COD(2010)0278
Poziția Parlamentului European din 28 septembrie 2011 în vederea adoptării Regulamentului (UE) nr. .../2011 al Parlamentului European și al Consiliului privind aplicarea eficientă a supravegherii bugetare în zona euro
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 136 coroborat cu articolul (121) alineatul (6),
având în vedere propunerea Comisiei Europene,
după transmiterea proiectului de act legislativ parlamentelor naționale,
având în vedere avizul Băncii Centrale Europene
JO C 150, 20.5.2011, p.
1.
,
având în vedere avizul Comitetului Economic și Social European JO C 218, 23.7.2011, p.
46.
,
hotărând în conformitate cu procedura legislativă ordinară Poziția Parlamentului European din 28 septembrie 2011.
,
întrucât: (1)
Statele membre a căror monedă este euro au o responsabilitate și un interes deosebit să aplice politici economice care promovează buna funcționare a uniunii economice și monetare și să evite politicile care pun în pericol această uniune.
(2)
Tratatul
privind funcționarea Uniunii Europene (TFUE)
permite adoptarea de măsuri specifice în zona euro, în plus față de cele aplicabile tuturor statelor membre, în vederea asigurării unei bune funcționări a uniunii economice și monetare.
(2a)
Experiența acumulată în primul deceniu de funcționare a uniunii economice și monetare și erorile comise în această perioadă au scos în evidență nevoia unei guvernanțe economice îmbunătățite în Uniune, care ar trebui să se bazeze pe o asumare mai puternică la nivel național a normelor și a politicilor convenite de comun acord și pe un cadru mai solid de supraveghere la nivelul Uniunii a politicilor economice naționale.
(2b)
Cadrul îmbunătățit de guvernanță economică ar trebui să se bazeze pe diferite politici interconectate vizând creșterea economică și crearea de locuri de muncă durabile, care să fie coerente între ele, în special pe o strategie a Uniunii pentru creștere economică și locuri de muncă, cu un accent deosebit pe dezvoltarea și consolidarea pieței interne, încurajarea comerțului internațional și a competitivității, un cadru eficace de prevenire și corectare a deficitelor publice excesive (Pactul de stabilitate și de creștere), un cadru solid pentru prevenirea și corectarea dezechilibrelor macroeconomice, cerințe minime pentru cadrele bugetare naționale, o reglementare și o supraveghere mai stricte ale pieței financiare, inclusiv supravegherea macroprudențială asigurată de Comitetul european pentru risc sistemic.
(2c)
Pactul de stabilitate și de creștere și cadrul complet de guvernanță economică ar trebui să completeze și să fie compatibile cu o strategie a Uniunii pentru creștere economică și locuri de muncă.
Conexiunile dintre diferitele elemente nu ar trebui să justifice acordarea de derogări de la dispozițiile Pactului de stabilitate și de creștere.
(2d)
Consolidarea guvernanței economice ar trebui să includă o implicare mai strânsă și mai promptă a Parlamentului European și a parlamentelor naționale.
(2e)
Realizarea și menținerea unei piețe unice dinamice ar trebui considerate un element al funcționării corespunzătoare a uniunii economice și monetare.
(2f)
Comisia ar trebui să aibă un rol mai important de coordonare în cadrul procedurilor de supraveghere consolidată, în principal în ceea ce privește evaluările, monitorizările, misiunile la fața locului, recomandările și avertismentele care privesc un anumit stat membru.
(2g)
Comisia ar trebui să aibă un rol mai puternic în cadrul procedurii de supraveghere consolidată în ceea ce privește evaluările care vizează un anumit stat membru, monitorizările, misiunile, recomandările și avertismentele.
În special, rolul Consiliului ar trebui să fie limitat în deciziile privind sancțiunile, iar în Consiliu ar trebui aplicat votul cu majoritate calificată inversată.
(2h)
Ar putea fi stabilit un dialog economic cu Parlamentul European, permițând Comisiei să își facă publice analizele, iar Președintelui Consiliului, Comisiei și, după caz, Președintelui Consiliului European sau Președintelui Eurogrupului să se angajeze în discuții.
O astfel de dezbatere publică ar putea permite desfășurarea unor discuții cu privire la efectele colaterale ale deciziilor naționale și exercitarea unei presiuni publice inter pares.
Deși recunoaște că omologii Parlamentului European în cadrul acestui dialog sunt instituțiile europene și reprezentanții lor, comisia competentă a Parlamentului European poate da posibilitatea statului membru vizat de deciziile adoptate de Consiliu în conformitate cu articolele 3, 4 și 5 din prezentul regulament să participe la un schimb de opinii.
Participarea statelor membre este voluntară.
(3)
În vederea eficientizării aplicării supravegherii bugetare sunt necesare sancțiuni suplimentare.
Aceste sancțiuni ar trebui să consolideze credibilitatea cadrului de supraveghere bugetară din Uniune.
(4)
Dispozițiile prezentului regulament ar trebui să asigure mecanisme echitabile, aplicabile în timp util, graduate și eficiente de asigurare a respectării componentei preventive și a componentei corective din Pactul de stabilitate și de creștere, și în special a Regulamentului (CE) nr.
1466/97 al Consiliului din 7 iulie 1997 privind consolidarea supravegherii pozițiilor bugetare și supravegherea și coordonarea politicilor economice JO L 209, 2.8.1997, p.
1.
și a Regulamentului (CE) nr.
1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv
, în cazurile în care respectarea disciplinei bugetare este examinată pe baza criteriului deficitului public și a criteriului datoriei publice
JO L 209, 2.8.1997, p.
6.
.
(5)
Sancțiunile aplicabile
, în temeiul prezentului regulament,
statelor membre a căror monedă este euro în cadrul componentei preventive a Pactului de stabilitate și de creștere
ar trebui să stimuleze
statele membre
să realizeze ajustarea la obiectivul
bugetar pe termen mediu
și menținerea acestuia
.
(5a)
Pentru a descuraja prezentarea, în mod intenționat sau din neglijență gravă, de date eronate privind deficitul public și datoria publică, aceste date reprezentând un factor esențial pentru coordonarea politicilor economice în Uniunea Europeană, statului membru care se face responsabil de o astfel de prezentare de date eronate ar trebui să i se aplice o amendă.
(6)
Pentru a completa normele de calculare a amenzilor aplicate în cazuri de manipulare a datelor statistice, precum și normele privind procedurile care trebuie urmate de Comisie în vederea anchetării unor astfel de acțiuni, Comisiei ar trebui să i se delege, în conformitate cu articolul 290 din Tratatul privind funcționarea Uniunii Europene, competența de a adopta acte în care să se precizeze criterii detaliate de stabilire a cuantumului amenzilor și de desfășurare a anchetelor sale.
Este deosebit de important ca, în cadrul activității sale pregătitoare, Comisia să desfășoare consultări adecvate, inclusiv la nivel de experți.
Atunci când pregătește și elaborează actele delegate, Comisia ar trebui să asigure transmiterea simultană, în timp util și corespunzătoare a documentelor relevante către Parlamentul European și Consiliu.
(7)
În cadrul componentei preventive a Pactului de stabilitate și de creștere,
ajustarea la obiectivul bugetar pe termen mediu și respectarea acestuia ar trebui asigurată printr-o obligație
temporară de a constitui un depozit purtător de dobândă impusă statului membru a cărui monedă este euro și a cărui consolidare bugetară nu progresează în mod satisfăcător.
Acest depozit ar trebui constituit atunci când ▌un stat membru
, chiar cu un deficit inferior valorii de referință de 3% din PIB, deviază semnificativ de la obiectivul bugetar pe termen mediu sau de la traiectoria de ajustare adecvată pentru atingerea acestui obiectiv și nu reușește să corecteze devierea
.
(8)
Depozitul purtător de dobândă impus ar trebui returnat statului membru vizat, împreună cu dobânda acumulată, de îndată ce Consiliul a ajuns la concluzia că s-a pus capăt situației care a dat naștere obligației de a constitui depozitul respectiv.
(9)
În cadrul componentei corective a Pactului de stabilitate și de creștere, sancțiunile pentru statele membre a căror monedă este euro ar trebui să ia forma unei obligații de a constitui un depozit nepurtător de dobândă legat de o decizie a Consiliului prin care se stabilește existența unui deficit excesiv
, în cazul în care un depozit purtător de dobândă a fost deja impus statului membru vizat în cadrul componentei preventive a Pactului de stabilitate și de creștere sau, în cazuri de nerespectare deosebit de gravă a obligațiilor legale de politică bugetară stabilite în Pactul de stabilitate și de creștere,
a unei obligații de a plăti o amendă dacă nu se respectă recomandarea Consiliului de a corecta deficitul public excesiv. ▌
(9a)
Pentru a evita aplicarea retroactivă a sancțiunilor din cadrul componentei preventive a Pactului de stabilitate și de creștere prevăzute în prezentul regulament, respectivele sancțiuni ar trebui să se aplice, în orice caz, numai în legătură cu recomandările relevante adoptate de Consiliu în temeiul articolului 6 alineatul (2) al patrulea paragraf din Regulamentul (CE) nr.
1466/97 după intrarea în vigoare a prezentului regulament.
În mod similar, pentru a evita aplicarea retroactivă a sancțiunilor din cadrul componentei corective a Pactului de stabilitate și de creștere prevăzute în prezentul regulament, respectivele măsuri ar trebui să se aplice, în orice caz, numai în legătură cu recomandările relevante și deciziile de corectare a unui deficit public excesiv adoptate de Consiliu după intrarea în vigoare a prezentului regulament.
(10)
Valoarea depozitului purtător de dobândă, valoarea depozitului nepurtător de dobândă și valoarea amenzii prevăzute în prezentul regulament ar trebui stabilite astfel încât să permită o graduare
justă
a sancțiunilor în cadrul componentei preventive și al celei corective ale Pactului de stabilitate și de creștere și să motiveze suficient statele membre a căror monedă este euro să respecte cadrul bugetar al Uniunii.
Amenda impusă, legată de articolul 126 alineatul (11) din tratat în conformitate cu articolul 12 din Regulamentul (CE) nr.
1467/97 JO L 209, 2.8.1997, p.
6.
se compune dintr-o componentă fixă egală cu 0,2% din PIB și o componentă variabilă.
Astfel, graduarea și tratamentul echitabil al statelor membre sunt asigurate dacă depozitul purtător de dobândă, depozitul nepurtător de dobândă și amenda prevăzute în prezentul regulament sunt egale cu 0,2% din PIB, valoarea componentei fixe a amenzii legate de articolul 126 alineatul (11) din tratat.
(10a)
Comisia ar trebui, de asemenea, să poată recomanda reducerea valorii sancțiunii sau anularea acesteia în virtutea unor circumstanțe economice excepționale.
(11)
Consiliul ar trebui să aibă posibilitatea de a reduce sau de a anula sancțiunile impuse statelor membre a căror monedă este euro pe baza unei
recomandări
a Comisiei formulate în urma unei cereri motivate a statului membru vizat.
În cadrul componentei corective a Pactului de stabilitate și de creștere, Comisia ar trebui să aibă posibilitatea de
a recomanda
reducerea valorii sancțiunii sau anularea acesteia în virtutea unor circumstanțe economice excepționale.
(12)
Depozitul nepurtător de dobândă ar trebui eliberat după corectarea deficitului excesiv, în timp ce dobânda acestuia și amenzile colectate ar trebui
alocate mecanismelor de stabilitate pentru furnizarea de asistență financiară create de
statele membre a căror monedă este euro
în vederea garantării stabilității zonei euro în ansamblu
.
(13)
Competența de adoptare a deciziilor individuale de aplicare a mecanismelor de sancționare prevăzute în prezentul regulament ar trebui să îi revină Consiliului.
În cadrul procesului de coordonare a politicilor economice ale statelor membre desfășurat de Consiliu conform articolului 121 alineatul (1) din
TFUE
, aceste decizii individuale reprezintă o continuare inerentă a măsurilor adoptate de Consiliu în conformitate cu articolele 121 și 126 din
TFUE
și cu Regulamentul (CE) nr.
1466/97 și Regulamentul (CE) nr.
1467/97.
(14)
Deoarece prezentul regulament prevede norme generale de aplicare a Regulamentului (CE) nr.
1466/97 și a Regulamentului (CE) nr.
1467/97, se impune adoptarea sa în conformitate cu procedura legislativă ordinară menționată la articolul 121 alineatul (6) din tratat.
(15)
Deoarece obiectivul creării unui mecanism de sancțiuni uniforme nu poate fi realizat în mod satisfăcător la nivelul statelor membre, Uniunea poate adopta măsuri în conformitate cu principiul subsidiarității prevăzut la articolul 5 din Tratatul privind Uniunea Europeană.
În conformitate cu principiul proporționalității, astfel cum este enunțat la respectivul articol, prezentul regulament nu depășește ceea ce este necesar pentru realizarea acestui obiectiv.
(15a)
Pentru a asigura un dialog permanent cu statele membre care urmăresc să realizeze obiectivele prezentului regulament, Comisia ar trebui să efectueze misiuni de supraveghere.
(15b)
La intervale regulate, Comisia ar trebui să realizeze o evaluare extinsă a sistemului de guvernanță economică, în special a eficacității și a adecvării sancțiunilor.
Evaluările ar trebui completate de propuneri pertinente, dacă este necesar.
(15c)
Atunci când pune în aplicare prezentul regulament, Comisia ar trebui să țină seama de situația economică de la momentul respectiv din statele membre vizate,
ADOPTĂ PREZENTUL REGULAMENT:
Capitolul I
Obiect Articolul 1 Obiect și domeniu de aplicare
(1)
Prezentul regulament stabilește un sistem de sancțiuni pentru o mai bună aplicare a componentei preventive și a componentei corective ale Pactului de stabilitate și de creștere în zona euro.
(2)
Prezentul regulament se aplică statelor membre a căror monedă este euro.
Capitolul Ia
Dialogul economic
Articolul 1a
Pentru a consolida dialogul dintre instituțiile Uniunii, în special dintre Parlamentul European, Consiliu și Comisie, precum și pentru a asigura o mai mare transparență și responsabilizare, comisia competentă a Parlamentului European poate invita Comisia, Președintele Consiliului și, după caz, Președintele Consiliului European sau Președintele Eurogrupului să se prezinte în fața sa pentru a discuta deciziile adoptate în temeiul articolelor 3,4 și 5 din prezentul regulament.
Comisia competentă a Parlamentului European poate da posibilitatea statului membru vizat de deciziile în cauză să participe la un schimb de opinii.
Articolul 2 Definiții
În sensul prezentului regulament :
1.
„componenta preventivă a Pactului de stabilitate și de creștere” înseamnă sistemul de supraveghere multilaterală organizat în conformitate cu Regulamentul (CE) nr.
1466/97 din iulie 1997;
2.
„componenta corectivă a Pactului de stabilitate și de creștere” înseamnă procedura de
evitare
a deficitului excesiv al statelor membre reglementată de articolul 126 din tratat și de Regulamentul (CE) nr.
1467/97 din 7 iulie 1997;
3.
„circumstanțe economice excepționale” înseamnă circumstanțe în care un deficit public excesiv care depășește valoarea de referință este considerat excepțional în sensul articolului 126 alineatul (2) litera (a) a doua liniuță din tratat și în conformitate cu Regulamentul (CE) nr.
1467/97.
Capitolul II
Sancțiuni în cadrul componentei preventive a Pactului de stabilitate și de creștere Articolul 3 Depozite purtătoare de dobândă
(1)
În cazul în care Consiliul
adoptă o decizie prin care stabilește că un
stat membru
nu a luat măsuri în urma recomandării Consiliului menționate la articolul 6 alineatul (2) paragraful al doilea
din Regulamentul (CE) nr.
1466/97,
Comisia recomandă Consiliului, în termen de 20 de zile de la adoptarea recomandării Consiliului, să impună
constituirea unui depozit purtător de dobândă.
Se consideră că decizia este adoptată de Consiliu, cu excepția situației în care acesta decide, prin majoritate calificată, să respingă
recomandarea
în termen de maximum zece zile de la adoptarea sa de către Comisie.
Consiliul poate modifica
recomandarea Comisiei, hotărând cu majoritate calificată
.
(2)
Depozitul purtător de dobândă
recomandat
de Comisie reprezintă 0,2% din produsul intern brut (PIB) al statului membru în cauză din anul precedent.
▌
(4)
Prin derogare ▌, Comisia poate
recomanda
reducerea valorii depozitului purtător de dobândă sau anularea acestuia, pe baza unei cereri motivate din partea statului membru vizat, adresată Comisiei în termen de
10 zile
de la adoptarea recomandării Consiliului menționate la alineatul (1).
(4a)
Depozitul poartă o dobândă a cărei rată reflectă riscul de credit al Comisiei și perioada de investiții vizată.
(5)
Dacă situația care a dat naștere recomandării menționate la alineatul (1) nu mai există, Consiliul, în baza unei
recomandări
a Comisiei, decide returnarea depozitului și a dobânzii acumulate statului membru în cauză.
Consiliul poate modifica
recomandarea Comisiei, hotărând cu majoritate calificată
.
Capitolul III
Sancțiuni în cadrul componentei corective a Pactului de stabilitate și de creștere Articolul 4 Depozite nepurtătoare de dobândă
(1)
În cazul în care, în conformitate cu articolul 126 alineatul (6) din tratat, Consiliul decide că există un deficit excesiv într-un stat membru
care a constituit la Comisie un depozit purtător de dobândă în conformitate cu articolul 3 alineatul (1) sau în cazul căruia s-a constatat o nerespectare deosebit de gravă a obligațiilor legale în materie de politică bugetară stabilite în Pactul de stabilitate și de creștere, Comisia recomandă Consiliului, în termen de 20 de zile de la adoptarea deciziei Consiliului, să impună
constituirea unui depozit nepurtător de dobândă.
Se consideră că decizia este adoptată de Consiliu, cu excepția situației în care acesta decide, prin majoritate calificată, să respingă
recomandarea
în termen de
10 zile
de la adoptarea sa de către Comisie.
Consiliul poate modifica
recomandarea Comisiei, hotărând cu majoritate calificată
.
(2)
Depozitul nepurtător de dobândă
recomandat
de Comisie reprezintă 0,2% din PIB-ul statului membru în cauză din anul precedent.
▌
(4)
Prin derogare ▌, Comisia poate
recomanda
reducerea valorii depozitului nepurtător de dobândă sau anularea acestuia, în virtutea unor circumstanțe economice excepționale sau pe baza unei cereri motivate din partea statului membru în cauză, adresată Comisiei în termen de
10 zile
de la adoptarea deciziei Consiliului în conformitate cu articolul 126 alineatul (6) din
TFUE
.
(4a)
Depozitul se constituie la Comisie.
În cazul în care statul membru a constituit la Comisie un depozit purtător de dobândă în conformitate cu articolul 3, acest depozit se convertește într-un depozit nepurtător de dobândă.
Dacă valoarea depozitului purtător de dobândă constituit anterior și a dobânzii acumulate depășește valoarea depozitului nepurtător de dobândă impus, diferența se returnează statului membru.
Dacă valoarea depozitului nepurtător de dobândă impus depășește valoarea depozitului purtător de dobândă constituit anterior și a dobânzii acumulate a acestuia, statul membru adaugă diferența în momentul constituirii depozitului nepurtător de dobândă.
Articolul 5 Amenzi
(1)
În termen de 20 de zile de la adoptarea de către Consiliu,
în conformitate cu articolul 126 alineatul (8) din
TFUE, a unei decizii de constatare a faptului că
statul membru
în cauză nu a întreprins acțiuni eficace în vederea corectării deficitului excesiv, Comisia recomandă Consiliului să se aplice
o amendă.
Se consideră că decizia este adoptată de Consiliu, cu excepția situației în care acesta decide, prin majoritate calificată, să respingă
recomandarea
în termen de
10 zile
de la adoptarea sa de către Comisie.
Consiliul poate modifica
recomandarea Comisiei, hotărând cu majoritate calificată
.
(2)
Amenda
recomandată
de Comisie reprezintă 0,2% din PIB-ul statului membru în cauză din anul precedent.
▌
(4)
Prin derogare ▌, Comisia poate
recomanda
reducerea valorii amenzii sau anularea acesteia, în virtutea unor circumstanțe economice excepționale sau pe baza unei cereri motivate din partea statului membru în cauză, adresată Comisiei în termen de
10 zile
de la adoptarea deciziei Consiliului în conformitate cu articolul 126 alineatul (8) din
TFUE
.
(4a)
În cazul în care statul membru a constituit la Comisie un depozit nepurtător de dobândă în conformitate cu articolul 4, acest depozit se convertește în amendă.
Dacă valoarea depozitului nepurtător de dobândă constituit anterior depășește valoarea amenzii impuse, diferența se returnează statului membru.
Dacă valoarea amenzii impuse depășește valoare depozitului nepurtător de dobândă constituit anterior sau dacă nu a fost constituit anterior un depozit nepurtător de dobândă, statul membru adaugă diferența în momentul plătirii amenzii.
Articolul 6 Returnarea depozitelor nepurtătoare de dobândă
Dacă, în conformitate cu articolul 126 alineatul (12) din
TFUE
, Consiliul hotărăște abrogarea unora sau a tuturor deciziilor sale, depozitele nepurtătoare de dobândă constituite la Comisie de un stat membru se returnează statului membru respectiv.
Articolul 6a
Sancționarea actelor de manipulare a datelor statistice
(1)
Pe baza unei recomandări a Comisiei, Consiliul poate decide aplicarea unei amenzi unui stat membru care prezintă, în mod intenționat sau din neglijență gravă, date eronate privind deficitul și datoria care sunt pertinente pentru aplicarea articolelor 121 și 126 din TFUE și a protocolului (nr.
12) anexat la tratat.
(2)
Amenda menționată la alineatul (1) este eficace, disuasivă și proporțională cu natura, gravitatea și durata încălcării.
Cuantumul amenzii nu depășește 0,2% din PIB.
(3)
Comisia poate întreprinde orice anchete necesare pentru a determina dacă a avut loc sau nu încălcarea menționată la alineatul (1).
Comisia poate decide să demareze o anchetă în cazul în care constată că există indicii serioase privind posibila existență a unor fapte care pot constitui o încălcare în sensul alineatului (1).
Comisia anchetează încălcările presupuse ținând seama de eventualele observații prezentate de statul membru care face obiectul anchetei.
Pentru a-și îndeplini sarcinile, Comisia poate solicita statului membru care face obiectul anchetei să prezinte informații, poate efectua inspecții la fața locului și poate avea acces la conturile tuturor entităților guvernamentale de la nivel central, de stat și local, precum și la conturile de asigurări sociale.
În cazul în care legislația națională a statului membru care face obiectul anchetei o impune, se solicită autorizarea de către o autoritate judiciară înainte de demararea unei anchete la fața locului.
După finalizarea anchetei și înainte de a prezenta Consiliului orice propunere, Comisia acordă statului membru care face obiectul anchetei posibilitatea de a-și prezenta punctul de vedere asupra chestiunii în cauză.
Comisia își fundamentează propunerea prezentată Consiliului exclusiv pe faptele cu privire la care statul membru în cauză a avut posibilitatea să își expună observațiile.
Drepturile la apărare ale statului membru care face obiectul anchetei sunt pe deplin respectate pe parcursul acesteia.
(4)
Comisia este împuternicită să adopte acte delegate în conformitate cu articolul -8 în ceea ce privește: (a) criteriile detaliate pentru calcularea cuantumului amenzii; (b) normele detaliate privind procedura de desfășurare a anchetelor menționate la alineatul (3), măsurile conexe și raportarea cu privire la anchete, precum și normele de procedură detaliate al căror scop este garantarea dreptului la apărare, de acces la dosar, la reprezentare juridică, la confidențialitate, precum și a unor dispoziții temporale și a colectării amenzilor.
(5)
Curtea de Justiție are competența deplină de a reexamina deciziile prin care Consiliul stabilește amenzi în conformitate cu alineatul (1).
Curtea poate anula, reduce sau majora amenda.
Articolul 6b
Amenzile aplicate în temeiul articolelor 3-6a au caracter administrativ.
Articolul 7 Distribuirea dobânzilor și amenzilor
Dobânda acumulată de Comisie la depozitele constituite în conformitate cu articolul 4 și amenzile colectate în conformitate cu
articolele 5 și 6a
constituie „alte venituri”, conform articolului 311 din
TFUE
, și
se alocă Fondului european de stabilitate financiară
.
Până în momentul creării de către statele membre a căror monedă este euro a unui alt mecanism de stabilitate pentru furnizarea de asistență financiară în vederea asigurării stabilității zonei euro în ansamblu, dobânzile și amenzile se alocă mecanismului menționat anterior.
Capitolul IV
Dispoziții generale
Articolul -8
Exercitarea delegării de competențe
(1)
Competența de a adopta acte delegate este conferită Comisiei în condițiile prevăzute la prezentul articol.
(2)
Delegarea de competențe menționată la articolul 6a se conferă Comisiei pe o perioadă de trei ani de la intrarea în vigoare a prezentului regulament.
Comisia prezintă un raport privind delegarea de competențe cel târziu cu nouă luni înainte de încheierea perioadei de trei ani.
Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opune prelungirii respective cel târziu cu trei luni înainte de încheierea fiecărei perioade.
(3)
Delegarea de competențe menționată la articolul 6a poate fi revocată oricând de Parlamentul European sau de Consiliu.
O decizie de revocare pune capăt delegării de competențe specificate în decizia respectivă.
Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie.
Decizia nu aduce atingere actelor delegate care sunt deja în vigoare.
(4)
De îndată ce adoptă un act delegat, Comisia îl notifică simultan Parlamentului European și Consiliului.
(5)
Un act delegat adoptat în temeiul articolului 6a intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni.
Respectivul termen se prelungește cu două luni la inițiativa Parlamentului European sau a Consiliului.
Articolul 8 Votul în cadrul Consiliului
Pentru măsurile menționate la
articolele 3-5 și 6a
, votează numai acei membri ai Consiliului care reprezintă state membre a căror monedă este euro, iar Consiliul acționează fără a ține seama de votul membrului Consiliului care reprezintă statul membru în cauză.
Majoritatea calificată a membrilor Consiliului menționați la primul paragraf se definește în conformitate cu
articolul 238 alineatul (3) litera (b)
din
TFUE
.
Articolul 8a
Revizuirea
(1)
În termen de trei ani de la intrarea în vigoare a prezentului regulament și, ulterior, la intervale de cinci ani, Comisia publică un raport privind aplicarea prezentului regulament.
Raportul evaluează, printre altele:
(a)
eficacitatea prezentului regulament, inclusiv posibilitatea de a permite Consiliului și Comisiei să ia măsuri pentru a aborda situațiile ce riscă să pună în pericol buna funcționare a uniunii monetare;
(b)
progresele înregistrate în asigurarea unei coordonări mai strânse a politicilor economice și a unei convergențe durabile a performanțelor economice ale statelor membre, în conformitate cu TFUE.
(2)
Raportul este însoțit, după caz, de o propunere de modificare a prezentului regulament.
(3)
Raportul este transmis Parlamentului European și Consiliului.
(4)
Înainte de sfârșitul anului 2011, Comisia prezintă Consiliului și Parlamentului European un raport referitor la posibilitatea de a introduce titluri de valoare europene.
Articolul 9 Intrarea în vigoare
Prezentul regulament intră în vigoare în a [xx] zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în statele membre, în conformitate cu tratatele.
Adoptat la
Pentru Parlamentul European Pentru Consiliu
Președintele Președintele
ANEXĂ
Declarație a Comisiei
Înainte de sfârșitul anului 2011, Comisia intenționează să prezinte Parlamentului European și Consiliului un raport privind crearea unui sistem de emitere în comun de obligațiuni publice europene (eurotitluri) în regim de răspundere solidară, în conformitate cu articolul 8a alineatul (5) din Regulamentul privind aplicarea eficientă a supravegherii bugetare în zona euro.
Aceste eurotitluri vor avea drept scop să consolideze disciplina bugetară și să sporească stabilitatea în zona euro prin intermediul piețelor, precum și, profitând de gradul sporit de lichiditate, să garanteze că statele membre cu bonitatea cea mai ridicată nu sunt afectate de creșterea ratelor dobânzii.
După caz, raportul va fi însoțit de propuneri legislative.
În cadrul primului raport prezentat Parlamentului European și Consiliului cu privire la aplicarea acestui regulament, prevăzut la articolul 8a, Comisia intenționează să analizeze funcționarea eventualului mecanism succesor al Mecanismului european de stabilizare financiară și al Facilității europene pentru stabilitate financiară în perioada vizată de raport.
Analiza va evalua contribuția acestui mecanism la menținerea stabilității financiare a zonei euro în ansamblu, la consolidarea disciplinei bugetare în rândul statelor membre și la îmbunătățirea guvernanței și coordonării economice de la nivelul UE.
Analiza va evalua și eficacitatea acordurilor instituționale care reglementează mecanismul menționat anterior, precum și beneficiile posibile ale diferitelor acorduri instituționale din punctul de vedere al eficacității, al eficienței și al asigurării răspunderii.
