Întrebarea pentru timpul afectat întrebărilor H-000132/2011
adresată Comisiei
Perioada de sesiune: aprilie 2011
Articolul 116 din Regulamentul de procedură
Lambert van Nistelrooij
(PPE) Subiect: Parteneriatul pentru inovare privind îmbătrânirea activă şi în condiţii bune de sănătate
Europa trebuie să fie pregătită pentru o societate care îmbătrâneşte repede.
Inovarea este un instrument important care ne stă la dispoziţie pentru a ne ajuta în această situaţie.
Cooperarea strânsă dintre responsabilii pentru diferite domenii politice, printre care politica digitală, politica de sănătate publică, politica de cercetare şi politica industrială, este necesară pentru a avea un răspuns la schimbările demografice şi pentru a obţine beneficii de pe urma situaţiei îmbătrânirii.
Prin urmare, lansarea de către Comisie, la sfârşitul anului 2010, a parteneriatului privind îmbătrânirea activă şi în condiţii bune de sănătate, este un lucru de apreciat.
Având în vedere că a fost organizată o consultare şi că a fost stabilit un comitet director, poate Comisia să indice care sunt următorii paşi?
Ce rol atribuie Comisia parteneriatului de inovare în cadrul Anului european al îmbătrânirii active şi al solidarităţii între generaţii?
Când va lansa Comisia un al doilea parteneriat de inovare şi, în acest caz, cum va utiliza experienţele şi rezultatele iniţiale ale parteneriatului de inovare actual?
