ÎNTREBARE CU SOLICITARE DE RĂSPUNS SCRIS E-5676/09
adresată de Elena Oana Antonescu (PPE) și Rareș-Lucian Niculescu (PPE)
Comisiei
(18 noiembrie 2009)
Subiect: Impactul subvențiilor agricole asupra protecției mediului
Lipsa detaliilor privind suprafețele care beneficiază de subvenții, precum și faptul că interacțiunile dintre diferitele tipuri de agricultură și valoarea naturală a terenului diferă de la o regiune la alta, determină lipsa unui răspuns clar cu privire la impactul plăților PAC asupra menținerii terenurilor de o înaltă valoare naturală (terenuri asociate cu agricultura tradițională sau cu agricultura care necesită un consum scăzut de materii prime și care nu este foarte rentabilă).
Fermele cu terenuri agricole de înaltă valoare naturală depind mai mult de fondurile pentru agricultură în realizarea veniturilor decât fermele cu producție intensivă.
Acestea din urmă sunt caracterizate printr-o biodiversitate redusă, iar subvențiile oferă prea puțină motivație pentru cultivarea pământului într-un mod ecologic.
În contextul dezbaterilor asupra oportunității revizuirii PAC pentru perioada următoare, care este poziția Comisiei cu privire la necesitatea unei distribuiri mai eficiente a subvențiilor din punctul de vedere al realizării obiectivelor ecologice ale UE, în special a celor privind protecția capitalului natural?
