A6-0450/2008
17.11.2008
*
RAPORT
referitor la propunerea de regulament al Consiliului de modificare a Regulamentului (CE) nr.
332/2002 de înființare a unui mecanism de asistență financiară pe termen mediu pentru balanțele de plăți ale statelor membre
(COM(2008)0717 – C6‑0389/2008 – 2008/0208(CNS))
Comisia pentru afaceri economice și monetare
Raportoare:
Pervenche Berès
PE 415.228v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................8
PROCEDURÃ.............................................................................................................................9
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Consiliului de modificare a Regulamentului (CE) nr.
332/2002 de înființare a unui mecanism de asistență financiară pe termen mediu pentru balanțele de plăți ale statelor membre
( COM(2008)0717 – C6‑0389/2008 – 2008/0208(CNS) )
(Procedura de consultare)
Parlamentul European,
– având în vedere propunerea Comisiei prezentată Consiliului ( COM(2008)0717 ),
– având în vedere articolul 308 din Tratatul CE, în temeiul căruia a fost consultat de către Consiliu ( C6‑0389/2008 ),
– având în vedere Regulamentul (CE) nr.
332/2002 al Consiliului de înființare a unui mecanism de asistență financiară pe termen mediu pentru balanțele de plăți ale statelor membre
JO L 53, 23.2.2002, p.
1. și Rezoluția sa din 6 septembrie 2001 privind asistența financiară pe termen mediu pentru balanțele de plăți ale statelor membre
JO C 72 E, 21.3.2002, p 312. și cea din xx noiembrie 2008 privind înființarea unui mecanism de asistență financiară pe termen mediu pentru balanțele de plăți ale statelor membre
Texte adoptate, xxxx ,
– având în vedere articolul 51 din Regulamentul său de procedură,
– având în vedere raportul Comisiei pentru afaceri economice și monetare ( A6-0450/2008 ),
1. aprobă propunerea Comisiei astfel cum a fost modificată;
2. invită Comisia să-și modifice propunerea sa în consecință, în conformitate cu articolul 250 alineatul (2) din Tratatul CE;
3. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
4. solicită Consiliului să îl consulte din nou în cazul în care intenționează să modifice în mod substanțial propunerea Comisiei;
5. încredințează Președintelui sarcina de a transmite Consiliului, Comisiei și guvernelor statelor membre poziția Parlamentului.
Amendamentul
1
Propunere de regulament – act de modificare
Considerentul 2
Textul propus de Comisie
Amendamentul
(2) Este necesar să se prevadă o procedură ad-hoc pentru revizuirile viitoare ale acestui plafon, în vederea îmbunătățirii capacității de reacție rapidă a Comunității la schimbările majore ale mediului financiar care afectează suma totală a ajutorului financiar de care ar putea avea nevoie statele membre.
(2) În condițiile unor situații excepționale care ar putea necesita o reacție rapidă din partea Comunității la schimbări majore ale mediului financiar, Parlamentul European, Consiliul, Comisia și statele membre ar trebui să acționeze rapid pentru a garanta că încrederea pe piață nu este subminată .
Justificare
Articolul 119 din tratat prevede posibilitatea implicării statelor membre în cazul cărora se aplică asistența financiară macroeconomică pe termen mediu.
Amendamentul
2
Propunere de regulament – act de modificare
Articolul 1 – alineatul 2
Regulamentul (CE) nr.
332/2002
Articolul 1 – alineatul 3
Textul propus de Comisie
Amendamentul
Se introduce următorul alineat (3):
eliminat
„În cazul în care o deteriorare semnificativă a mediului financiar implică recurgerea mai multor state membre la ajutorul financiar comunitar urgent pe termen mediu, Comisia poate decide revizuirea plafonului după ce a primit avizul Comitetului economic și financiar atât cu privire la necesitatea urgentă a revizuirii plafonului, cât și cu privire la noul plafon.
Noul plafon intră în vigoare în ziua următoare datei publicării sale în Jurnalul Oficial al Uniunii Europene.”
Amendamentul
3
Propunere de regulament – act de modificare
Articolul 1a (nou)
Regulamentul (CE) nr.
332/2002
Articolul 10
Textul propus de Comisie
Amendamentul
Articolul 1a
Articolul 10 din Regulamentul (CE) nr.
332/2002 se înlocuiește cu următorul text:
„Din doi în doi ani, Consiliul analizează, pe baza raportului Comisiei și după consultarea Parlamentului European și emiterea avizului de către Comitetul Economic și Financiar, dacă mecanismul instituit mai corespunde, prin structură, modalități și plafoane, obiectivelor care au stat la baza constituirii sale.”
EXPUNERE DE MOTIVE
Regulamentul (CE) nr.
332/2002 al Consiliului înființează, în temeiul articolelor 119 și 308 din tratat, un mecanism de asistență financiară pe termen mediu pentru balanțele de plăți ale statelor membre, înlocuind instrumentul precedent instituit de Regulamentul nr.
1969/88 al Consiliului.
Acest mecanism implementează mecanismul prevăzut la articolul 119 din Tratat, în temeiul căruia Comunitatea poate acorda, „în caz de dificultăți sau de amenințare gravă cu dificultăți în balanța de plăți a unui stat membru, provenind fie dintr-un dezechilibru global al balanței, fie din natura devizelor de care acesta dispune”, asistență reciprocă acestui stat membru, cu condiția ca acesta să nu facă parte din zona euro.
Regulamentul mai sus menționat, adoptat în februarie 2002, a coborât pragul fixat de regulamentul anterior de la 16 la 12 miliarde EUR ca urmare a intrării în vigoare a euro, statele membre din cadrul zonei euro nemaifiind eligibile în raport cu dispozițiile articolului 119 privind balanța de plăți.
Uniunea Europeană s-a extins de atunci, iar numărul statelor membre care nu participă la UEM a crescut în mod considerabil.
În acest context și ținând seama de evoluția situației financiare internaționale, Comisia consideră că plafonul ar trebui ridicat la 25 miliarde EUR.
În plus, Comisia consideră de asemenea necesară instituirea unei proceduri specifice de revizuire a plafonului atunci când trebuie luată de urgență o astfel de decizie.
Comisia consideră că ar trebui să aibă posibilitatea de a decide revizuirea plafonului după primirea avizului Comitetului economic și financiar (CEF) atât cu privire la necesitatea urgentă a deciziei, cât și cu privire la noul plafon.
Raportoarea consideră că este rezonabil să se ridice plafonul la 25 miliarde EUR.
Cu toate acestea, nu pare necesară instituirea unei proceduri specifice care să abiliteze Comisia să revizuiască plafonul în afara procedurilor decizionale normale.
Ar fi totuși oportun să se confirme că instituțiile sunt gata să acționeze rapid atunci când este cazul.
PROCEDURÃ
Referinţe
COM(2008)0717 – C6-0389/2008 – 2008/0208(CNS)
Data consultării PE
7.11.2008
Comisia competentă în fond
Data anunţului în plen
ECON
Comisia (comisiile) sesizată(e) pentru avizare
Data anunţului în plen
BUDG
Avize care nu au fost emise
Data deciziei
BUDG
5.11.2008
Raportor(i)
Data numirii
Pervenche Berès
7.11.2008
Examinare în comisie
17.11.2008
Data adoptării
17.11.2008
Rezultatul votului final
+:
–:
0:
27
1
1
Membri titulari prezenţi la votul final
Mariela Velichkova Baeva, Zsolt László Becsey, Pervenche Berès, Sharon Bowles, Udo Bullmann, Christian Ehler, Elisa Ferreira, Jean-Paul Gauzès, Robert Goebbels, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Othmar Karas, Wolf Klinz, Kurt Joachim Lauk, Hans-Peter Martin, Gay Mitchell, Sirpa Pietikäinen, Alexander Radwan, Eoin Ryan, Antolín Sánchez Presedo, Peter Skinner, Margarita Starkevičiūtė, Ivo Strejček
Membri supleanţi prezenţi la votul final
Harald Ettl, Piia-Noora Kauppi, Alain Lipietz, Gianni Pittella
Data depunerii
17.11.2008
